
PRAEFATIO EDITORIS. 


UONIAM ad augendum orationis verae- 

que devotionis spiritum contulisse, 
sanctitatis studium promovisse est, facere 
non potuimus, quin — impellente simul Su- 
periorum auctoritate — quorundam spec- 
tatae pietatis virorum cederemus instantiis 
de curanda Precum Gertrudianarum nova 
editione. Venit autem eo nomine aureus 
quidam libellus, quem piissimus auctor 
anonymus, SS. Gertrudis ac Mechtildis 
supplicandi rationem vel ad verbum se- 
cutus vel saltem imitatus, a. 1670 Coloniae 
apud Guil. Friessem primum edidit. Qui 
libellus quanta in aestimatione apud viros 
pietati studentes olim fuerit, vel inde col- 
legeris, quod iam a. 1673 Coloniae iterum 
et a. 1679 ibidem denuo prodierit. Suc- 
cesserunt aliae plures editiones, ut ex. 


. IV PRAEFATIO EDITORIS. 


gr. Coloniae 1703, Einsidlae, typis mo- 
nasterii, per Eberh. Kaelin, 1748, et saeculo 
elapso Bruxellis apud Goemaere 1855, Pa- 
risiis et Tornaci apud Kastermann 1858. 
Verum quidem est S. Congregationi In- 
dicis quasdam ex illis precibus displicuisse 
eamque libellum decreto d. d. 4. Martii 
1709 prohibuisse, ,nisi expungantur Li- 
taniae et Officia a S. Rituum Congre- 
gatione non approbata“; de cetero autem 
precationes spiritum sanctitatis redolere ac 
sincerae pietatis medullam continere, nemo 
expertus negaverit, omnesque primae edi- 
tionis censores uno ore sunt testati. 
Novam igitur hanc editionem ad primam 
et alteram Coloniensem (a. 1670 et 1673) 
accurate exegimus, habita tamen ratione 
praedicti decreti, licet in novissima In- 
dicis editione (Romae 1900) omissi; re- 
lictis item aut emendatis iis, quae minus 
probata videbantur quaeque auctor sive 
quoad indulgentias sive quoad alia minoris 
momenti spuriis ex fontibus hauserat. 
Praetermisimus quoque kalendarium ab 
auctore in initio suae editionis positum. 


PRAEFATIO EDITORIS. (Ww 


Quae vero ex authenticis BB. Gertrudis 
ac Mechtildis revelationibus deprompserat, 
in editione. nostra cum criticis Patrum 
Solesmensium editionibus ! diligenter col- 
lata habes atque ad normam textus illic 
exstantis emendata. In citationibus quo- 
que locorum SS. Gertrudis et Mechtildis, 
in quibus magnam a prioribus editionibus 
discrepantiam deprehendes, novas Soles- 
mensium editiones secuti sumus. — Litaniis 
a S. Congregatione reiectis substituimus 
eas, quae hodie in s. ecclesia approbatae 
sunt. | 

Sub auspiciis itaque utriusque Sanctae 
libellus iterum prodeat: qui sicut olim, ita 
et in posterum plurimorum volvatur mani- 
bus in eorumque animos pietatis sanctitatis- 
que ardentissimos instillet affectus. Sit filiis 
praesertim gloriosi Patriarchae Benedicti 
pretiosus, cuius spiritu repletae S. Gertrudis 
ac S. Mechtildis cum puritatis devotione 


1 S, Gertrudis Magnae, Virg. O. S. B., Legatus 
divinae pietatis. Parisiis et Pictavii, apud Oudin, 1875. — 
S. Mechtildis, Virg. O. S. B., Liberspecialis gratiae, 
ibid. 1875. 


VI PRAEFATIO EDITORIS. 


et compunctione lacrimarum supplicare nos 
docent (S. Reg. c. 20). Sit sacerdotibus 
carissimus individuusque comes eorumque 
corda rore caelesti recreare sanctoque 
amoris igne inflammare ne desinat. Vos 
nominatim appello, electae sacerdotales 
animae, quae Eucharisticae Confoederationi 
nomen dedistis: quibus prae ceteris libelli 
huius manna caeleste gustandum offero. Sit 
vobis in privatis orationibus cotidianus ad- 
iutor, sit in eucharisticis horis affectuum 
ac verborum inspirator, sit animae quae- 
renti ac sitienti Deum dux et refectio, sit 
divini Cordis praeco ac nuntius ex altari 
vos invitantis ac provocantis: Gustate et 
videte, quoniam suavis est Dominus! (Ps. 
33, 9. Et iterum: Venite ad me omnes, 
qui laboratis et onerati estis, et ego re- 
ficiam vos! (Matth. 11, 28.) 


Scribebam ad S. Martinum Beuronae, 
in festo S. Thomae Ap., 21. Dec. 1901. 


EDITOR. 


PRAEFATIO AUCTORIS 
ABBREVIATA. 


— MÀ 


| m hunc, devote lector, exiguum 
quidem mole, at vere magnum dignitate 
et orationum efficacia, quem ex mellifluis 
BB. virginum Gertrudis et Mechtildis re- 
velationibus multo studio et labore col- 
legi, tibi praesento, omnino confidens, quod 
gratanter sis acceptaturus. Continet enim 
(licet sub inculto et humili stylo) orandi 
modum, quem Christus ipse praefatis suis 
sponsabus revelavit: tum oretenus, tum 
per Spiritum suum eas instruendo, quae- 
nam orationes sibi essent gratiores, quo- 
modo, quave intentione easdem orare, 
quomodo sanctis suis orationibus unire, 
quomodo divino Cordi suo commendare, 
et demum quomodo ipsi ad offerendum 
Preces Gertrudianae. Editio nova. a** 


VIIE PRAEFATIO AUCTORIS ABBREVIATA. 


Deo Patri praesentare deberent. Haec et 
his similia quantae sint efficaciae, licet hinc 
inde breviuscule insinuaverim, longe tamen 
uberius cum maxima cordis tui consolatione 
in praefatis revelationibus invenies. 

Ne autem iisdem, utpote quae a mu- 
liebri sexu promanarint, fidem tribuere 
verearis, scias velim, quod illae ipsae ab 
integris Academiis et Universitatibus et a 
plurimis viris doctissimis pariter et pien- 
tissimis sint examinatae et censuratae. E 
quorum numero sunt Ludovicus Blosius, 
abbas Laetiensis, Didacus de Yepes, epi- 
scopus Turiasonensis, Ioannes Landsper- 
gius, carthusianus, Tilmannus Breden- 
bachius et Bzovius. Taceo plurimos alios 
antiquiores, B. Gertrudis contemporaneos 
et familiares, e quibus unus in hunc mo- 
dum: Ego in veritate divini luminis sentio, 
neminem, qui spiritu Dei sit illustratus, 
posse calumniari et impugnare ea, quae 
in hoc libro scripta sunt. Equidem offero 
et obligo me usque in mortem pro defensione 
huius catholicae et sanctae eruditionis, ad 
occurrendum cuicumque. 


PRAEFATIO AUCTORIS ABBREVIATA. IX 


Et certe si vitam illam angelicam et 
ultra quam dici potest sanctam et mirabilem, 
quam ambae illae sorores ab incunabulis 
usque ad mortem duxerunt, nec non et 
ineffabilem illum stupendumque amorem, 
quo Christus erga illas illaeque erga 
Christum flagrarunt, vel in modico per- 
spectum haberes, non foret cur mirareris, 
quod Christus illas cotidiana ferme per- 
sonali praesentia dignarit, oretenus in via 
virtutis instruxerit et magis pro nostra 
quam ipsarum utilitate tam varias omni 
melle dulciores et supra omnem aestima- 
tionem efficaces orationes edocuerit. 

Nec revelationes ipsae suas gratiasque 
e caelo communicatas, levitate quadam 
(ut quidam suspicari possent) inductae 
conscripserunt; sed ad ipsarum evulgatio- 
nem iubente, immo cogente Christo im- 
pulsae sunt. Ita enim quadam vice (l. 2, 
c. 10) Gertrudi ex nimia sua humilitate 
in scriptorum suorum editionem nequa- 
quam consentire volenti aiebat Christus: 
Certo scias te numquam de carcere carnis 
exituram, donec et illum (scripta eius pu- 


X PRAEFATIO AUCTORIS ABBREVIATA. 


tabat) quem adhuc retines, persolvas qua- 
drantem. Et addidit: Absque contradictione 
certum divinae pietatis meae testimonium 
volo habere in scriptis tuis his novissimis 
temporibus, in quibus dispono benefacere 
multis. Similia reperies in Revelat. S. Mech- 
tildis 1. 2, c. 43 et 1. 5, c. 31. 

Et certe cotidiana confirmat experientia, 
quod stylus et verba, quibus revelationes 
illae conscriptae sunt, aliquid ultra huma- 
num sapiant, cum tam suaviter afficiant 
legentem tantumque ei devotionis affectum 
instillent. Unde omni possibili modo in hoc 
meo libello conatus sum stylum illum exacte 
imitari verbaque syllabatim transscribere. 

Attamen non inficior, quod hinc inde 
verbum unum aut alterum in ipsis revela- 
tionibus expressum omiserim vel addiderim, 
aut etiam transposuerim, at non alia de 
causa, quam ut legentium gustui deser- 
virem. Ad haec licet etiam plurimas ora- 
tiones, quarum nulla erat mentio in prae- 
fatis revelationibus, (ut omni hominum 
conditioni deservirem), ex proprio addidisse 
videar; attamen vix erit ulla, quam non 


PRAEFATIO AUCTORIS ABBREVIATA. XI 


ex ipsis fontibus hinc inde collectis et 
in unam orandi formam redactis verbis 
emendicarim. Demum etiam moneo, quod 
ob libelli huius brevitatem praefationes 
orationibus praefixas quam parcissime po- 
suerim: quas proinde pro maiore animi 
tui consolatione in ipsis fontibus uberiores 
habere poteris. 

Suscipe ergo, pie lector, opellam hanc 
eamque sedulo pervolve, et certe non te 
paenitebit sumptuum nec laboris. Et ne 
orationum prolixitas taedium aliquod tibi 
pareret, hinc omni modo conatus sum 
brevissimas concinnare et rescissa omni 
verborum ambage, solam substantiam tibi 
ministrare: quas proinde spero tardiore 
lingua et attentiore mente, quod valde 
exopto, te percursurum. Vale, Deumque 
pro me in tuis precibus seu sacrificiis, 
quibus me devotissime commendo, exora. 

Scribebam in festo Nativitatis B. Mariae 
Virginis a. 1670. Proxime habebis editio- 
nem secundam in typo ac forma minore 
ac emendatiore. 

PRECES MATUTINAE, 
DIURNAE, VESPERTINAE. 


PRECES MATUTINAE. 


Salutatio Cordis Iesu. 

Mane cum surgis, aiebat Christus ad B. Mechtildem, 
saluta primo Cor meum et offer mihi cor tuum. (P. 3, 
c. 17.)1 

Adoro, laudo et saluto te, dulcissimum 
et vernans Cor Iesu Christi, ex quo tam- 
quam ex mellifluo gratiarum fonte omne 
bonum omnisque dulcedo effluxit et effluit. 
Et ex totis viribus cordis mei ago tibi 
gratias, quod me hac nocte custodieris 
Deoque Patri pro me laudes et gratiarum 


1 Citationes referuntur ad S. Mechtildis Librum spe- 
cialis gratiae, et S. Gertrudis Legatum divinae pie- 
tatis, iuxta editiones supra in Praef. commemoratas. 

Preces Gertrudianae. Editio nova. 1 


2 PARS PRIMA. 


actiones persolveris. Et nunc, o dulcis 
amor meus, offero tibi miserum et in- 
dignum cor meum in sacrificium matuti- 
num, et omni qua possum devotione in- 
cludo et commendo illud dulcissimo Cordi 
tuo: rogans ut divinas tuas influxiones illi 
infundere atque sancto tuo amore ac- 
cendere digneris. Amen. 


Commendatio ad Iesum. 


B. Gertrudis intellexit hominem, si se commendet Deo, 
orans ut ipsum a peccato custodiat, licct forte occulto Dei 
iudicio graviter in aliquo deliquerit, numquam tamen sic de- 
linquere, ut gratia Dei eum non velut baculus sustentet et 
facilius ad paenitentiam reducat. (L. 3, c. 30.) 

Pie Iesu, in unione amoris illius, quo 
in cruce Patri spiritum commendasti, com- 
mendo tibi spiritum et animam meam at- 
que in sacratissimum vulnus dulcissimi 
Cordis tui includo, ut in eodem ab om- 
nibus inimici insidiis protegantur. Tu nosti, 
bone Iesu, et ego satis experior, quam in- 
firmus et labilis sim, adeo ut nec ulla hora 
sine tua speciali gratia in bono persistere 
aut ulli tentationi ex me resistere possim. 
Ideo rogo per reverentiam unionis illius, 


PRECES MATUTINAE. 3 


qua humanitas tua causa glorificationis 
nostrae venerandae Trinitati unitur, ut 
voluntatem meam tibi unire et, ne contra 
te insurgere queat, confortare digneris. 
In unione innocentissimorum membrorum 
tuorum commendo tibi singula membra 
corporis mei cum omni motu suo, ut hac 
die numquam nisi ad laudem et gloriam 
tuam et propter amorem tuum commo- 
veantur. Amen. (Gert. 1. 5, c. 27.) 


Suspirium ad lesum. 


B. Mechtildi Christus ostendit omne, quod per ipsum 
Deo Patri offeratur, summam Patris complacentiam habere 
atque ab ipso omnem supplicantis defectum aut neglegentiam 
perfici atque suppleri (P. 4, c. 29). — Quare frequenti ac pio 
suspirio ad Christum adspira et per ipsum aeterno Patri 
opera tua offer. 


Amantissime Iesu, hoc primum huius 
diei suspirium de fundo cordis mei hau- 
stum mitto ad te, ex omnibus viribus meis 
rogans, ut hac die omnes corporis et 
animae meae actiones per temetipsum in 
me operari easdemque in Corde tuo dul- 
cissimo emendatas una cum perfectissimis 
operibus tuis Deo Patri in laudem aeter- 
nam offerre digneris. Amen. 


1* 


4 PARS PRIMA. 


Intentio matutina. 


B. Gertrudi dicebat Christus illa opera, quae ita pure 
ad laudem Dei in unione passionis Christi et ad salutem 
universitatis fiant, ut omnino abrenuntiet quis omni merito 
et unice intendat Deo laudem offerre, describi (in libro vitac) 
aureo colore. Et licet alia opera copiosam apud Deum ob- 
tineant remunerationem: illa tamen, quae pure fiant pro 
amore laudis Dei, multo maioris esse meriti ac dignitatis 
et insuper conferre homini in infinitum maius augmentum 
salutis aeternae. (L. 4, c. 16). 


Domine Deus, propter temetipsum mihi 
propono, hodie et cotidie omnes meas in- 
ternas et externas actiones pure ad laudem 
tuam et ad salutem universitatis perficere 
tali intentione et modo, quem tu, Deus meus, 
adinvenire et optare potes, et in unione 
illius amoris, quo Filius tuus de caelo de- 
scendit et omne opus humanae redemptio- 
nis, maxime tempore passionis suae, per- 
fecit. Unde omnino abrenuntio omni merito, 
praemio et gratiae, quae per illa opera 
possem adipisci, ut possim tibi, Deo meo, 
laudem et amoris exhibitionem offerre. 
Amen. 

Pactum cum Deo. 

Deus omnipotens, ex amore et desiderio 

te hac tota die laudandi, sanctifico, dico 


PRECES MATUTINAE. 5 


et consecro tibi omnes pulsus et motus 
cordis et omnium arteriarum mearum; 
hocque pactum tecum ineo, ut omnes 
eorum motus idem significent quod haec 
verba: Sanctus, Sanctus, Sanctus Dominus 
Deus Sabaoth. Quam significationem prae- 
fatis motibus inditam velim, adeo quod a 
tua divina maiestate per eosdem idem in- 
tellegatur, quantum intellegitur per illud 
caeleste canticum a Seraphinis decanta- 
tum. Fiat, fiat. Amen. 


Pactum maius, 
omni hebdomada iterandum. 


Efficaciam huius pacti, quae certe maxima est, a con- 
trario intellegere licet. Si quis enim secum statueret, quoties 
pedem moveret, toties ratum et gratum habere quidquid 
umquam mali actum est, optaretque se eius esse participem, 
quantae is se culpae obstringeret! Si igitur id in malo tam 
efficax est, quidni et in bono immensae virtutis ac me- 
riti erit? . | 

Domine Deus Creator meus, tu scis 
desiderium meum, et gemitus meus a te 
.non absconditus: sed quia praesentis vitae 
necessitates minus sinunt mentem laudi 
tuae intendere, hinc tale pactum, quod 


tota hac hebdomada firmum permaneat, 

=> 


tecum ineo. Quoties hac hebdomada cae- 
lum suspexero, toties gratulabor et con- 
gaudebo tibi ob infinitas perfectiones tuas, 
quod sis qui es, summe potens, sapiens, 
benignus et iustus. 

Quoties oculum clausero vel aperuero, 
toties rata et grata habeo omnia opera et 
actiones, quas Unigenitus tuus et omnes 
sancti ac iusti ad laudem tuam umquam 
fecerunt et deinceps facient, meque ho- 
rum participem fieri desidero. 

Quoties halitum traxero, toties offero 
tibi vitam, passionem et sanguinem Domini 
nostri Iesu Christi omniumque sanctorum 
merita et passiones, in laudem aeternam 
et salutem universitatis omniumque totius 
mundi peccatorum satisfactionem. 

Quoties suspiravero, toties detestor et 
abominor omnia et singula peccata tam 
mea quam omnium hominum, ab initio 
mundi contra honorem nominis tui per- 
petrata. Quae utinam meo sanguine ali- 
quatenus compensari possent! 

Demum quoties manum vel pedem mo- 
vero, toties ex amore tui proicio et re- 

signo me totum in tuam sanctissimam vo- 
luntatem; optans, ut de me in tempore et 
aeternitate disponas iuxta tuum laudabi- 
lissimum beneplacitum. 

Et haec quinque pacta, ne umquam 
irritari possint, sacratissimis quinque vul- 
nerum tuorum sigillis obsigno eaque rata 
et valida esse volo, licet tunc, cum unum 
de iisdem edidero, de iisdem minime cogi- 
tarem. Amen. 


Suspirium ante orationem aut quamlibet 
operationem. 


B. Mechtildi insinuabat Christus perutile esse in omni 
actione aut oratione se unire cum amore, quo ipsemet olim 
in terris eandem vel similem operationem exercebat. (P. 3, 
c. 27.) 


Sanctissime Pater, in unione amoris 
dilectissimi Filii tui commendo tibi spiri- 
tum meum. 


Oratio ante horas canonicas aut alias 
quascumque preces. 


Omnipotens aeterne Deus, ego indignis- 
sima creatura tua compareo hic ante thro- 
num gratiae tuae, desiderans cor meum 

coram te effundere teque, Deum meum, 
omni possibili meliore modo venerari. Quare 
in unione amoris illius, quo Filius tuus 
te adoravit omniaque opera humanae red- 
emptionis perfecit, hoc divinum officium 
(seu hanc orationem) inchoabo fideliter- 
que persolvam: optans et desiderans, quod 
tale tibi obsequium honoris et laudis prae- 
stare possem, quale superdignissima huma- 
nitas Christi sacratissimaque Virgo Maria 
tibi semper exhibuerunt. Ideoque has 
preces meas in virtute et efficacia Cordis 
Christi, nomine suo omniumque angelo- 
rum, sanctorum et hominum persolvam, 
ad aeternam laudem et gloriam tuam: hu- 
militer deprecans, ut me ab omni distrac- 
tione et ariditate mentis custodias atque 
fideliter hoc precum mearum pensum per- 
solvere largiaris. Amen. 


Suspirium ante officium. 


B. Mechtildi dicebat Christus, si quis hanc oratiunculam 
horis canonicis praemitteret, easdem cum orationibus suis 
uniri summeque coram Deo nobilitari. (P. 3, c. 31.) 


Domine Iesu, in unione istius in- 
tentionis et amoris, quo tu laudes Deo 

Patri persolvisti, has tibi horas offero et 
persolvo. 


Remedium contra distractiones. 


Dum in oratione distraheris, commenda illam Cordi 
Christi pro te supplendam: sicut ipse B. Gertrudi quadam 
vice multum distractae apparens propriisque manibus Cor 
suum praesentans dixit: Ecce Cor meum oculis mentis tuae 
praetendo, cui omnia, quae per te minus supplere sufficis, 
fiducialiter pro te supplenda commendabis: et sic omnia 
coram oculis meis apparebunt summe perfecta.  (L. 3, 
c. 25.) 

Gloria Patri cum magna semper devotione dicere 
assuescas. Quidam religiosus, qui horas suas neglegenter 
dicere consueverat, post mortem alteri cuidam apparuisse 
et interroganti, quidnam ob praefatam neglegentiam ipsi actum 
esset, respondisse narratur hanc se recuperasse per Gloria 
Patri, quod magna semper reverentia dicere solitus 
fuisset. 


Suspirium post divinum officium. 


B. Mechtildis pro quodam orans, qui ipsi conquerebatur, 
quod horas suas saepius distracte oraret, hoc a Christo 
accepit responsum: quod semper in fine horarum diceret, 
ut sequitur; insuper addens: quod, si quis id post singulas 
horas dicere non posset, diceret saltem septies de die, quando 
libuerit. (P. 3, c. 32.) 


Deus, propitius esto mihi peccatori. 
Vel: Agne Dei benignissime et mansue- 
tissime, miserere mei: et per temetipsum 
supple, quidquid in hac hora neglexi. 

Oratio post officium seu quamcumque 
orationem. 


Domine Iesu, ego hoc tepidum dis- 
tractumque servitium meum commendo 
divino Cordi tuo emendandum et perficien- 
dum: tibique illud offero in unione amoris 
illius, quo tu mortem pertulisti eamque 
cum omni fructu sanctissimae humanitatis 
tuae in die ascensionis Deo Patri prae- 
sentasti. (Gert. 1. 5, c. 31.) 


Modus offerendi efficacissimus. 
Cum B. Gertrudis opus quoddam Deo offerret, dicens: 


Domine, hoc opus offero tibi per uni- 
cum Filium tuum, in virtute Spiritus Sancti, 
in laudem aeternam, 


intellexit mirifice super humanam aestimationem nobili- 
tari et gratum fleri Deo Patri, quidquid taliter offertur. Ad 
similitudinem sicut viride apparet, quidquid per viride vitrum 
videtur: sic per omnia acceptissimum est Deo Patri, quid- 
quid per Unigenitum suum offertur. (L. 3, c. 30.) 

Ut scias, quam utile sit opera sua Deo commendare, 
audi, quid Christus aliquando dixerit B. Gertrudi: Omnia 
opera tua mihi perfectissime placent. Quod cum illa non 
posset credere, ait: Sicut tu, tenens in manu tua rem ali- 
quam, quam facillime posses et bene scires sic emendare, 
ut omnibus placeret, hoc nequaquam neglegeres: sic ego ex 

eo quod habes de more opera tua mihi commendare, ea 
quasi in manu mea teneo et, cum optime valeam et sciam, 
certe ex benignitate mea delector omnia opera tua sic emen- 
dare, ut mihi possint perfectissime complacere. (L. 4, 
c. 31.) 


Oratio, cum ex ecclesia iturus es. 
Ad mentem S. Gert. I. 5. c. 31. 


Piissime Iesu, maximas habeo tibi gratias 
pro omni bono, quod mihi in hac ecclesia 
contulisti. Et quoniam modo exiturus sum, 
ideo in unione perfectissimarum oratio- 
num tuarum offero tibi omnes orationes 
et devotiones meas, quas in eadem per- 
feci: rogans, ut easdem in Corde tuo di- 
vino perfectissime nobilitatas una cum 
omni intentione et devotione, quam um- 
quam cor humanum influxu tuo persensit, 
Deo Patri pro universis neglegentiis meis 
in placidissimam emendationem et accepta- 
bilissimum holocaustum offerre digneris, 
mihique illam sanctam benedictionem,quam 
apostolis in caelum ascendens dedisti, im- 
pertiri; cuius virtute in tua gratia per- 
severare tibique fideliter servire valeam. 
Amen. 

Ad aspersionem aquae benedictae. 


Per aspersionem sanguinis tui, Domine 
lesu Christe, et per virtutem passionis 
tuae lava me ab omni macula et munda 
me ab omni peccato. In nomine Patris. 


Orare expansis manibus quam 
gratum sit Christo. 


B. Gertrudis dicebat ad Christum: Eia doce me, doctor 
optime, unum saltem factum, quod specialiter in memoriam 
passionis tuae possimus perficere. Cui ille: Hoc ergo accipe, 
ut orantes expansis manibus formam meae passionis Deo 
Patri praetendatis, in unione illius amoris, quo ego in cruce 
manus expandi. (L. 4, c. 16). 


PRECES DIURNAE. 


Ad sonitum horologii. 


Dulcissime lesu, quidquid hac hora 
feci, illud commendo divino Cordi tuo 
emendandum Deoque Patri ad laudem 
aeternam offerendum. Et quidquid hac 
sequente hora faciam, illud pure ad laudem 
Dei et ad salutem universitatis in unione 
passionis tuae perficiam. 

Ante laborem. 


B. Gertrudem iussit Christus monere quandam per- 
sonam, ut, quandocumque aliquid agere disponeret, semper 
tali praeveniret intentione. (L. 3, c. 74). 


Domine Iesu, in unione perfectissimo- 
rum operum tuorum commendo tibi hoc 
opus meum, secundum tuam laudabilissi- 
mam voluntatem regendum, ad salutem 
totius universitatis. 


Post laborem. 


Domine lesu, in unione perfectissi- 
morum operum tuorum offero tibi hoc opus 
meum ad emendandum ac Deo Patri digne 


praesentandum in laudem aeternam. Amen. 
(Ibid.) 
Ante comestionem. 


Domine Iesu, hunc cibum suscipio in 
illo amore, quo tu eundem sanctificasti, 
cum in tua sanctissima humanitate con- 
simili utereris ad laudem Dei Patris et | 
salutem totius generis humani: orans, ut 
in unione divini amoris tui cedat in aug- 
mentum salutis omnibus caelestibus, ter- 
restribus et purgandis. (L. 4, c. 13.) 

Sub comestione. 


Cum B. Gertrudis comedendo diceret: 


Virtus tui divini amoris me totam tibi 
incorporet, amantissime lesu, 

et inter bibendum: 

Effectum — vehementissimae caritatis 
tuae, amantissime Iesu, transfunde et con- 
serva in intimis meis, qui penetrando to- 
tam substantiam meam iugiter distillet per 
omnes sensus corporis et animae ad lau- 
dem tuam aeternam: 


quaesivit a Domino, qualiter similem devotionem a quibus- 
libet acceptaret. Respondit: Quoties tali devotione comeditur 
a quopiam una buccella, ego me fatebor cum illo comedisse 
ac per hoc ab ipso quasi impotionatum esse. Ideoque af- 
fectum praecipui amoris tempore congruo satis dignanter 
illi manifestabo. (L. 4, c. 23). 


Post lapsum in peccatum. 


B. Gertrudis dicebat Christo: Doce me, magistrorum 
optime, quomodo maculas abstergere possim, cum con- 
traxero. Resp.: Numquam per tempus sinas eas durare in 
te, sed, quam primum te cognoscis maculatam, statim devoto 
corde dic versum „Miserere mei, Deus“ vel illum: 


O unica salus mea, Christe Iesu, da, 
ut per saluberrimam mortem tuam delean- 
tur omnia delicta mea. Amen. (L. 3, c. 37.) 

PRECES VESPERTINAE. 


Gratiarum actio mire efficax. 
Ex S. Gert. l. 2, c. 2. 11. 


Ave, salus et illuminatio animae meae, 
Deus meus. Gratias tibi referat quidquid 
caeli ambitus terrarumque circuitus et 
abyssi complectitur profundum, pro uni- 
versis beneficiis et miserationibus tuis, 
quae mihi in corpore et anima contulisti. 
Quorum cum tantus sit numerus, ^quod 
nequaquam valeam respondere uno pro 
mille: hinc id ipsum illi aeternae, im- 
mensae et incommutabili gratitudini com- 
mitto, qua tibi, o fulgida semperque tran- 
quilla Trinitas, ex te ipsa, per te ipsam 
et in te ipsa omne debitum plene sup- 
pletur. Et huic me quasi pulvis exiguus 
ingerens, per eum, qui in substantia mea 
tibi assistit, offero tibi laudes et gratiarum 
actiones, quales dedisti nobis posse per 


eundem in Spiritu Sancto. Amen. 


Hic examina conscientiam et elicita contritione cum 
intimo suspirio dic cum S. Gert. l. 2, c. 18: 


In amaritudine passionis Iesu Christi 
Filii tui, amantissime Pater, moveo queri- 

moniam, vehementer me accusans, quod 
hodie tam infideliter tibi servierim, teque 
benignissimum Patrem tot et tantis negle- 
gentiis et peccatis offenderim: de quibus 
ex intimo corde dolens, in spiritu humili- 
tatis et in animo contrito percutio pectus 
meum dicens: Deus, propitius esto mihi 
peccatori. Et pro universis neglegentiis 
meis, quibus suavifluum Spiritum tuum 
in me exstinxi, offero tibi poenas et lacri- 
mas dilecti Filii tui. Et peto in unione 
efficacissimae orationis eiusdem, in virtute 
Spiritus Sancti omnium peccatorum meo- 
rum emendationem defectuumque meorum 
suppletionem. Quod mihi praestare digneris 
per amorem illum, qui te continuit, cum 
tuae paternae deliciositatis amantissimus 
Unicus cum sceleratis reputaretur. Amen. 


B. Mechtildi dixit Christus (P. 3, c. 18), quod in dies 
pro suis peccatis ter oraret Ps. „Laudate Dominum, omnes 
gentes“. 


Commendatio ad Cor lesu. 
O Cor lesu dulcissimum, tibi com- 


mendo hac nocte cor et corpus meum, ut 
in te dulciter requiescant. Et quoniam 

ego iam obdormiturus Deum laudare ne- 
queo, tu illud pro me supplere digneris; 
ita ut, quot pulsus cor meum hac nocte 
dederit, tot laudes SS. Trinitati pro me 
persolvas omnemque halitum, quem spira- 
vero, in te susceptum eidem tamquam 
vivas amoris scintillas offerre velis. Amen. 


Ad B. Virginem etc. 


In tuam maternam fidelitatem ac singu- 
larem custodiam commendo me hac nocte, 
o beatissima Virgo Maria, rogans, ut me 
ab insidiis inimici tuearis. O dilectissime 
angele custos, o vos ss. patroni mei, hac 
nocte defendite et incolumem servate me. 
Et pro me dormiente incessanter Deum 
meum laudate, mihique vestram bene- 
dictionem, quam humiliter peto, conferre 
dignemini. Amen. 


Intentio ante somnum, quam Christus 
B. Gertrudem docuit. 
(L. 4, c. 13.) 


Domine Iesu, hunc somnum suscipiam 


in illo amore, quo tu eundem sanctificasti, 
Preces Gertrudianae. Editio nova. 2 

cum in tua ss. humanitate consimili ute- 
reris ad laudem Dei Patris et salutem 
totius generis humani: orans, ut in unione 
divini amoris tui cedat in augmentum sa- 
lutis omnibus caelestibus, terrestribus et 
purgandis. Amen. 


Decubiturus pollice scribe in fronte tuo has quattuor 
litteras: I. N. R. L, interim dicens: 


Iesus Nazarenus, Rex Iudaeorum, prae- 
servet me a subitanea mala morte. 


S. Gertrudis cum noctem quandam totam fere insomnem 
duxisset, hanc a Christo orationem didicit (1. 3, c. 52): 


Per tranquillissimam suavitatem, qua 
ab aeterno in sinu Dei Patris accubuisti, 
et per amoenissimam pausationem in utero 
virginali, qua novem mensibus quievisti, 
et per iucundissimam delectationem, qua 
umquam in aliqua amante anima dignatus 
es deliciari: rogo te, misericordissime 
Deus, ut non ad meum commodum, sed 
ad aeternam laudem tuam mihi concedere 
digneris aliquantam requiem, qua lassata 
membra corporis usui exercitationis resti- 
tuantur. 


PARS SECUNDA. 
DE SACRIFICIO MISSAE. 


B. Mechtildi dicebat Christus: Dico tibi me ei, qui 
devote Missam audierit, in extremis pro consolatione et de- 
fensione tot nobiles personas de sanctis meis missurum, 
quot Missas devote audierit (P. 3, c. 19). Et alias dicebat: 
Nullum tam gravem peccatorem aut hostem suum umquam 
in Missa praesentem futurum, quem non patienter sufferat 
eique cum gaudio omnes culpas suas, dummodo id petierit, 
condonet (P. 3, c. 18). Ideo libenter ad Missam vade has- 
que preces missales, vere efficacissimas, fac tibi familiares, 
nisi velis — quod sane melius erit — ipsum textum Missalis 
Romani sequi. 


Oratio in principio Missae. 


Omnipotens sempiterne Deus, cum iuxta 
veram ecclesiae fidem sacrum Missae sacri- 
ficium, a Filio tuo institutum, divinae ma- 
iestati tuae summum honorem, laudem et 
beneplacitum pariat, atque per illud solum 


et unicum condigne coli et honorari pos- 
26 

sis: ideo ex summo laudis et gloriae tuae 
desiderio huic praesenti sacrificio summa 
qua potero devotione interesse atque una 
cum sacerdote hanc ss. oblationem offerre 
intendo, sicut et actu offero; non solum 
hoc, verum et omnia totius mundi sacri- 
ficia, quae hodierna die offeruntur: pro- 
testans quod, si penes me esset, quod 
haec offerrentur vel omitterentur, omnes 
vires meas ad eadem promovenda im- 
penderem. Immo si ex cunctis terrae 
lapidibus suscitare possem devotissimos 
sacerdotes, qui omni die summa cum de- 
votione hoc sacrificium laudis tibi offer- 
rent, certe hac hora id ipsum perficerem. 
Cum autem id penes me non sit, saltem 
rogo te, sanctissime Pater, per Iesum 
Christum Filium tuum, ut omnibus et 
singulis sacerdotibus, maxime iis, qui forte 
hodierna die tam beneplacitum tibi sacri- 
ficium neglegenter oblaturi sunt, spiritum 
gratiae et devotionis infundas, quo tam 
tremendum mysterium digne et devote 
peragere valeant. Mihi quoque et omnibus 
circumstantibus concedas, ut cum reverentia 

et devotione huic sacratissimae actioni as- 
sistere atque fructus eiusdem participes 
fieri mereamur. Confiteor tibi Deo omni- 
potenti et B. Mariae Virgini et omnibus 
sanctis tam mea quam totius mundi pec- 
cata eaque super sacrum hoc altare de- 
pono, ut per virtutem huius sacrificii 
prorsus aboleantur. Quod nobis praestare 
digneris per amorem illum, qui te con- 
tinuit, cum dilectissimus Unicus tuus per 
manus impiorum immolaretur. 


Cum Missa ab Introitu usque ad Oblationem semper 
variet, hinc et tu pro libitu tuo orationes variare poteris. 


Ad Offertorium. 


Piissime Pater, in unione illius ex- 
cellentissimae caritatis, qua Unigenitus tuus 
omnem influxum divinitatis, qui in eius 
humanitatem descendit, cum plena grati- 
tudine offerens refudit in abyssum originis 
suae, offero tibi omnia et singula bona, 
quae ex ineffabili benignitate tua mihi um- 
quam contulisti: eaque in summum grati- 
tudinis affectum una cum meritis et vir- 
tutibus eiusdem Filii tui super altari tuo 

in sempiternae laudis sacrificium immolo. 
Maxime vero offero tibi cor meum, sed 
heu nimis sordidum et foetens, illudque 
sacro huic calici immergo ea intentione 
et desiderio, ut omnes illae orationes et 
benedictiones, quae super hunc calicem 
fient, etiam super cor meum pronuntientur, 
atque per virtutem istius ineffabilis con- 
secrationis, qua vinum in Filii tui sangui- 
nem convertetur, id ipsum in tui amorem 
efficaciter convertatur. 

Ad haec in unione amoris et grati- 
tudinis illius, qua Filius tuus omnes ad- 
versitates suas tibi obtulit, offero tibi super 
altare tuum, quidquid adversitam mihi quam 
ulli hominum e Corde tuo paterno ad sa- 
lutem nostram misisti: rogans, ut id omne 
una cum hoc sacrificio in odorem suavi- 
tatis suscipias nobisque ad salutem pro- 
venire concedas. 

Demum in unione resignationis Uni- 
geniti tui offero et resigno me in tuam 
ss. voluntatem, ex toto corde deside- 
rans, ut per me, in me et circa me 
tuum in omnibus laudabilissimum bene- 

placitum semper perficias. Ad quod per- 
ficiendum praebeo tibi regi regum Do- 
mino totam substantiam corporis et animae 
meae, ad serviendum tibi pro gloria tuae 
colendae maiestatis. Amen. 


Cum B. Gertrudis sic se Christo obtulisset, ait ad 
eam: Ego hoc munere tuae bonae voluntatis utar quasi pro 
regio sceptro et de eo coram omnibus sanctis in perpetuum 
gloriabor. Et quotiescumque tu mihi hanc intentionem re- 
novaveris, toties idem sceptrum amoenissimis floribus in 
manu mea efflorebit. (L. 4, c. 27). 

Ad „Orate Fratres“ dic cum ministro: ,Suscipiat*. 


Ad Secretas. 


Respice, pie Pater, de sede maiestatis 
tuae et de excelso caelorum habitaculo 
super hanc oblationem, quam per manus 
sacerdotis huius offert tibi sponsa tua 
sancta mater ecclesia; et per virtutem eius- 
dem placare super multimodis transgres- 
sionibus nostris. Suscipe, quaeso, eandem, 
quam ego indignissimus famulus tuus no- 
mine meo et nomine totius universitatis 
offero tibi, Deo meo vivo et vero, una cum 
omnibus meritis dilectissimi Filii tui,totoque 
thesauro sanctae ecclesiae, pro innumiera- 
bilibus peccatis et offensionibus et negle- 

gentiis meis, et pro omnibus fidelibus vivis 
atque defunctis, ut mihi et illis proficiat 
ad salutem in vitam aeternam. Amen. 


Ad Praefationem. 


Cum B. Mechtildis pro quodam oraret, ait Dominus: 
Ecce huic remitto omnia peccata sua; in quorum satisfactio- 
nem, dum in Praefatione dicitur „Per quem maiestatem“, laudet 
me in unione illius laudis, qua veneranda Trinitas invicem 
se laudat, et dicat unum „Pater noster“, quod Deo offerat 
per me: sicque supplebuntur per me eius neglegentiae. Et 
si quis alius hoc fecerit, pic credat se eandem gratiam im- 
petrare posse. (P. 4, c. 29.) 

Piissime Iesu, adoro, laudo et glorifico 
te in unione istius supercaelestis laudis, 
qua reverendissima Trinitas se ipsam laudat 
et a semet ipsa laudatur: quae deinde effluit 
in beatissimam Virginem Mariam et in 
omnes angelos et sanctos, qui gloriosam 
maiestatem tuam incessabili et incompre- 
hensibili voce laudant, adorant sociaque 
exsultatione concelebrant. Cum quibus et 
nostras voces ut admitti iubeas depreca- 
mur, supplici confessione dicentes: Sanctus, 
Sanctus etc. 


Hic in suppletionem neglegentiarum tuarum dic unum 
»Pater noster*, quod offer, ut sequitur: 

Sanctissime Pater, offero tibi hanc 
orationem in unione istius laudis, qua caeli 
et terra omnesque creaturae te laudant et 
magnificant. Quam suscipere et admittere 
digneris per Iesum Christum Filium tuum, 
per quem quidquid tibi offertur, ascendit 
ad te in summo beneplacito: rogans, ut per 
eundem Filium tuum omnia peccata mihi 
remittantur omnesque neglegentiae sup- 
pleantur. Amen. 


Ad Canonem. 
Mecht, P. 2, c. 35. Gert. 1. 3, c. 6. 

O Deus ineffabilis, iam incipiunt illa 
tremenda mysteria, quae nec Cherubim 
nec Seraphim nec omnes virtutes caelo- 
rum plene valent comprehendere, cum tibi 
soli cognitum sit, cum quanta amoris magni- 
tudine te in dies pro salute fidelium Deo 
Patri super altare in hostiam laudis et 
placationis offeras. Ideoque haec sacro- 
sancta arcana universi angelorum ordines 
summa demissione venerantur: et quod 
videant Regem suum et Dominum, qui 
olim hominem redempturus summo amore 
descenderat, nunc iterum pro salute eius- 

dem hominis ineffabili quodam modo super 
altare descendere atque sub vilissimis panis 
et vini speciebus se abdere. 

O bone Iesu, tam inaestimabiliter tam- 
que excellenter reverendum est opus istud, 
quod nunc operaberis, ut parvitas mea ne- 
quaquam audeat ad hoc vel respicere. Unde 
demergens me iacebo in profundissima 
valle humilitatis, quam potero investigare, 
exspectans ibidem portionem meam, quia 
omnibus electis inde salus proveniet. O 
utinam et millies utinam, piissime Iesu, 
in hoc opere tuo te adiuvare efficereque 
possem, ut haec oblatio sacratissima se- 
cundum dignitatem suam plenum sortiretur 
effectum: certe libentissime quantumcum- 
que difficili labore ad hoc inservire vellem. 
Rogo ergo te, da sacerdoti huic, ut tali 
dignitate te tractet et offerat, quatenus 
haec oblatio omnibus fidelibus vivis atque 
defunctis summe prodesse valeat. Amen. 


Ad Elevationem. 
Pro adoratione S. Hostiae dic: 
Salve, Iesu dulcissime, cum summa 
humilitate adorans veneror te. 

Hic ter pectus percutiens dic: 

O Iesu, miserere mei! O bone Iesu, 
parce mihi! O piissime Iesu, propitius esto 
mihi peccatori! 


Oratio ad Patrem. 

O amantissime Pater, in unione amoris 
illius, quo Filius tuus olim in cruce et 
modo in altari se obtulit, offero tibi eun- 
dem pro salute totius ecclesiae. Respice 
ergo illam virgineam carnem crudeliter 
flagellatam, colaphis et alapis caesam, 
sputis maculatam, sanguine cruentatam, 
spinis perforatam, livoribus tumidam, cla- 
vis confixam, lancea perfossam. Illa ergo 
pietas, quae Filium tuum traxit et vicit, 
ut se ipsum in cruce immolaret et modo 
in altari se tibi offerret, ipsa te cogat, 
Pater, misereri nobis. 

Ad adorationem Calicis dic: 

Salve, pretiosissime sanguis Domini 
mei, cum summa devotione adorans ve- 
neror te. 

Ter pectus percutiens dic: 

O sacer sanguis, ablue me! O rosee 
sanguis, purifica me! O pretiosissime 

sanguis, clama ad Deum Patrem, ut mi- 
sereatur nostri! 


Post Elevationem. 


Sanctissime Pater, cum Unigenitus tuus, 
iam vere in altari praesens, semet ipsum 
fecerit sacrificium et victimam pro pec- 
catis nostris: ideo in unione amoris illius, 
quo ille se ipsum olim in cruce et modo 
in altari obtulit, offero tibi sanctissimum 
eius Corpus et Sanguinem, humanitatem 
et divinitatem, virtutes et perfectiones, 
passionem et mortem, et in unione horum 
offero tibi omnes virtutes, merita et gratias 
B. Virginis Mariae omniumque sanctorum, 
nec non et omnia bona opera cunctorum 
hominum totumque thesaurum sanctae 
ecclesiae. Quibus specialiter addo quid- 
quid ego meique speciales amici umquam 
boni peregimus aut mali pro gloria tua 
sustinuimus. Et hanc oblationem una cum 
hoc et totius orbis sacrificiis offero tibi, 
o Pater aeterne, per dilectum Filium tuum 
in virtute Spiritus Sancti, ad tuam supre- 
mam laudem et gloriam, in recognitionem 

tuae supremae maiestatis et dominii, in 
gratiarum actionem omnium beneficiorum 
ulii umquam creaturae collatorum, et in 
plenam abolitionem omnis iniuriae ab ullo 
umquam tibi irrogatae. 

Deinde offero tibi eandem in cultum 
et venerationem omnium mysteriorum vitae 
et mortis Domini nostri Iesu Christi et in 
honorem B. Virginis Mariae omniumque 
sanctorum, maxime patronorum meorum, 
et quorum hodie memoria colitur. 

Tertio offero tibi eandem pro me misero 
peccatore et pro omnibus meis spiritualibus 
et carnalibus amicis (maxime pro NN.) et 
pro omnibus christianis vivis atque de- 
functis (maxime pro NN.): rogans, ut illam 
suscipere digneris in condignam gratiarum 
actionem pro omnibus bonis in corpore 
et anima nobis impensis, ad impetrandam 
omnem gratiam nobis necessariam, ad aver- 
tendum omne malum corporale et spiri- 
tuale, quod saluti nostrae officeret, et de- 
mum in perfectissimam remissionem et 
satisfactionem omnium peccatorum etnegle- 
gentiarum nostrarum. Pro quibus offero 

tibi omne beneplacitum, quod tibi exhibuit, 
omnemque satisfactionem, quam tibi pro 
debitis nostris persolvit Iesus Christus 
Filius tuus, Dominus noster. Per ipsum 
et cum ipso et in ipso sit tibi, Deo Patri 
omnipotenti, in unitate Spiritus Sancti omnis 
honor et gloria. Per omnia saecula saecu- 
lorum. Amen. 

Hic cum sacerdote ora ,Pater noster^ cum seq. ob- 


latione, pro peccatis totius ecclesiae, quo summum Deo bene- 
placitum exhibebis, ut patet ex S. Gertrude l. 4, c. 19. 


Oblatio. 


Benignissime lesu, hanc orationem 
offero tibi in unione illius perfectissimae 
intentionis, qua eadem in Corde tuo dul- 
cissimo sanctificata ad nostram salutem est 
edita, in emendationem omnium commis- 
sorum et in suppletionem omnium negle- 
gentiarum, quae umquam ex humana fra- 
gilitate, ignorantia et malitia sunt con- 
tracta contra tuam insuperabilem omni- 
potentiam, inscrutabilem sapientiam ac 
supereffluentiam tuae gratuitae bonitatis. 
Amen. 

Ad „Agnus Dei“. 
Roga Christum, ut se offerat Deo Patri, sicut ipse se 
in omni Missa facere B. Mechtildi revelavit. P. 3, c. 19. 
Agnus Dei: miserere nobis, et offer 
te ipsum Deo Patri cum omni humilitate 
et patientia in satisfactionem debitorum 
nostrorum. 


Agnus Dei: miserere nobis, et offer 
te ipsum Deo Patri cum omni amaritudine 
passionis tuae in perfectam reconciliatio- 
nem. 


Agnus Dei: miserere nobis, et offer 
te ipsum Deo Patri cum omni amore di- 
vini Cordis tui in suppletionem omnium 
bonorum operum, quae nobis desunt. Amen. 


Hic, si libuerit, ora quidpiam ex oratione, quae habetur 
post Missam (p. 35). 
Ad „Domine, non sum dignus“. 


Humiliter te cum sacerdote inclinans ter percute pectus 
dicens: 

Domine, non sum dignus, ut intres sub 
tectum meum, sed tantum dic verbo, et 
sanabitur anima mea. 

Et pro maiore tui humiliatione addere potes: 


Domine, non sum dignus, ut me terra 
ferat; sed propter temet ipsum remitte mihi 
peccata mea. 

Domine, non sum dignus, ut dicar crea- 
tura tua; sed propter amaritudinem pas- 
sionis tuae condona mihi debita mea. 

Domine, non sum dignus, ut sanctum no- 
men tuum pronuntiem; sed per virtutem 
huius sacrificii largire mihi gratiam tuam. 
Amen. 


Hic spiritualiter communica, dicens cum S. Gert. 1. 4, 
c. 52 et Mecht. P. 1, c. 5. 


O vivifici fontis profluvium, o aro- 
matice sapor divinarum dulcedinum: ecce 
tibi propino in tui ipsius plenitudine gut- 
tulam meae miserabilis indigentiae, qua, 
licet minus iusto, doleo et semper dolebo, 
quod ob meam nimiam indignitatem ani- 
mam meam ab infastidibilibus epulis tuis 
ieiunam continere debeo. Et nunc, for- 
mator et reformator substantiae meae, rogo, 
ut in hac hora tua omnipotenti sapientia 
atque dulci pioque Cordis tui amore me 
praepares, ut digne te in animam meam 

recipere valeam, tuque in me agere et per- 
ficere queas omne id, quod ab aeterno in 
me agere decrevisti iuxta omne beneplaci- 
tum divinae voluntatis tuae. Amen. 


Ad quod impetrandum, si tempus ferat, dic unum 
Pater noster“, sicut Christus B. Mecht. docuit. (P. 1, c. 5.) 


Communio. 
Ex S. Mecht. ibid. 


Laudo te, o amor fortissime; glorifico 
te, o amor dulcissime; magnifico te, o amor 
benignissime, in omnibus et pro omnibus 
bonis, quae gloriosissima tua deitas et 
beatissima humanitas in nobis operata est 
et adhuc operabitur ab aeterno in aeter- 
num, per nobilissimum instrumentum di- 
vini Cordis tui. Amen. 


Postcommunio. 


Ecce, Pater caelestis, ad altare tuum 
misit tibi sancta mater ecclesia hostiam 
illam superdignissimam, quam tu olim 
misisti immolandam pro nobis. Illam ergo 
suscipere digneris in amore illo super- 


excellenti, quo Filium tuum de regione 
Preces Gertrudianae, Editio nova. 3 

nostra ad regnum tuum revertentem tibi- 
que, Deo Patri, omnem fructum humani- 
tatis suae gloriosaque vulnera carnis suae 
praesentantem suscepisti. Non recedant, 
piissime Pater, ab oculis tuis cicatrices 
eius in perpetuum, ut memineris, quantam 
ab eo pro peccatis nostris satisfactionem 
acceperis. Virtute igitur huius oblationis 
incruentae miserere mei et omnium pec- 
catorum cunctorumque fidelium vivorum 
ac defunctorum: da illis gratiam et miseri- 
cordiam, remissionem peccatorum et vitam 
aeternam. Amen. (P. 4, c. 56.) 


Benedictio. 


Benedicat me, bone Iesu, tua omni- 
potentia, instruat me tua sapientia, repleat 
me tua dulcedo, trahat et uniat me tibi 
tua bonitas in saecula. Amen. (P. 1, c. 5) 


Ad „Verbum Caro factum est“. 
Cum devota gratitudine te inclinans dic: 


Gratias tibi ago, bone Iesu, quod pro 
amore mei dignatus es homo fieri. 

Si quis hoc fecerit, ait Christus, ei dignantissime me 
reinclino et ex intimo cordis affectu Deo Patri omnem fructum 
b. humanitatis meae offero, in augmentum beatitudinis ho- 
minis illius. (S. Gert. 1. 4, c. 3.) 


Adoratio SS. Sacramenti. | 


(Sub Missa aut alias ante venerabile Sacramentum dicenda.) 


Salve, nobilissimum corpus et pretio- 
sissime sanguis Domini mei Iesu Christi, 
sub hac panis specie vere praesens, te 
adoro tali cultu et devotione, qua no- 
vem angelorum chori te venerantur et 
colunt. Coram te procido in spiritu hu- 
militatis, credens et confitens, quod tu, 
‘Dominus meus et Deus meus, vere hic | 
continearis. 

Salve, nobilissimum corpus Salvatoris 
mei Iesu Christi, vera hostia in cruce im- 
molata. Adoro te in unione istius adora- 
tionis, qua humanitas tua adoravit divini- 
tatem, et cum affectu totius universitatis 
ago tibi gratias, quod pro salute nostra hic 
delitescere dignaris. 

Salve, pie Iesu, Verbum Patris, splendor 
gloriae, fons pietatis, salus mundi, sacra 


hostia. Salve, Iesu Christe, splendor Patris, 
3* 

princeps pacis, ianua caeli, panis vivus, 
Virginis partus, vas deitatis. 

Credo firmissime, quod tu Deus meus 
hic praesens sis meque ex hoc Sacramento 
intuearis atque intima cordis mei per- 
spicias. Credo, quod sub hac panis specie 
non solum caro et sanguis tuus, verum 
etiam deitas et humanitas tua continean- 
tur. Quod licet intellegere nequeam, adeo 
tamen firmiter credo, quod vitam et san- 
guinem meum pro ea veritate profundere 
paratus sim. 

Coram te, o SS. Sacramentum, cum 
summa reverentia procido et cum omnibus 
Angelis et Archangelis, cum Thronis et Do- 
minationibus, cum Cherubinis et Seraphinis, 
cumque omni militia caelestis exercitus 
hymnum gloriae tuae concino, dicens: 
Centies millies laudetur SS. altaris Sacra- 
mentum. 

O intima medulla paterni Cordis, gratias 
tibi ago per mutuam gratitudinem colendae 
semper et adorandae Trinitatis, pro eo quod 
hoc inaestimabile Sacramentum instituisti, 
per quod caeli et terra reconciliantur et 


DE SACRIFICIO MISSAE. 37 


immensis gratiarum donis perpetuo re- 
plentur. 

Glorifico et magnifico sapientem et 
benignam omnipotentiam tuam, laudo et 
adoro omnipotentem et benignam sapien- 
tiam tuam, benedico et gratias ago omni- 
potenti et sapienti benignitati tuae, Christe 
Iesu, quod praevaluisti, scivisti et dignatus 
es in salutis nostrae subsidium hoc prae- 
magnificum Sacramentum instituere. 

O unica et vera fiducia animae meae, 
Christe Iesu, te laudo, te amo, te colo, 
te adoro atque humillime deprecor, ut in 
hac hora te Deo Patri pro nimiis debitis 
meis offeras, sicut te ipsum in cruce pro 
totius mundi reatu obtulisti. 

O Christe Iesu, dulcis et unicus amor 
meus, oculis piissimae misericordiae tuae 
respice me indignissimum, humiliter coram 
te prostratum atque peccatorum meorum 
veniam toto corde poscentem. 

O flos nobilissime de radice Iesse, per 
ineffabilem amorem praedulcissimi Cordis 
tui miserere mei, et recipe me in gratiam 
tuam, propter gloriam nominis tui. 

O Pater amantissime, offero tibi hunc 
dilectum Filium tuum, in perpetuae laudis 
tuae holocaustum et in propitiationis pec- 
catorum nostrorum iuge sacrificium. Re- 
spice, quaeso, in faciem Christi tui et me- 
mento illius copiosissimae satisfactionis, 
quam tibi pro peccatis nostris pendit in 
cruce, et miserere nostri. Amen. 


PARS TERTIA. 
DE SS. TRINITATE. 


Quinque laudis cantica. 


Haec quinque cantica, ex Exercitiis S. Gertrudis ex- 
cerpta, adeo sunt sublimia et divina, ut potius videantur 
esse beatorum in patria quam viatorum in terra. Poterunt- 
que esse usui in processionibus sollemnibus et alias, quando 
Deum laudare volueris. 


Canticum primum, trium puerorum 
in fornace. 


Benedictus es, Domine Deus patrum 
nostrorum: et laudabilis et gloriosus in 
saecula. 

Et benedictum nomen gloriae tuae, quod 
est sanctum: et laudabile et gloriosum in 
saecula. 

Benedictus es in templo sancto gloriae 
tuae: et laudabilis et gloriosus in saecula. 

Benedictus es super thronum sanctum 
regni tui: et laudabilis etc. 

Benedictus es super sceptrum divinitatis 
tuae: et laudabilis etc. 

Benedictus es, qui sedes super Che- 
rubim et intueris abyssos: et laudabi- 
lis etc. 

Benedictus es, qui ambulas super pen- 
nas ventorum et super undas maris: et 
laudabilis etc. 

Benedicant te omnes angeli et sancti 
tui: et laudent et glorificent te in saecula. 

Benedicant te caeli, terra, mare et 
omnia, quae in iis sunt: et laudent et glori- 
ficent te in saecula. 

Gloria Patri, et Filio, et Spiritui Sancto: 
et laudabili et glorioso in saecula. 

Benedictus es, o Adonai Domine, Pater 
Domini nostri Iesu Christi: qui fecisti 
caelum et terram et omnia, quae in iis 
sunt: et es laudabilis et gloriosus et super- 
exaltatus in saecula. 


Canticum secundum, in quo sancti 
Deum laudare rogantur. 


Iubilent tibi pro me, o Deus cordis 
mei, omnes chori angelorum et universae 

turmae sanctorum: quos tu ab aeterno ad 
tuam gloriam praeelegisti. 

Iubilent tibi pro me septem illi spiritus 
gloriosi, qui iugiter adstant ante conspec- 
tum throni gloriae tuae. 

Iubilent tibi pro me infinita ss. ange- 
lorum castra, quos mittis in ministerium 
propter acquisitionis tuae genus electum. 

Iubilent tibi viginti quattuor seniores 
cum omnibus patriarchis et prophetis, qui 
deponentes coronas suas procidunt ante 
thronum tuum. 

Iubilent tibi sacra quattuor pennata 
animalia, quorum omnia viscera diu noctu- 
que laudem tuam sunt eructantia. 

Iubilet tibi amicissimorum fratrum tuo- 
rum apostolica dignitas, quorum suffragiis 
sanctam ecclesiam tuam mirabiliter sus- 
tentas. 

Iubilet tibi victoriosa martyrum tuo- 
rum turba, quorum stola pretioso sanguine 
tuo est purpurata. 

Iubilet tibi confessorum agmen per- 
fectissimum, quorum spiritum transtulisti 
in admirabile lumen tuum. 

Iubilet tibi omnis sancta et immaculata 
virginitas, quam una tecum ornat tuae 
niveae puritatis claritas. 

Iubilet tibi pro me hoc novum canti- 
cum, quod resonat in ore eorum, dum te 
sequuntur, quocumque ieris, Iesu sponse 
virginum. 

Iubilet tibi pro me omnis electorum 
tuorum exercitus, peculiaris populus tuus: 
quia tu es ipsorum Deus, et ipsi populus 
tuus in saecula. 

Iubilent tibi universa mirabilia opera 
tua, quaecumque caeli et terrae complecti- 
tur circumferentia: et laudem dicant tibi 
illam perpetuam, quae a te exiens in te 
refluit, suam originem. 

Gloria Patri, et Filio, et Spiritui Sancto. 
Gloria quoque Reginae caelorum cum omni 
multitudine caelestis hierarchiae in saecula. 


Canticum tertium, in quo Deus in 
B. Virgine laudatur. 


Benedicat te, Deus meus, beatissima 
mater tua virginea, quam in matrem prae- 
eligere dignatus es ante saecula. 

Benedicat tibi admirabile tabernaculum 
gloriae tuae, quod solum tibi ministravit 
digne sancta in habitatione. 

Benedicat te s. divinitatis tuae gloria, 
quae se inclinavit ad virgineae vallis hu- 
milia. 

Benedicat te artificiosissima divinitatis 
tuae sapientia, qua indidisti virgineae rosae 
tantam virtutem et speciem, quam tu ipse 
potuisti concupiscere. 

Benedicat te tua bonitas admirabilis, 
cuius copiosa effecit gratia, ut omnis vita 
Mariae fieret tuae dignitati congrua. 

Benedicat te amor tuus dulcissimus, 
cuius virtute tu, virginitatis flos, factus es 
virginis filius. 

Benedicat te splendor vultus gloriae 
tuae, qui animam Virginis ita decoravit, 
quod eam ineffabilis Trinitas concupierit. 

Benedicat te tua incomprehensibilis 
sapientia, quae castissimum Virginis spi- 
ritum adimplevit cognitione et intel- 
legentia. 

Benedicat te tua humilis et mirifica dig- 
natio, quae castissima Mariae ubera contra 

venenum peccatorum nostrorum sugere 
dignata est. 

Benedicat te supereffluens dulcedo Cor- 
dis tui, quae virgineam animam dulcore 
suavitatis tuae ineffabiliter inebriavit. 

Benedicant te suavissima divini oris 
tui eloquia, quae sancta caritatis flamma 
incenderunt materni cordis penetralia. 

Benedicat te tota virtus divinitatis et 
tota substantia humanitatis tuae, quae ab- 
undantiam caelestium charismatum in cor 
Mariae effundere dignata est. | 

Gloria Patri etc. Gloria quoque Re- 
ginae etc. 


Canticum quartum, inquo humanitas 
Christi pro nobis Deum laudare 
inducitur. 


Benedicat te pro me, dulcissime Iesu, 
exinanitio tuae maiestatis, quae nobis ac- 
quisivit thesauros aeternae claritatis. 

Benedicat te assumptio nostrae humani- 


tatis, quae nos vocavit ad consortium tuae 
divinitatis. 

Benedicat te exsilium, quod triginta tri- 
bus annis sustinuisti, per quod animas, quae 
perierant, ad gaudia vitae aeternae re- 
duxisti. 

Benedicant te omnes humanitatis tuae 
angustiae et dolores, per quos sanctificasti 
omnes nostras pressuras et labores. 

Benedicat te experientia nostrae mi- 
seriae, per quam factus es nobis pater 
multae misericordiae. 

Benedicant te omnes guttae tui pretio- 
sissimi sanguinis, quibus nos emundasti 
a peccatorum nostrorum maculis. 

Benedicant te pretiosissima quinque 
vulnerum tuorum monilia, quibus coemisti 
nobis aeternae hereditatis tabernacula. 

Benedicat te amaritudo tuae pretiosae 
mortis, quam tibi pro nobis intulit amor 
fortis. 

Benedicat tibi tuum mellifluum dei- 
ficatum Cor, quod in morte tua tam vehe- 
mens rupit amor et dolor. 

Benedicat tibi humanitatis tuae caro 
mundissima, in qua factus es frater noster 
fidelissimus. 

Benedicat te pro me tua triumphalis 
gloria, per quam in carne nostra ad dex- 
teram Patris sedes in saecula. . 

Benedicat te pro me tui ipsius claritas, 
honor et virtus, qua mirabiliter repletur 
et pascitur omnis caelestis exercitus. 

Gloria Patri etc. Gloria quoque Re- 
ginae etc. 


Canticum quintum, in quo Deus in 
se ipso laudatur. 


Benedicat te pro me gloriosum et ad- 
mirabile lumen tuum, Deus meus: et laudet 
te praestantissimae maiestatis tuae im- 
periale decus. 

Benedicat te immensae gloriae tuae 
dignissimus apparatus: et laudet te in- 
finitae potentiae tuae praeclarissima virtus. 

Benedicat te aeternae claritatis tuae 
principale iubar: et laudet te praefulgidi 
decoris tui rutilans amoenitas. 

Benedicat te iustorum iudiciorum tuo- 
rum abyssus: et laudet te aeternae sapien- 
tiae tuae inscrutabilis circuitus. 

Benedicat te multarum miserationum 
tuarum infinitus numerus: et laudet te 
omnium misericordiarum tuarum immen- 
sum pondus. 

Benedicant te omnia pietatis tuae vis- 
cera: et laudet te infinitae bonitatis tuae 
superabundans copia. 

Benedicat tibi tua nimis magna, quam 
erga homines habes, caritas: et laudet te 
tui benignissimi amoris incontinentissima 
liberalitas. | 

Benedicat tibi tuae supereffluentis dul- 
cedinis triumphalis fortitudo: et laudet te 
totius beatitudinis, quae in te caris tuis 
manet, plenitudo. 

Benedicat tibi tuae dignitatis sublimitas: 
et laudet te tuae perpetuae invariabilitatis 
aeternitas. 

Benedicat tibi pro me tuae imperialis 
Trinitatis divinitas, essentialis unitas et 
personalis proprietas: et laudet te tua dulcis 
Societas, mutua familiaritas gloriosaque at- 
que perfecta felicitas. 

Gloria Patri etc. Gloria quoque Re- 
ginae etc. 

Oblatio harum laudum. 


Suscipe, sancta Trinitas, vota labiorum 
meorum, quae mihi aestuans amor cordis 
mei ad magnificandam magnificentiam tuam 
suggessit. Offero tibi haec ipsa in unione 
istius ineffabilis laudis, quam in tua trina 
deitate una persona alteri incomprehen- 
sibili modo persolvit. Et in quantum pos- 
sum, iacto et ego granum cordis mei vi- 
lissimum in divini Cordis tui aureum thuri- 
bulum (in quo ad laudem tuam iugiter 
concrematur aeterni amoris thymiama sua- 
vissimum), concupiscens et desiderans, ut 
et illud meum vile et indignum, per tui 
spiritus afflatum vehementer accensum, 
transeat in tuae laudis cremium: et illa 
longa, quae de abyssis terrae post te traho, 
suspiria pro diuturna exspectatione mea 
tibi sint laus perennis et gloria. Amen. 


Laudis divinae iubilatio vere 
altissima. 
O inattingibilis altitudo praevalentiae 
admirabilis. O profunditas abyssi sapien- 
tiae inscrutabilis. O immensa latitudo cari- 

tatis desiderabilis! Nemo te digne laudare 
potest nisi tu ipse, qui solus agnoscis tuam 
infinitam magnificentiam scisque modum, 
quo digne laudari possis. Laudet ergo te 
pro me, Domine Deus meus, tua aeterna 
deitas, immensa maiestas et infinita boni- 
tas. Laudet te, Domine Deus meus, pro 
me tua altissima sapientia, tua latissima 
misericordia, tua profundissima iustitia. 
Laudet et benedicat te pro me tua in- 
circumscripta magnitudo, tua suavissima 
dulcedo et tua piissima benignitas. Omnia 
nomina, omnia verba omnesque significa- 
tiones, quae de te dici et concipi possunt, 
illa tibi benedicant, tibi iubilent teque 
exaltent pro me tibique gratias agant pro 
omni bono, quod mihi omnibusque crea- 
turis contulisti et in aeternum offerre in- 
tendis. 

Tibi, Domine Deus meus, iubilet et 
benedicat reverendissima humanitas Iesu 
Christi, sanctissima eius vita et conver- 
satio, divinissimae eius virtutes et gratiae, 
pretiosissimus eius sanguis et lacrimae, 
dirissima eius vulnera et livores, amaris- 

sima eius passio et mors; haec tibi pro 
me suppleant teque digne glorificent. 

Te, Deus Creator meus, magnificet et 
exaltet serenissima caelorum Regina, ca- 
stissima Virgo Maria, et cum ea illa decies 
centena milia beatorum spirituum agmina, 
una cum universo innumerabilium sancto- 
rum tuorum exercitu: illi tibi pro me hym- 
num dicant et psallant in saecula. 

Tibi, Domine Deus meus, cantet et 
iubilet sanctissima mater ecclesia, te lau- 
dent sacratissima septem sacramenta, te ho- 
norent reverendissimae caerimoniae ritus- 
que ecclesiastici: omnes psalmi et preces, 
omnes eius virtutes et sanctificationes, 
omnes eius affectus et amores, omnia eius 
vota et desideria, quibus ad te gemit in 
hac lacrimarum valle. 

Tibi laudes et grates persolvant omnia, 
quae mihi gratis contulisti, gratiarum tua- 
rum dona; tibi benedicant omnes corporis 
et animae meae vires; tibi iubilent omnes 
nervi et arteriae meae, omnia ossa et carnes 
meae, omnia desideria et gemitus mei, 
omnis intellectus, memoria et voluntas 

mea, et demum tota medulla cordis mei 
cum pulsu et motibus suis: quae omnia 
tibi offero et resigno, deprecans, ut me 
totum in tui laudem et gloriam convertas 
in tempore et in aeternitate. Amen. 


Tres incomparabiles laudes, quas 
Christus B. Mechtildem docuit. 
(P. 1, c. 19.) 


Veneror et glorifico te, o B. Trinitas, 
in unione istius ineffabilis gloriae, qua 
Deus Pater in sua omnipotentia Filium 
et Spiritum Sanctum veneratur per sae- 
cula. | 

Magnifico et benedico te, o B. Tri- 
nitas, in unione istius reverendissimae 
gloriae, qua Deus Filius in sua inscruta- 
bili sapientia Patrem et Spiritum Sanctum 
glorificat per saecula. 

Adoro et exalto te, o B. Trinitas, in 
unione istius superdignissimae gloriae, qua 
Spiritus Sanctus in sua invariabili boni- 
tate Patrem et Filium superexaltat per 
saecula. Amen. 


4* 

Laus efficacissima. 
Ex Exercit. S. Gert. 

Tota efficacia et virtus divinitatis tuae 
laudet te pro me, Iesu piissime. Tota ami- 
citia et affectus humanitatis tuae satisfaciat 
tibi pro me. Tota magnificentia et ma- 
iestas imperialis Trinitatis glorificet, magni- 
ficet et honorificet te ipsum in te ipso pro 
me illa laude altissima, qua tu ipse solus 
tibi sufficis et omnium creaturarum de- 
fectum tibimet ipsi supplens in te perficis. 
Amen. 


Modus efficacissime Deum 
laudandi et amandi. 
Cum B. Mechtildis (P. 4, c. 23) anxiaretur, quod Deum 


non sufficienter coleret nec amaret, ait Christus ad eam: 
Cum me desideras laudare nec id pro tuo desiderio perficere 
potes, dic: 

O bone Iesu, laudo te: et quod mihi in 
tua laude deficit, digneris supplere pro me. 

Et si vis me amare, dic: 

O bone Iesu, amo te: et quod mihi in 
tuo amore deficit, digneris supplere pro 
me Deoque Patri amorem Cordis tui offerre 
pro me. 

Et alias dixit ad eam: Si me digne vis laudare, tunc 
dic haec quinque verba: 


Gloria tibi, dulcissima, nobilissima, 


fulgida, tranquilla et ineffabilis Trinitas. 
(P. 3, c. 3.) | 


Gratulatio mire sublimis Deoque grata. 


Deus gloriosissime, ego servorum tuo- 
rum minimus gratulor tibi et toto cordis 
affectu volo et consentio, quod sis aeter- 
numque permaneas talis ac tantus Deus, 
qui in tua deitate et essentia es aeternum- 
que eris. Gaudeo et congratulor tibi de 
tua infinita potentia ac maiestate. Gaudeo 
et gratias ago tibi propter magnam gloriam 
et ineffabilem excellentiam tuam. Gaudeo 
ac toto corde exsulto, quod in ditione tua 
cuncta sint posita, et non sit qui tuae 
possit resistere voluntati. Et in summam 
gratulationem et gratitudinem, quod tu sis 
ille tantus tamque ineffabilis Deus, offero 
tibi per Cor Iesu dulcissimum, nomine 
meo omniumque creaturarum, tuam divi- 
nam infinitamque essentiam cum omnibus 
perfectionibus, attributis et proprietatibus, 
quas in eadem complecteris, tali modo et 

affectu, quali dedisti nobis posse per Filium 
tuum in Spiritu Sancto. Opto quoque et 
desidero, ut omnes creaturae, quae sunt 
in caelo et in terra, te agnoscant, te dili- 
gant tibique de tua immensa gloria et beati- 
tudine congratulentur, quas omnes in spi- 
ritu coram te sisto tibique subicio, eorum- 
que nomine tibi congratulor. Et quoniam 
id omne longe minus est, hinc rogo, ut 
tu meum omniumque creaturarum officium 
in amando congratulandoque tibi per te 
ipsum supplere digneris. Et hunc ipsum 
splendorem floremque caritatis et gratu- 
lationis, una cum omni gloria, laude et gra- 
tulatione, quam unanimi consensu omnes 
beati spiritus omnesque iusti tibi deferunt, 
offero tibi in gratiarum actionem pro omni 
gloria et beatitudine, qua frueris in per- 
petuum. Amen. 


Gratiarum actio, qua vix invenies 
sublimiorem. 
Ex Exercit. S. Gert. 


Gratias bonitati tuae, Deus, gratias pie- 
tati tuae, vera et una divinitas, sancta et 

una unitas, una et summa deitas, pro 
omnibus beneficiis et miserationibus tuis, 
quibus incontinentissima pietas tua tam 
indebite circumvenit me. Pro quibus, o 
dulcissime Deus, in unione illius super- 
caelestis laudis, qua tu, o gloriosa Trinitas, 
sola tui ipsius perfecta laus es, quae deinde 
manat in benedictam humanitatem Domini 
nostri Iesu Christi, atque in eius gloriosam 
matrem, et in omnes angelos et sanctos, 
et iterum refluit ab iis in abyssum divini- 
tatis tuae, unde fluxerat, adoro, laudo et 
benedico te, Domine Deus meus, gratias 
agens pro amore, quo creasti, redemisti, 
sanctificasti, vocasti, conservasti et omnibus 
bonis dotasti me. Quoniam vero non est 
speciosa laus in ore peccatoris, ideo rogo 
te, dulcissime Iesu, ut tu ipse in illo prae- 
valenti amore, in quo ad dexteram Patris 
resides, persolvas pro me Deo meo, pro 
omnibus bonis, quae ex inexhausta ipsius 
deitatis abysso in me effluxerunt, laudes 
aeternas, immensas et incommutabiles, 
quales tu in te ipso praevales et scis con- 
gruere reverendissimae gloriae et honori 

maiestatis eius, prorumpens pro me, mi 
lesu care, in vocem talis ac tantae gratia- 
rum actionis, qualis te decet, Domine mi 
valde magne et mirabilis, laudans eam in 
te et in me et pro me, in tota virtute di- 
vinitatis et in toto affectu tuae humani- 
tatis, ex parte et affectu totius universi- 
tatis. Amen. 


Professio beneficiorum Dei. 


Cum B. Gertrudis hanc professionem fecisset, Filius 
Dei amicissime complectens et deosculans eam dixit: Ego 
post hanc professionem tuam suscipiam te in specialem curam 
meam super omnem creaturam. Hinc intellexit, quod, quando 
aliquis similiter profitetur, cum gratitudine se providentiae 
divinae committens, tunc Dominus in specialem curam sus- 
cipit eum. (L. 3, c. 71.) 


Gratias tibi ago, sancte Pater, utcum- 
que praevaleo, per eum, qui sedet ad dex- 
teram tuam, quod tam praemagnifica dona 
a tua largitate accepi, quod certo recognosco 
nullam umquam potentiam hoc praevaluisse 
nisi solummodo tuam divinam potentiam, 
quae omnia creata sua vegetat virtute. 

Gratias tibi ago, benignissime Iesu, et 
fateor atque fatebor, quousque spiritum 
trahere valeo, quod tam in corpore quam 

in anima et in omnibus tam prosperis quam 
adversis ita congruentissimo modo mihi 
providisti, quod hoc nulla umquam sa- 
pientia ab initio saeculi usque ad finem 
praevaluisset nisi tua sola sapientia in- 
creata, dulcissime Deus, attingens a fine 
usque ad finem, fortiter et suaviter dis- 
ponens omnia. 

Gratias ago tibi, Spiritus alme Paraclite, 
per eum, qui te cooperante incarnatus es 
in utero virginali, quod ita suaviter int 
benedictionibus tuae gratuitae dulcedinis 
in omnibus me indignum praevenisti, quod 
certus sum nullam hoc umquam benigni- 
tatem perfecisse nisi solummodo tuam in- 
effabilem dulcedinem, in qua latet, a qua 
procedit et cum qua simul accipitur omne 
bonum. Et sicut hucusque mihi semper 
providisti, sic id ipsum deinceps de divina 
tua bonitate, cui me devotissime committo, 
confido atque praesumo. Amen. 


Professio fidei. 


O prima et summa veritas, Deus meus, 
ego N. N. corde credo, ore confiteor et 

opere protestor, quod omnes et singulos 
fidei articulos, quos sancta romana ecclesia 
nobis credendos proponit, firmissime cre- 
dam et usque in finem credere velim. Et licet 
comprehendere nequeam, quinam omnia 
illa, quae fides tradit, sint possibilia; attamen 
captivans intellectum meum in obsequium 
Christi, omnia illa sacrosancta mysteria 
summa demissione veneror mihique ea in 
salutem provenire deposco. Et sicut hanc 
fidem modo profiteor, sic et in eadem me 
vivere et mori velle coram omnibus angelis 
et sanctis, maxime coram te, o Sanctissima 
Trinitas, voveo, iuro et promitto: sic me 
Deus adiuvet et haec sancta Dei evangelia. 
In principio erat Verbum, et Verbum erat 
apud Deum, et Deus erat Verbum. 

Hic commenda Deo fidem tuam, ut sequitur: quicum- 
que enim hoc fecerit (aiebat Christus B. Mecht., P. 3, c. 33), 


impgtrabit hanc gratiam, ut in fine vitae suae numquam in 
vera fide tentetur. 


Hanc ergo fidem meam commendo omni- 
potentiae tuae, o Pater aeterne, rogans, 
ut per divinam virtutem tuam me in eadem 
adeo confirmes, ut ab ea numquam de- 

ficiam. Commendo etiam eandem investi- 
gabili sapientiae tuae, o Fili unigenite, 
rogans, ut me lumine intellegentiae tuae 
ita illumines, ne umquam per spiritum 
erroris valeam perverti. Commendo quo- 
que eandem piissimae bonitati tuae, o 
Spiritus Paraclite, rogans, ut illa ipsa per 
caritatem omnia ita in me operetur, ut in 
hora mortis meae integra et perfecta in 
me inveniatur. 


Fiducia in Deum. 


B. Mechtildi dicebat Christus: In veritate dico tibi 
mihi valde placere, quod homines fiducialiter magna de me 
sperent. Est enim impossibile hominem non accipere ea, 
quae credidit et speravit. Ideo bonum est homini de me 
magna sperare mihique sincere fidere. (P. 3, c. 5. Similia 
vide in S. Gert. 1. 3, c. 7.) 


O Deus cordis mei, unica spes et re- 
fugium meum, ego pauperculus, licet omni 
bono millies indignus, attamen de tua 
benignitate tam firmiter confido, quod ne- 
quaquam dubitem te mihi in omnibus posse, 
scire et velle fideliter adesse. Scio qui- 
dem, piissime Deus, quod, si secundum 
merita mea mihi facere velles, non solum 

a te nullam gratiam exspectarem, sed mille 
et mille supplicia; attamen cum sciam tam 
exuberantem esse bonitatem tuam, quod 
etiam pessimis tuis inimicis benefacere 
soleas; hinc et ego firmissime credo atque 
confido, quod me in miseriis meis non 
sis derelicturus, sed in omnibus mihi taliter 
provisurus, qualiter a meo maximo amico 
nequaquam haberem sperare. 

O amabilissime Deus, licet peccata mea 
adeo gravia et multiplicia sint, quod mille 
inferni iis non correspondeant: attamen 
in consideratione infinitae bonitatis tuae 
tam secure a te (dummodo mihi displiceant, 
sicut vere displicent) eorum remissionem 
exspecto, ut potius dubitarim an sim, quam 
dubitarim an mihi ea sis remissurus. O 
infinita bonitas, tam piam de te habeo 
fiduciam, ut, licet millies plus peccassem, 
quam feci, sciremque certo te gravissime 
mihi iratum, attamen, licet penes me esset 
eligere mihi iudicem, nullum tamen alium 
quam te eligerem. Tibi, inquam, et nulli 
alteri fiderem certiusque a te misericordiam 
exspectarem quam ab optimo meo amico. 

Etenim si toties tamque graviter contra 
aliquem amicorum meorum, sicut contra 
te, pecca$sem, certissimus essem, quod 
mihi non ignosceret, licet carissima mater 
mea esset. Si enim ei ita rebellis et in- 
iurius fuissem, ac tibi, vel millies me ab- 
iecisset et exsecrata fuisset. Tu vero, post 
tot tamque graves acceptas iniurias, post tot 
tamque graves in tuo servitio commissas 
neglegentias, foves menihilominusac nutris. 

De consequenda vero beatitudine pu- 
tasne, piissime Pater, me vel in minimo 
diffidere? Absit. Non enim meis meritis, 
sed Unigeniti tui fideli promissione eius- 
que copiosissimis meritis, quae fidelibus 
suis donavit, eandem me assecuturum spero. 
Et hinc tanto iubilo et consolatione afficior, 
ut videar mihi iam possidere bonum, quod 
desidero. Filius enim tuus, qui mihi sa- 
lutem promisit meritaque sua, quibus illam 
coemam, donavit, fidelissimus est nec ver- 
bum, quod de ore suo egressum est, re- 
vocabit. Hanc igitur fiduciam, o Pater 
aeterne, quam pietati tuae committo, in 
me conservare digneris, donec nos iungat 

aeterna perennitas, et ipsa boni fruitio spem 
id ipsum consequendi depellat. Amen. 


* 


Amor Dei. 


B. Gertrudi hoc revelatum fuit (I. 3, c. 30); Cum una 
amans anima toto corde convertitur ad Dominum cum integra 
voluntate (si id valeret) libentissime persolvendi Deo omne 
damnum honoris a quocumque ipsi illatum, et sic inter 
orandum facibus amoris inardescens blanditur Deo: in tantum 
ipsum placat, ut quandoque reconciliatus parcat toti mundo, 
quoniam plus apud Deum praevalet vivis et defunctis salu- 
tem impetrare una amans anima quam non amantium milia 
duodena. (Cf. 1. 4, c. 53.) 


O amabilissime Deus, o summum et 
infinitum bonum meum, amo et aeternum 
amabote;te toto cordisac mentisaffectu com- 
plector, te fortissimis dilectionis bracchiis 
constringo; tu enim es dulcissimum et de- 
sideratissimum bonum meum, tu perennis 
suavitas et dulcedo mea, tu tota sufficientia 
spiritus mei. O suavissime, dulcissime, 
amabilissime Deus, tu vita animae meae, 
tu iubilus cordis mei, Deus meus, amor 
meus, dilecte votorum meorum. Amo te, 
dulcedo mea, iucunditas mea, deliciae meae; 
amo te, quantum possum et quantum valeo, 
sed non quantum debeo. Utinam te millies 
plus amarem, utinam infinito amore te amare 

possem. Transfige, dulcissime Deus, cor 
meum amoris tui sagitta et saucia illud 
suavissimo dilectionis vulnere. Da mihi, 
Domine, ut amem te, quia non possum 
te amare sine te. O si omnia creata corda 
omniumque cordium affectus et amores 
in meum cor immergere et includere pos- 
sem, quam vellem te amare, dulcis amor 
meus! O mihi si dares vel ad horam ar- 
dentissimum illum Seraphinorum amorem, 
ut illo vehementissimo amoris igne suc- 
census omnes homines in tuo amore ac- 
cendere possem! Et heu quam doleo, quod 
tu, dulcis amor meus, non ameris! Eheu 
quam doleo, quod tu, dulcis amor meus, ita 
despiciaris et contemnaris et insuper tam 
dure offendaris etiniurieris! Compatior tibi, 
Deus meus, amor meus, super omni con- 
tumelia et iniuria, quae tibi irrogatur, et si 
praevalerem, libentissime tibi persolverem 
omne damnum, in quo est detrimentum 
honoris tui: quia omnem cruciatum de- 
sideriorum, quem umquam humanum cor 
ab initio mundi usque in finem est per- 
pessum in amore tuo, libentissime con- 

tinere vellem in me etiam usque ad diem 
mortis meae, ut eo dignius acceptaculum 
tibi in anima mea exhiberem, et insuper 
emendarem tibi, quod tam inaestimabiliter 
excellens dignitas gratiae tuae toties tam- 
que graviter ab ingratis vilipenditur et 
conculcatur. Amen. (S. Gert. 1. 4, c. 52.) 


Desideria amantis animae. 


Qui habet integram voluntatem, aiebat Christus B. Ger- 
trudi (I. 4, c. 17), quod libentissime super omnem creaturam 
me vellet laudare et amare, ille indubitanter a divina liberali- 
tate mea remunerabitur quandoque copiosius, quam umquam 
ullus hominum opere posset obtinuisse. 


Deus cordis mei, diligo te ex toto corde 
meo, et utinam millies amplius te diligere 
possem! O utinam et millies utinam te 
super omnem creaturam laudare, amare, 
tibi gratias agere, condolere et in omni 
virtute me perfectissimo modo exercere 
possem, id ex integra voluntate mea liben- 
tissime facerem, iuxta divini Cordis tui 
summum beneplacitum. 

O dulcis amor meus, si possem tibi, 
Domino Deo meo, adducere omnes homines, 
cum quibus dignaris delicias tuas habere, 

ob hoc a die isto usque in diem iudicii 
libentissime vellem nudis pedibus circuire 
totum mundum et quemlibet eorum, in 
quibus tu, dulcor animae meae, habitando 
dignaris delectari, ulnis meis gestando tibi 
praesentare: ut vel sic desiderio infinito 
dulcedinis tui divini amoris aliqualiter 
satisfacere possem. Insuper, si possibile 
esset, cor meum in tot partes dividere 
vellem, quot homines vivunt, ut ex eo 
cuilibet eorum partiri possem bonam vo- 
luntatem ad obsequendum tibi secundum 
tui divini Cordis summum oblectamen- 
tum. (L. 4, c. 21.) 

O amabilissime Deus,nihil quidem habeo 
quod possit tuam dignitatem condecere: sed 
tamen illam voluntatem habeo, quod, si ego 
haberem omnia, quae tu habes, omnibus 
vellem abdicare et tam liberaliter omnia 
tibi dare, ut tu posses dare, cuicumque 
velles. 

Quod cum B. Gertrudis diceret, respondit Christus: Si 
tu hoc invenis in corde tuo, quod sic velles mihi facere: 
certissime scire debes, quod similiter tibi volo facere, et 
tantum supra hoc, quantum pietas mea et amor meus prae- 


ponderat tuo. (L. 4, c. 26.) 
Preces Gertrudianae. Editio nova. 5 

Holocaustum. 


Cum 'B. Gertrudis simile holocaustum Deo obtulisset, 
apparuit Dominus lesus ipsam oblationem in similitudine 
cuiusdam dignissimi xenii B. Trinitati repraesentans, cum- 
que per medium caeli transiret, tota caelestis militia ob 
reverentiam istius oblationis visa est genua flectere. Unde 
intellexit, quod, quando aliquis Deo offert orationes suas 
seu alia studia, haec tota caeli curia extollit tamquam grata 
Deo xenia: cum vero aliquis merita Christi suis addit, hoc 
sancti eo modo, ut praedictum est, venerantur. (L. 4, c. 6.) 


O Deus illustrissime, Dominator caeli 
et terrae, ego indignissima creatura tua 
offero tibi super sacratissimo altari dul- 
cissimi Cordis lesu Christi me ipsum 
totum, cum omnibus quae sum et possum, 
una cum omni bono, quod ex abyssali 
supereffluentia tua mihi umquam con- 
tulisti. Et insuper offero tibi omnes the- 
sauros et divitias huius saeculi, omnes 
monarchias, regna, principatus, honores et 
dignitates, tali animo, quod, si haec omnia 
haberem, vellem ea distribuere pauperibus 
inque pios usus impendere, ego vero amore 
tui in tali paupertate, quali modo sum, 
lubens permanere. 

Deinde super eodem altari offero tibi 
omnes virtutes, devotiones, merita et sancti- 

tatem omnium iustorum; omnem afflictio- 
nem, crucem, indigentiam et paupertatem 
omnium pauperum, afflictorum et infirmo- 
rum; omnes poenas, cruciatus, vulnera, 
effusiones sanguinis et mortes omnium 
martyrum; omnem paenitentiam, morti- 
ficationem, ieiunia, vigilias et austeritates 
omnium confessorum; omnem amorem, 
continentiam et puritatem omnium vir- 
ginum: et haec omnia offero tibi tali in- 
tentione et affectu, quasi haec omnia mea 
essent egoque ad laudem tuam purissima 
intentione ea fecissem. 

Tertio offero tibi integram plenitudinem 
gratiae et gloriae, qua sanctos tuos in caelo, 
maxime vero superdignissimam Virginem 
Mariam, Unigeniti tui matrem, tam abunde 
cumulasti, ut nullus humanus intellectus 
hoc plene capere sufficiat. Super omnia 
autem offero tibi virtutes et merita, quae 
Filius tuus operatus est in terris, et omnia 
gratiarum tuarum dona, quae ex super- 
effluentissimo SS. Trinitatis gazophylacio 
deprompta sacratissimae humanitati eius 


contulisti. Pro quibus omnibus, per orga- 
5* 

num illud dulcisonum, scilicet deificatum 
Cor Filii tui in virtute Spiritus Paracleti 
ea resonans, decanto tibi laudes et gratia- 
rum actiones ex parte omnium caelestium, 
terrestrium et infernorum, tibique quod 
tuum est reddo. 

Demum offero tibi inaestimabilem et 
immensam divitiarum etperfectionum abun- 
dantiam, quam divina tua essentia in se 
complectitur unaque persona alteri dul- 
cissimo et ineffabili modo communicat. 
Super quo omni possibili affectu tibi gratias 
ago, atque congratulor, quod in te ipso, pro 
te ipso tam immensos deliciarum thesauros 
contineas eosque electis tuis in aeternum 
communices. Ergo Rex in aeternum vive 
illoque bono, quod tu ipse es, aeternum 
fruere, nobisque miseris in hac lacrimarum 
valle degentibus interdum aliquas micas 
de divite mensa tua largire. Amen. 


Resignatio. 


B. Gertrudi revelatum est illos, qui se totos divinae 
voluntati conforment et subdant, super omnia desiderantes, 
ut laudabilissima voluntas Dei circa se plenissime perficiatur 
tam in corporalibus quam in spiritualibus, Cor divinum 

medullitus erga se commovere ac suo tempore effusissimam 
divinae suavitatis largitatem experituros. (L. 3, c. 30.) 


Sanctissime Pater, ecce ego vilis et 
paupercula creatura tua, propriae voluntati 
meae prorsus abrenuntians, offero et re- 
signo me tuae sanctissimae voluntati et 
beneplacito, prae omnibus deliciis huius 
mundi optans et desiderans, ut laudabilis- 
sima placidissimaque voluntas tua in me, 
per me et circa me tam in corporalibus 
quam in spiritualibus, in tempore et aeterni- 
tate plenissime semper perficiatur. Et ad 
hoc perficiendum quodlibet membrorum 
meorum singillatim cuilibet poenae ex- 
ponere paratissimus invenirer. 

Si mihi optionem dares, o mi Deus, 
petendi quodcumque vellem, et sancte mihi 
iurares, quod petitioni meae per omnia an- 
nuere velles, nihil aliud peterem nec de- 
siderarem, nisi ut laudabilissima voluntas 
tua secundum optimum beneplacitum tuum 
tam in me quam in omni creatura tua per- 
ficeretur. In unione igitur resignationis 
illius, qua Christus in monte Oliveti se 
tuae voluntati integre commisit, ipsius 

affectu et intentione, ipsius corde et ore 
dico: Non mea, sed tua voluntas fiat, Pater 
sanctissime, in tempore et aeternitate. 
Amen. 

Si tibi aliqua adversitas immineat, adde sequentia verba 
Deo vere gratissima; sicut B. Gertrudis intellexit, quod, 
quando quis offert integram voluntatem suam ad omne bene- 
placitum Dei, quantumvis etiam sciat sibi adversitates im- 
minere, hoc Dominus tali modo acceptat, quasi homo ille 
tempore passionis eius omnibus vulneribus suis lenissima 
adhibuisset emplastra. (L. 3, c. 64.) 

Maxime autem resigno et offero me 
tibi, bone Iesu, paratum ad perferendam 
adversitatem illam mihi imminentem, quam 
integra voluntate de manu tua acceptabo 
atque cum omni qua potero patientia sus- 
tinebo, in unione amoris illius, quo tu 
singulas adversitates de manu Patris tui 
suscepisti easdemque cum summa grati- 
tudine reobtulisti: rogans, ut mihi vires 
et patientiam concedas, quo eandem viri- 
liter perferre valeam, ad laudem tuam 
aeternam et totius universitatis salutem. 
Amen. 


PARS QUARTA. 
ORATIONES AD CHRISTUM. 


Corolla gemmea, 


ex tribus aureis et quindecim argenteis gemmis compilata.. 


Dum B. Gertrudis offerret similes salutatiunculas in 
honorem Nominis lesu perlectas, apparuerunt eadem in 
specie rosarum, et de qualibet rosa pendebat aureum tintin- 
nabulum mirae sonoritatis, quod sine intermissione movebat 
Cor divinum ineffabili delectatione (l. 4, c. 5). Et illae ora- 
tiunculae, quae cum devota intentione lectae erant, suavissimos 
Domino reddebant concentus; illae vero, quae incurate lectae 
erant, maestiores et submissiores voces personabant (l. 4, 
c. 35). Et ait illi Dominus: Cum aliquis me alloquens dicit, 
Dulcissime Domine etc., dulcedo divinitatis meae in se ipsa 
commota, fragrantiam mirae delectationis mihi aspirat et in 
illum, qui ea verba pronuntiat, odorem salutis aeternae pro- 
fundit (l. 4, c. 1). 


Prima gemma aurea. 


Ave, vivificans gemma divinae nobili- 
tatis. Ave, immarcescibilis flos humanae 

dignitatis, lesu amantissime, tu mea summa 
et unica salus. Tu creator, redemptor et 
amator meus, qui per angustias mortis 
relicta omni beatitudine tua acquisivisti 
me. Amen. (S. Gert. I. 4, c. 22) 


Sequuntur quinque gemmae argenteae. 


1. Ave, Iesu dulcissime, sanctissimae 
Trinitatis gemma pretiosissima, cuius pretio 
totus mundus redemptus est. 

2. Ave, lesu benignissime, refulgens 
splendor paternae gloriae, qui electos tuos 
in patria claritate vultus tui illuminas et 
recreas. 

3. Ave, Iesu amabilissime, clarissimum 
iubar de sole iustitiae, qui igne caritatis 
tuae angelorum sanctorumque accendis 
animas. 

4. Ave, Iesu nobilissime, viva imago 
paternae substantiae, qui omnes tibi ad- 
haerentes participes tuae divinitatis efficis. 

5. Ave, Iesu illustrissime, stella ma- 
tutina tuae ecclesiae, qui illuminas mundi 


tenebras et omnium peccatorum caliginem. 
Amen. 

Secunda gemma aurea. 


Ave, Iesu, sponse floride, cum delecta- 
mento divinitatis tuae ex affectu totius 
universitatis salutans amplector te et in 


vulnus amoris deosculor te. Amen. (S. Gert. 
l. 3, c. 47.) 


Sequuntur quinque gemmae argenteae. 


1. Ave, Iesu pulcherrime, clarissima 
gemma, nata in mari divinitatis paternae, 
cuius originem nullus intellectus creatus 
potest indagare. 


2. Ave, Iesu mellitissime, caeleste manna 
dulcedinis mirificae, reficiens et satians 
omnem esurientem animam. 


3. Ave, Iesu splendidissime, urens ignis 
caritatis increatae, allevians et auferens 
labores huius miseriae. 


4. Ave, Iesu suavissime, dulcis vena 
supercaelestis aquae, auferens amaritudi- 
nem angustiatae animae. 

5. Ave, lesu inaestimabilissime, tri- 


clinium thesaurorum divinae essentiae, 
ditans pauperiem nostrae miseriae. Amen. 

Tertia gemma aurea. 


Ave, Iesu, gratia plene, misericordia 
tecum, benedictus tu inter filios hominum, 
et benedictum sit sanctissimum nomen, 
vita et passio tua. Dulcis Iesu, Fili Dei, 
miserere nobis peccatoribus nunc et in 
hora mortis nostrae. Amen. 


Sequuntur quinque gemmae argenteae. 


1. Ave, Iesu, sponse et corona virginum. 
Te, quem amor fecit Virginis Filium, lau- 
damus in perpetuum.  (Mecht. P. 1, c. 12). 

2. Ave, Iesu, Dominator omnium, spe- 
ciosus forma prae filiis hominum, te agnosci- 
mus et veneramur nostrum clementissimum 
Dominum. 

3. Ave, Iesu, iubar mirificum, divinitatis 
summum miraculum, delens omne mundi 
piaculum. 

4. Ave, Iesu, nostrum solacium, divitia- 
rum Dei patens gazophylacium, pauperum 
verum refugium et afflictorum refrigerium. 

5. Ave, Iesu, decus angelicum, fons vivus, 
lumen mentium, excedens omne gaudium 
et omne desiderium. Amen. 

Oblatio huius corollae. 

O bone Iesu, amor, gaudium et dul- 
cedo mea, te solum diligit anima mea, te 
concupiscit et desiderat spiritus meus. Tu 
enim es sole speciosior, luna pulchrior, 
aurora rutilantior, stellis praeclarior. Tu 
candidior liliis, rubicundior rosis, vegetior 
hyacinthis, suaveolentior chariophilis. Tu 
es omni dulcore dulcior, omni amplexu 
gratior, omni sapore suavior, omni amore 
carior. Tu solus magnus et laudabilis, tu 
solus dulcis et amabilis, tu solus pulcher 
et amoenus, tu solus speciosus et deliciis 
plenus, tu solus talis ac tantus, qualis in 
omni caeli et terrae gloria non invenitur 
aequalis. Tibi igitur in signum amantis 
animi mei hanc corollam gemmeam offero 
et praesento, in unione oblationis illius, 
qua omnis caeli curia super altare aureum 
divini Cordis tui immolat tibi laudis tuae 
aeternum melos. Eia ergo, cordis mei amor 
verus, cum haec laus mea sterilis nec in 
minimo sit tibi aequalis, tu tibimet ipsi pro 
me persolve tam sollemne laudis tuae decus, 
cui coniubilet omnis ordo caelicus, pro illo 

permaximo et dulcissimo bono, quod tu 
ipse mihi es Deus meus, et quod a me, 
omnium creaturarum tuarum peripsemate, 
dignaris agnosci, amari et laudari. Amen. 


Blanditiae lesu. 


Oratio haec efficaci impetuositate infusa est B. Gertrudi, 
ad quam dixit Dominus: Quicumque illam devote recitaverit, 
cognitionis meae gratiam in eo augebo, et recipiet in se splen- 
dorem divinitatis meae, quem diriget in se per efficaciam 
praedictorum verborum, sicut, qui purum aurum tenens 
contra radiantem solem, in eo quod est auro oppositum, videt 
lucis refulgorem. (L. 3, c. 66.) 

O Rex regum excellentissime princeps- 
que illustrissime, Iesu amantissime. Tu 
animae meae vita, tecum sit affectio cordis 
mei unita, vi amatorii ardoris conflata. In 
omni, ad quod sine te tendit, reddatur ex- 
animata, quia tu es amoenitas omnium 
colorum, dulcor omnium saporum, fra- 
grantia omnium odorum, delectatio omnium 
sonorum, suavis amoenitas amplexuum in- 
timorum. In te voluptas deliciosa, ex te 
supereffluentia copiosa, tu supereffluens 
abyssus divinitatis. O regum Rex dignis- 
sime, imperator excellentissime, princeps 

illustrissime, dominator mitissime, tutor 
validissime. Tu vivificans gemma humanae 
nobilitatis. Opifexartificiosissime,instructor 
mansuetissime, consultor sapientissime, ad- 
iutor benignissime, amice fidelissime. Tu 
saporosa unio intimae suavitatis. O blan- 
ditor delicatissime, affector lenissime, ama- 
tor ardentissime, sponse dulcissime, zelator 
castissime. Tu vernans flos ingenuae venu- 
statis. O frater amabilissime, iuvenis flori- 
dissime, comes iucundissime, hospes libera- 
lissime, ministrator curialissime. Te omni 
creaturae praeeligo, propter te omni ad- 
versitati obvio. In his omnibus te unicum 
laudatorem requiro. Te vegetatorem horum 
omniumque bonorum corde et ore con- 
testor. In virtute tui fervoris adiungo in- 
tentionem meae devotionis efficaciae tuae 
orationis, ut per integritatem divinae unionis 
ducar ad apicem summae perfectionis, con- 
sumpto omni motu rebellionis. Amen. 


Oratio ad nomen lesu. 


O bone Iesu, o piissime Iesu, o dul- 
cissime Iesu, o Iesu, Fili Dei et Mariae 

Virginis, plene misericordia et pietate; 
o dulcis Iesu, secundum magnam miseri- 
cordiam tuam miserere mei. O clemen- 
tissime Iesu, per pretiosum illum sangui- 
nem, quem pro peccatoribus effudisti, 
deprecor te, ut abluas omnes iniquitates 
meas et in me miserum et indignum, hu- 
militer veniam petentem et hoc sanctum 
nomen lesu invocantem, respicias. O nomen 
Iesu, nomen dulce! nomen Iesu, nomen 
delectabile! nomen Iesu, nomen amabile! 
Quid est enim Iesus nisi Salvator? ergo, 
lesu, propter nomen sanctum tuum esto 
mihi Iesus et salva me. Ne permittas me 
damnari, quem pretioso sanguine tuo red- 
emisti. O bone Iesu, ne perdat me in- 
iquitas mea, quem fecit omnipotens bonitas 
tua. O benignissime Iesu, miserere mei, 
dum tempus est miserendi, ne damnes 
me, dum tempus est iudicandi. O piissime 
Iesu, si me damnare velit tua severa iustitia, 
appello et confugio ad tuam piissimam 
misericordiam. O amantissime Iesu, o de- 
sideratissime Iesu, o mitissime Iesu, o Iesu, 
Iesu, Iesu, suscipe me in numerum electo- 

rum tuorum. O Iesu, salus in te credentium, 
o Iesu, fiducia ad te confugientium, o Iesu, 
dulcedo te amantium; fac ut diligam te 
tibique fideliter adhaeream et post hanc 
miseram miseriam feliciter ad te perveniam. 
Amen. 


V. Iesu, Salvator mundi, exaudi nos. 


R. Cui nihil est impossibile quam non 
posse miseris misereri. (S. Gert. 1. 3, c. 49.) 


Oremus. 


Benignissime Iesu, vera dulcedo om- 
nium ad te confugientium, suscipe hanc 
orationem meam, quam tibi per dulcissi- 
mum Cor tuum ad aeternam laudem dul- 
cissimi Nominis tui devotissime offero: 
rogans per amorem illum, quo hoc sanctis- 
simum Nomen suscipere omnibusque fide- 
libus tam dulce et amabile efficere voluisti, 
ut per virtutem eiusdem sacratissimi No- 
minis Iesu me in omnibus tentationibus 
confortare mihique in morte mea fideliter 
adesse digneris. Qui vivis et regnas in 
saecula saeculorum. Amen. 


~~ a a —— 

Litaniae de SS. Nomine lesu '. 
(Indulg. 300 dier. semel in die. Leo XIII. 16. Ian. 1886.) 


Kyrie, eleison. 

Christe, eleison. 

Kyrie, eleison. 

Iesu, audi nos. 

lesu, exaudi nos. 

Pater de caelis, Deus, — miserere nobis. 
Fili, Redemptor mundi, Deus, ? 
Spiritus Sancte, Deus, 

Sancta Trinitas, unus Deus, 
lesu, Fili Dei vivi, 

Iesu, splendor Patris, 

Iesu, candor lucis aeternae, 
lesu, Rex gloriae, 

Iesu, sol iustitiae, 

Iesu, Fili Mariae Virginis, 
Jesu amabilis, 

Iesu admirabilis, 

lesu, Deus fortis, 

Iesu, pater futuri saeculi, 
Iesu, magni consilii angele, 


3 Ab editore adiectae. 
2 Miserere nobis. 

lesu potentissime, — miserere nobis. 
Iesu patientissime, ! 
Iesu obedientissime, 


Iesu, 
Iesu, 
Iesu, 
Iesu, 
Iesu, 
Iesu, 
Iesu, 
Iesu, 
Iesu, 
Iesu, 
Iesu, 
Iesu, 
Iesu, 
Iesu, 
Iesu, 
Iesu, 
Iesu, 
Iesu, 
Iesu, 
Iesu, 


mitis et humilis corde, 
amator castitatis, 
amator noster, 

Deus pacis, 

auctor vitae, 

exemplar virtutum, 
zelator animarum, 
Deus noster, 
refugium nostrum, 
pater pauperum, 
thesaurus fidelium, 
bone pastor, 

lux vera, 

sapientia aeterna, 
bonitas infinita, 

via et vita nostra, 
gaudium angelorum, 
rex patriarcharum, 
magister apostolorum, 
doctor evangelistarum, 


1 Miserere nobis. 


Preces Gertrudianae. Editio nova. 6 

Iesu, fortitudo martyrum, — miserere 
nobis. 

Iesu, lumen confessorum, ! 

lesu, puritas virginum, 

Iesu, corona sanctorum omnium, 

Propitius esto, — parce nobis, lesu. 

Propitius esto, — exaudi nos, Iesu. 

Ab omni malo — libera nos, lesu. 

Ab omni peccato? 

Ab ira tua 

Ab insidiis diaboli 

A spiritu fornicationis 

À morte perpetua 

A neglectu inspirationum tuarum 

Per mysterium sanctae incarnationis tuae 

Per nativitatem tuam 

Per infantiam tuam 

Per divinissimam vitam tuam 

Per labores tuos 

Per agoniam et passionem tuam 

Per crucem et derelictionem tuam 

Per languores tuos 

Per mortem et sepulturam tuam 


1 Miserere nobis. 
? Libera nos, lesu. 

Per resurrectionem tuam — libera nos, 
Iesu. 

Per ascensionem tuam ! 

Per gaudia tua 

Per gloriam tuam 

Agnus Dei, qui tollis peccata mundi, — 
parce nobis, Iesu. 

Agnus Dei etc., — exaudi nos, Iesu. 

Agnus Dei etc., — miserere nobis, lesu. 

Iesu, audi nos. 

Iesu, exaudi nos. 


Oremus. 


Domine Iesu Christe, qui dixisti: Petite, 
et accipietis; quaerite, et invenietis; pulsate, 
et aperietur vobis; quaesumus, da nobis 
petentibus divinissimi tui amoris affectum, 
ut te toto corde, ore et opere diligamus 
et a tua numquam laude cessemus. 

Sancti Nominis tui, Domine, timorem 
pariter et amorem fac nos habere per- 
petuum, quia numquam tua gubernatione 
destituis, quos in soliditate tuae dilectionis 
instituis. Per Dominum nostrum etc. 


1 Libera nos, lesu. 
6* 

Petitio ad lesum, ut ipse per suam ss. con- 
versationem satisfaciat pro nostris excessibus. 
Ex Exercit. S. Gert. 

O Iesu pientissime, plene pietate et 
misericordia, qui numquam spernis mise- 
rorum suspiria: ad te confugio, tuam cle- 
mentiam exoro. Tu pro me loquere, tu pro 
me supple: quoniam tibi confiteor universa 
peccata mea. Tu per puras clarissimorum 
oculorum tuorum lacrimas ablue omnes 
peccantium oculorum meorum maculas. Tu 
per dulcem benedictarum aurium tuarum 
pietatem ablue omnem peccantium aurium 
mearum iniquitatem. Tu per vividam dul- 
cium verborum benedicti oris tui potentiam 
absterge omnem polluti oris mei offensam. 
Tu per operum tuorum perfectionem ma- 
nuumque tuarum crucifixionem ablue om- 
nem impiarum manuum mearum offensio- 
nem. Tu per dolorosam benedictorum 
pedum tuorum fatigationem dirissimam- 
que perforationem ablue omnem peccan- 
tium pedum meorum maculationem. Tu 
per puram sanctissimorum cogitatuum tuo- 
rum intentionem ardentemque transfixi 

Cordis tui amorem ablue omnem malarum 
cogitationum mearum et criminosi cordis 
mei reatum. Tu per vitae tuae nobilem 
innocentiam puramque sanctitatem dele 
omnem corruptae vitae meae foeditatem. 
Tu demum per pretiosissimi sanguinis tui 
praenobile lavacrum ablue, emunda et ex- 
stingue omne cordis et animae meae pia- 
culum, ut per sanctissima merita tua 
mundus inveniar et deinceps immaculatus 
omnia mandata tua servare merear. Amen. 


Quinque suspiria ad Christum mire alta, 
quae Christus B. Mechtildem docuit. 
(P. 3, c. 34.) 


Dulcis Iesu, suspiro ad te in unione 
istius laudis, quae a te in omnes sanctos 
effluit, in suppletionem istius laudis, qua 
te omnes creaturae laudare deberent. 

Pie Iesu, suspiro ad te in unione istius 
gratitudinis, quam sancti de Corde tuo 
trahunt tibique pro donis sibi collatis gratias 
agunt. 

Suavis Iesu, suspiro ad te pro meis 
omniumque peccatis, in unione istius pa- 

tientiae, qua iniquitates omnium portas et 
suffers. 

Amabilis Iesu, suspiro ad te in unione 
tui divini desiderii, quod in terris pro 
salute hominum habuisti, desiderans omne 
bonum, quo homines ad laudem Dei et 
salutem suam indigent. 

Bone lesů, suspiro ad te in unione 
omnis orationis, quae ex divino Corde tuo 
et ex cordibus omnium sanctorum pro 
vivis et defunctis effluxit. Amen. 


Oblatio meritorum Christi pro peccatis 
propriis. 
Cum Christus pro B. Gertrude ad eius instantiam hanc 
oblationem Deo Patri obtulisset, videbatur ipsa indumentis 
candidis rubeisque vestita diversisque ornamentis velut in- 


clita proles mirabiliter decorata (l. 4, c. 17). Et haec oratio 
vere est efficacissima meritoque saepius iteranda. 


Piissime Iesu, secundum quod ex inscru- 
tabili sapientia tua perspicacius cognoscis 
defectum humanae fragilitatis, quam vel 
ego vel quisquam hominum cognoscere 
possit: ideo rogo, ut meae multiplici fra- 
gilitati multipliciter compassus universalem 
meum supplere velis defectum. Offer ergo, 

pie Iesu, dulcissimo Patri tuo abstinentiam 
dignissimam sanctissimi oris tui in veram 
emendationem et suppletionem omnium, 
quae umquam per inutilem sermocinatio- 
nem deliqui aut omisi. Offer illi etiam, 
bone lesu, abstinentiam sanctissimarum 
aurium tuarum pro omnibus delictis aurium 
mearum. Abstinentiam quoque oculorum 
tuorum offer ei, pro cunctis maculis, quae 
aliquo illicito visu contraxi, nec non abs- 
tinentiam manuum pedumque tuorum pro 
omnibus delictis operum gressuumque meo- 
rum. Postremo maiestati eius, Iesu aman- 
tissime, offer deificatum Cor tuum pro 
universis delictis, quae umquam cogi- 
tatione, desiderio sive voluntate commisi. 
Amen. 


Salutatio lesu melliflua. 


Haec salutatiuncula B. Gertrudi familiarissima fuit, ut- 
pote qua Christo ab aliis offenso blandiri solebat cum summo 
ipsius oblectamento. Unde optime faceres cum eadem me- 
moriae commendata imaginem Christi frequenter salutando. 

Ave, vivificans gemma divinae nobili- 
tatis. Ave, immarcescibilis flos humanae 
dignitatis, lesu amantissime: cum delecta- 

mento tuae divinitatis ex affectu totius 
universitatis salutans amplector te et in 
dulcissimum vulnus Cordis tui commendo 
me. Amen. 


Salutatio omnium Vulnerum Christi. 


Cum B. Gertrudis in salutationem omnium vulnerum 
totius corporis Domini Iesu dixisset plurimis vicibus sequen- 
tem orationem, apparuit ei Dominus, super quodlibet vulnus 
suum habens flores aureo splendore coruscantes, blandissi- 
meque illam salutans dixit: Ecce in hac praerutilanti forma 
in hora mortis tibi apparebo et tali decore, quali nunc mea 
vulnera ex salutatione orationum tuarum sunt adornata; ego 
omnes maculas peccatorum tuorum contegens adornabo, et 
etiam omnium, qui simili studio et devotione singula vulnera 
mea salutabunt cum eadem vel simili oratione. (L. 4, c. 35.) 

Frequenter igitur adhibe sequentem orationem, una cum 
oblatione, quam Christus B. Mechtildem docuit. (P. 4, c. 56.) 


Gloria tibi, suavissima, dulcissima, be- 
nignissima, nobilissima, imperialis, excel- 
lentissima, fulgida semperque tranquilla 
Trinitas, pro roseis vulneribus Iesu Christi, 
mei unice electi amatoris. 


Oblatio ex B. Mechtilde. 


Domine Iesu Christe, Fili Dei vivi, sus- 
cipe hanc orationem in amore illo super- 
excellenti, quo omnia vulnera sanctissimi 

corporis tui sustinuisti. Et miserere mihi 
et omnibus peccatoribus cunctisque fideli- 
bus vivis atque defunctis. Da iis gratiam 
et misericordiam, remissionem peccatorum 
et vitam aeternam. Amen. 


Alia Vulnerum Christi salutatio, ad modum, 
qui B. Mechtildi inspiratus fuit. 
(P. 1, c. 11.) 


Salvete, pretiosissima Iesu vulnera, in 
omnipotentia Patris, qui dedit vos. Sal- 
vete in sapientia Filii, qui sustinuit vos. 
Salvete in bonitate Spiritus Sancti, qui per 
vos redemptionem generis humani perfecit. 
In vos commendo me, in vos abscondo 
me, in vos demergo me, ut vestra pro- 
tectione liberari merear a facie vastatoris. 
Amen. 


Salutatio Cordis Iesu. 


Dum B. Mechtildis in amaritudine cordis recogitaret, 
quam neglegenter Deo servisset, dixit Christus ad eam: Pro 
omnibus, quae neglexisti, ut ea plene recuperare queas, saluta 
Cor meum hoc modo. (P. 3, c. 8.) 


Salve, Cor Iesu dulcissimum, suavi- 
sonum S. Trinitatis organum. Salve, Cor 

lesu mellifluum, omnis bonitatis et gratiae 
vivum profluvium, omnium divitiarum Dei 
nobilissimum triclinium. Millies et millies 
benedico et saluto te in divina bonitate, 
qua es fons et origo, ex qua omnis bonitas 
et misericordia scaturit. O nobile et pre- 
tiosum Cor Iesu Christi, per mutuum amo- 
rem colendae Trinitatis saluto et adoro te, 
in abundantia omnium gratiarum, quae ef- 
fluxerunt et sine fine effluent in omnes 
sanctas et devotas animas, quas toties ir- 
rigasti et inebriasti torrente divinae volup- 
tatis tuae. 

O Cor Iesu, Cor dulce! O Cor Iesu, 
Cor suave! O Cor Iesu, Cor amabile! 
O Cor manans dulcedine, redundans pie- 
tate, supereffluens caritate! In tuam in- 
timam medullam immergo meum spiritum 
et in. profundo tuae misericordiae sepelio 
totum pondus iniquitatis et neglegentiae 
meae. Tibi offero omnes meos labores et 
sudores, tibi dedico omnes meas angustias 
et miserias, tibi commendo vitam et finem 
vitae meae. O Cor, thymiama dulcissi- 
mum, incensum suavissimum, sacrificium 

dignissimum: offer temet ipsum super re- 
conciliationis humanae altare aureum in 
supplementum omnium meorum, quos vixi, 
dierum, in quibus Deo non detuli fructum. . 

Benedico te, Cor Iesu nobilissimum, 
in illo amore, quo a Spiritu Sancto ex 
castissimo Mariae Virginis sanguine es 
creatum. Glorifico te, Cor Iesu dulcissi- 
mum, in illo amore, quo a S. Trinitate 
omnibus caelestibus bonis es decoratum. 
Magnifico te, Cor Iesu mitissimum, in illo 
amore, quo semper erga genus humanum 
arsisti. Veneror te, Cor Iesu benignissi- 
mum, in illo amore, quo in cruce moriens 
disruptum fuisti. Collaudo te, Cor Iesu 
fidissimum, in illo amore, quo lancea trans- 
verberari sanguinemque et aquam distillare 
voluisti. 

Te igitur, o superdignissima Trinitas, 
per illud superbenedictum Cor laudo, glori- 
fico et benedico, quod potueris, sciveris 
atque volueris huic nobilissimo Cordi tam’ 
multiplicia dona gratiarumque abundantiam 
conferre, et summo, quo possum, affectu 
et reverentia offero tuae supremae maiestati 

id ipsum Cor dulcissimum atque unice 
dignissimum in ea dignitate, qua plenum 
est divina gratitudine et omnimodae beati- 
tudinis perfectione superexcellens in per- 
petuum: orans, ut per illud ipsum supplere 
ac perfecte restaurare digneris, quidquid 
mali commisi et in omni bono neglexi. 
Amen. 


Litaniae de SS. Corde lesu !. 
(Indulg. 300 dier. semel in die. Leo XIII. 2. Apr. 1899.) 


Kyrie, eleison. 

Christe, eleison. 

Kyrie, eleison. 

Christe, audi nos. 

Christe, exaudi nos. 

Pater de caelis, Deus, — miserere nobis. 
Fili, Redemptor mundi, Deus,? 

Spiritus Sancte, Deus, 

Sancta Trinitas, unus Deus, 

Cor Iesu, Filii Patris aeterni, 

` Cor Iesu, in sinu Virginis Matris a Spiritu 
Sancto formatum, 


1 Ab editore adiunctae, 
? Miserere nobis. 

Cor Iesu, Verbo Dei substantialiter uni- 
tum, — miserere nobis. 

Cor Iesu, maiestatis infinitae, ! 

Cor Iesu, templum Dei sanctum, 

Cor Iesu, tabernaculum Altissimi, 

Cor Iesu, domus Dei et porta caeli, 

Cor Iesu, fornax ardens caritatis, 

Cor Iesu, iustitiae et amoris receptaculum, 

Cor lesu, bonitate et amore plenum, 

Cor Iesu, virtutum omnium abyssus, 

Cor Iesu, omni laude dignissimum, 

Cor Iesu, rex et centrum omnium cor- 
dium, 

Cor lesu, in quo sunt omnes thesauri 
sapientiae et scientiae, 

Cor Iesu, in quo habitat omnis plenitudo 
divinitatis, 

Cor lesu, in quo Pater sibi bene com- 
placuit, 

Cor Iesu, de cuius plenitudine omnes nos 
accepimus, 

Cor Iesu, desiderium collium aeternorum, 

Cor lesu, patiens et multae misericordiae, 


1 Miserere nobis. 

Cor Iesu, dives in omnes, qui invocant te, 
— miserere nobis. 
Cor Iesu, fons vitae et sanctitatis, ! 
Cor Iesu, propitiatio pro peccatis nostris, 
Cor Iesu, saturatum opprobriis, 
Cor Iesu, attritum propter scelera nostra, 
Cor Iesu, usque ad mortem obediens 
factum, 
Cor Iesu, lancea perforatum, 
Cor Iesu, fons totius consolationis, 
Cor Iesu, vita et resurrectio nostra, 
Cor Iesu, pax et reconciliatio nostra, 
Cor Iesu, victima peccatorum, 
Cor Iesu, salus in te sperantium, à 
Cor Iesu, spes in te morientium, 
Cor Iesu, deliciae sanctorum omnium, 
Agnus Dei, qui tollis peccata mundi, — 
parce nobis, Domine. 
Agnus Dei etc., — exaudi nos, Domine. 
Agnus Dei etc., — miserere nobis. 
V. Iesu, mitis et humilis Corde. 
R. Fac cor nostrum secundum Cor 
tuum. 


1 Miserere nobis. 

Oremus. 


Omnipotens sempiterne Deus, respice 
in Cor dilectissimi Filii tui et in laudes 
et satisfactiones, quas in nomine peccato- 
rum tibi persolvit, iisque misericordiam 
tuam petentibus tu veniam concede pla- 
catus, in nomine eiusdem Filii tui Iesu 
Christi, qui tecum vivit et regnat in uni- 
tate Spiritus Sancti Deus, per omnia saecula 
saeculorum. Amen. 


PARS QUINTA. 
DE PASSIONE DOMINI. 


Decem orationes affectuosae, in quibus 
Christo passio sua repraesentatur. 


B. Gertrudi revelatum est, quando quis ruminet orationes 
vel lectiones de dominica passione, in infinitum hoc maioris 
virtutis esse quam de ceteris exercitiis. Quia, sicut im- 
possibile est aliquem tractare farinam et pulverem nullum 
contrahere, sic esse non potest, ut quis cum devotione etiam 
parva dominicae intendat passioni et nullum fructum inde 
percipiat. (L. 3, c. 41.) Item: Si quis tepescat in devotione, 
semper tamen benignius eum respici a Domino, dummodo 
passionis memoriam non omittat celebrare. (L. 3, c. 39.) 


Oratio prima. 


Domine Iesu Christe, aeterna dulcedo 
et amantium iubilus, memento omnis prae- 
meditationis et intimi maeroris, quem ab 
initio conceptionis tuae sustinuisti, maxime 
instante passionis tuae tempore, quando 

dixisti: Tristis est anima mea usque ad mor- 
tem; et quando prae vehementia tremoris, 
angustiae et doloris sanguineum sudorem 
sudasti. Memento omnis doloris et amari- 
tudinis quam habuisti, quando a Iudaeis 
capiebaris, a falsis testibus accusabaris, a 
tribus iudicibus damnabaris, colaphis et 
alapis caedebaris, conspuebaris, flagellabaris 
et spinis coronabaris. O dulcissime Iesu, 
per omnes illos dolores et iniurias, quas 
sustinuisti, rogo te, miserere mei pec- 
catoris. Amen. 


Oratio secunda. 


O Iesu, paradisus deliciarum Dei, re- 
cordare tremoris et doloris, quem susti- 
nuisti, dum Pilatus sententiam mortis super 
te pronuntiaret, et impii lictores gravissi- 
mam crucem humeris tuis imponerent ad 
eamque obtusis clavis te affigentes ita cru- 
deliter membra et nervos tuos distraherent, 
ut omnia ossa tua numerari possent: rogo 
te, ut in die iudicii piam sententiam super 
me pronuntiare meque omni poena liberare 


digneris. Amen. 
Preces Gertrudianae. Editio nova. 7 

Oratio tertia. 


O Iesu, caelestis medice, recordare 
languoris et doloris, quos in crucis pati- 
bulo levatus sustinuisti in omnibus membris 
tuis, quorum nullum in suo recto statu per- 
manserat, ita ut nullus dolor dolori tuo 
similis inveniretur, quia a planta pedis 
usque ad verticem capitis non fuit in te 
sanitas. Et nihilominus omnium dolorum 
immemor Patrem pro inimicis pie exorasti 
dicens: Pater, ignosce illis, quia nesciunt 
quid faciunt. Per hanc caritatem et miseri- 
cordiam concede mihi, ut dignitas pas- 
sionis tuae sit omnium peccatorum meo- 
rum plenaria remissio. Amen. 


Oratio quarta. 


O Iesu, speculum claritatis aeternae, 
memento illius maeroris, quem habuisti, 
quando in speculo divinitatis tuae con- 
spexisti reprobationem malorum et multi- 
tudinem damnandorum, et per abyssum 
miserationis tuae, qua perditis et desperatis 
peccatoribus tunc condoluisti quamque 

latroni in cruce exhibuisti dicens: hodie 
mecum eris in paradiso: rogo te, pie Iesu, 
ut facias mecum misericordiam tuam in 
hora mortis meae. Amen. 


Oratio quinta. 


O Iesu, Rex amabilis, memento desola- 
tionis illius miserabilis, qua tu amicus 
fidelissimus, ab omnibus amicis derelictus, 
in cruce pendens illudereris et nullam con- 
solationem invenires nisi in dilecta matre 
tua tibi fideliter assistenti, quam discipulo 
tuo commendasti dicens: Mulier, ecce filius 
tuus! et ad discipulum: Ecce Mater tua! 
Rogo te, pie Iesu, per gladium doloris, qui 
tunc eius animam pertransivit, ut com- 
patiaris et consoleris me in omnibus tribu- 
lationibus meis. Amen. 


Oratio sexta. 


O Iesu, fons inexhaustae pietatis, re- 
cordare amaritudinis illius, quam sustinuisti, 
cum exhaustis et arefactis omnibus viribus 
tuis vehementissime sitires nec unicam 


aquae guttulam ad refrigerandam linguam 
; 7* 

tuam haberes, sed felle et aceto potareris: 
rogo, ut sitim carnalis concupiscentiae mun- 
danaeque delectationis in me exstinguas. 
Amen. 


Oratio septima. 


O Iesu, regalis virtus, recordare, quod 
a summo capite usque ad plantam pedis 
pro nobis in aquam passionis immersus 
non solum ab hominibus, sed et a Patre 
tuo derelictus fuisti; unde et clamabas: 
Deus meus, ut quid dereliquisti me! Per 
hanc angustiam peto, ne in angustiis mortis 
meae derelinquas me. Amen. 


Oratio octava. 


O Iesu, leo fortissime, memento do- 
loris, quem passus es, cum omnes vires 
cordis et corporis tui penitus defecerunt, et 
inclinato capite dixisti: Consummatum est! 
Per hanc angustiam et dolorem tuum mi- 
serere mei in consummatione vitae meae, 
cum anima mea anxiata et spiritus meus 
conturbatus fuerit. Amen. 

Oratio nona. 


O Iesu, splendor Patris et figura sub- 
stantiae eius, memento obnixae commen- 
dationis, qua spiritum tuum Patri com- 
mendasti dicens: In manus tuas commendo 
spiritum meum, et lacerato corpore, rupto 
corde,cum clamore valido, patefactis visceri- 
bus misericordiae tuae pro nobis redimen- 
dis exspirasti: rogo te per amorem illum, 
qui te, vivificatorem omnium creaturarum, 
mori coegit, ut mortifices in anima mea 
omnia, quae tibi in ea displicent. Amen. 


Oratio decima. 


O Iesu, vitis vera et fecunda, me- 
mento  superabundantissimae — effusionis 
sanguinis tui, quem de corpore tuo sicut 
de botro expresso copiosissime effudisti, 
quando in cruce torcular solus calcasti et 
lancea perfosso latere sanguinem et aquam 
nobis propinasti, ita ut nec unica gutta in 
te remaneret. Tunc demum quasi fasciculus 
myrrhae in altum suspensus fuisti, et deli- 
cata caro tua expalluit, et liquor viscerum 

tuorum exaruit, et medulla ossium tuorum 
emarcuit. Per hanc amarissimam passio- - 
nem tuam et per pretiosissimi sanguinis 
tui effusionem rogo te, amantissime Iesu, 
ut in hora mortis meae animam meam in 
virtuosa aqua sanctissimi lateris tui abluas 
eamque decentissime exornes in pretioso 
sanguine dulcissimi Cordis tui ac tibi con- 
venientissime coaptes in aromatico vapore 
divini amoris tui. Amen. 


Oblatio. 

Suscipe, pie lesu, hanc orationem 
meam in amore illo superexcellenti, quo 
amaram mortem subiisti eamque cum omni 
fructu ss. humanitatis tuae in die ascen- 
sionis Deo Patri obtulisti, rogoque propter 
profunditatem vulnerum tuorum, quae car- 
nem intimaque viscerum tuorum transie- 
runt, ut me submersum in peccatis emergas 
tibique per omnia placentem reddas. Amen. 


Quinque oblationes passionis Christi pro 


peccatis. 
Quadam vice dicebat Christus B. Gertrudi: Si credis 
me in cruce Deo Patri oblatum, crede etiam indubitanter, 
quod adhuc cotidie desidero eodem amore pro quolibet pec- 

catore Deo Patri offerri; unde quicumque quantumlibet gravi 
pondere peccatorum se senserit depressum, respirare poterit 
in spem veniae offerendo Deo Patri meam innocentissimam 
passionem et mortem, et credat se per hoc saluberrimum 
fructum indulgentiae obtinere. (L. 4, c. 25.) 


Oblatio prima. 

Omnipotens aeterne Deus, inexhauri- 
bilis fons omnis misericordiae, qui non 
contemnis indignos venientes ad te, sed 
mundas eos a peccatis suis: ecce ego pec- 
cator, qui me gravissimo peccatorum pon- 
dere sentio depressum, in spiritu humili- 
tatis et in animo contrito confiteor, quod 
tibi, Deo meo, valde ingratus exstiterim 
teque multipliciter offenderim. Sed nunc 
venio ad te et vere contritus procido ante 
te misericordiamque tuam imploro. Et 
quia dignius nil habeo, quo pro gravissimis 
peccatis meis tibi satisfaciam, quam sanc- 
tissimam vitam et passionem Filii tui, ideo 
per dulcissimum Cor Iesu Christi, in vir- 
tute Spiritus Sancti, pro omnibus peccatis 
meis, quae a iuventute mea usque in hanc 
horam delectatione et consensu cordis mei 
commisi, offero tibi superexcellentem illum 
amorem, quo idem Unigenitus tuus humani- 

tatem assumpsit et per triginta tres annos 
tot labores et defatigationes, tot angustias 
et miserias nostri causa sustinuit. Offero 
tibi anxietatem illam et tristitiam, quam 
habuit, dum diceret: Tristis est anima mea 
usque ad mortem. Offero tibi sudorem 
eius sanguineum, quem vehemens amor 
timorque e corpore eius expressit, et trinam 
orationem, quam in agonia constitutus ad 
te fudit. Offero tibi ignominiosam eius 
captivitatem, verbera et tunsiones, iniurias 
et blasphemias, colaphos et alapas, vel- 
licationes et conspuitiones, quas in domo 
Annae et Caiphae tota illa nocte sustinuit. 
Haec omnia cum gratitudine et compassione 
tibi repraesentans rogo inexhaustam boni- 
tatem tuam, ut eorum virtute et meritis 
a peccatis meis me abluas tibique per 


omnia placentem reddas. Amen. 


Post singulas oblationes, si libet, poteris addere unum 
»Pater noster*, 


Oblatio secunda. 
Piissime Deus, pro omnibus perversis 
et malis operibus, quae singulis membris 
corporis mei commisi, offero tibi ineffabilem 

illam iniuriam et dolorem, quem Filius tuus 
sustinuit, dum tam contumeliose in faciem 
suam percuteretur et conspueretur, ante 
Pilatum et Herodem iniuste accusaretur, 
probrose illuderetur et blaspheme iniuria- 
retur. Offero tibi ignominiosam vestium 
eius detractionem, immitem ad columnam 
alligationem, dolorosam flagellationem, poe- 
nosam vulnerationem et copiosissimam 
sanguinis effusionem. Respice, pie Pater, 
cum quanto pudore ad columnam steterit, 
quam intime ad te suspiraverit, quot ver- 
bera et ictus acceperit, quot vulneribus 
caro eius discissa fuerit, quanti dolores 
medullas et ossa eius penetraverint, quot- 
que sacratissimi eius sanguinis guttae e 
vulneribus eius effluxerint. Haec omnia 
cum intima gratitudine et compassione tibi 
offerens rogo, ut eorum virtute et meritis 
in gratiam tuam me recipias tibique per 
omnia placentem reddas. Amen. 


Oblatio tertia. 


Mitissime Deus, pro omni neglectu bo- 
norum operum, quae ex pigritia et acedia 

omisi, offero tibi amorem illum, quo Filius 
tuus intolerabiles illos dolores sustinuit, 
quando spinis coronabatur, impie saluta- 
batur, turpiter conspuebatur, arundine et 
alapis percutiebatur, tribunali sistebatur, 
iniustissime condemnabatur et homicidae 
postpositus impia plebis voce ad mortem 
petebatur. Offero tibi poenosum illud iter, 
quod gravi cruce onustus ad montem Cal- 
variae perfecit; offero tibi membrorum eius 
defatigationem, lictorum immisericordiam, 
populi applausum et irrisionem, sanguino- 
lenta vestigia et quidquid hac tota via egit 
et sustinuit. Haec omnia cum gratitudine 
et compassione tibi repraesentans oro in- 
exhaustam bonitatem tuam, ut eorum vir- 
tute et meritis a peccatis meis me abluas 
tibique per omnia placentem reddas. Amen. 


Oblatio quarta. 


Misericordissime Deus, pro omnibus 
peccatis et iniquitatibus meis, quas corpore 
et anima mea commisi, offero tibi nimium 
illum dolorem, quem Filius tuus sustinuit, 
cum vestimenta eius vulneribus fortius 

agglutinata cum refricatione omnium vul- 
nerum immisericorditer detraherentur. Of- 
fero tibi inhumanum illud dirissimumque 
martyrium, quod sustinuit, cum sacratis- 
simae manus eius et pedes cum summo 
dolore Cordis sui cruci affigerentur. Re- 
cordare, piissime Pater, quam humiliter 
quamque miserabiliter Filius tuus super 
crucem decubuerit et prae violentia in- 
tensissimi doloris nescierit, quo caput 
suum reclinaret. Recordare, quot lacri- 
mas oculi eius fuderint, quot suspiria e 
corde eius proruperint, quot guttae san- 
guinis e vulneribus eius effluxerint, quot- 
que dolores et horrores mortis omnia eius 
viscera vehementissime penetraverint. Om- 
nes has guttas et lacrimas, omnes dolores 
et livores, omnes torturas et luxationes 
membrorum, omnes gemitus et suspiria 
cordis, omnem amorem et patientiam, qua 
haec omnia Filius tuus sustinuit, reprae- 
sento et offero tibi cum intima gratitudine 
et compassione, orans, ut me a peccatis 
meis emundes tibique per omnia placentem 
reddas. Amen. 

Oblatio quinta. 

Clementissime Deus, pro omnibus mor- 
talibus et venialibus peccatis meis, pro 
omnibus neglegentiis et omissionibus meis, 
pro omnibus culpis et poenis mihi debitis, 
offero tibi ineffabiles illos dolores, qui Filii 
tui viscera penetrarunt, dum una cum cruce 
in altum levatus violenter demitteretur 
totumque pondus corporis tribus clavis 
sustentaretur. Offero tibi omnes irrisiones 
et blasphemias ipsi irrogatas, omnia verba 
in cruce prolata, omnes lacrimas quas fudit, 
omne frigus et tremorem membrorum quem 
pertulit, omnes angustias et pressuras cordis 
quas sustinuit, omnia suspiria et preces 
quas ad te fudit, omnem pudorem et vere- 
cundiam, quam ob nuditatem suam habuit, 
omnes actus virtutum, quos in cruce elicuit, 
omnem compassionem, singultus et lacri- 
mas, quas desolatissima mater eius ceteri- 
que amici fuderunt, et demum offero tibi 
amarissimam, innocentissimam crudelissi- 
mamque mortem,quam violentissimus amor 
et dolor ei intulerunt, humillime rogans, 
ut per merita sanctissimae vitae, passionis 

et mortis eius animam meam pretiosissimo 
illo Filii tui sanguine ab omnibus maculis 
abluas meritisque et virtutibus humanitatis 
eius exornes et in exito suo sanctissima 
eiusdem passione et morte communias. 
Amen. 


Hostia pro peccato, seu oratio, qua Deo 
Patri Christus in cruce pendens offertur. 
Ex Rev. B. Mecht. P. 1, c. 18. 


Respice, pie Pater, de sede magnitudinis 
tuae et de excelso caelorum habitaculo, et 
intuere dilectum Filium tuum tam misera- 
biliter et ignominiose in cruce pendentem, 
toto corpore extensum et vulneratum. Re- 
spice agnum illum sine macula, qui in 
faucibus luporum non aperuit os suum ad 
proferendum vel unicum excusationis ver- 
bum. Intuere dilectissimum Filium tuum, 
dulcem Iesum, tam copiose et liberaliter 
fundentem sanguinem suum pro peccatis 
frattum suorum. Aspice sacratissimum 
cunctisque potentatibus tremendum caput 
spinarum aculeis perfossum atque prae 
dolore animique deliquio inclinatum. Vide 


1 

speciosissimam faciem sputis maculatam, 
unguibus laceratam, sanguine foedatam 
atque livoribus tumidam; cerne oculos 
manantes lacrimis, os squalidum, genas 
deturpatas, capillos evulsos, bracchia ex- 
tensa, nervos luxatos, ossa confracta, pectus 
vulneratum, cutem conscissam, genua de- 
bilitata, pedes et manus duris clavis trans- 
fixas, pectus confossum, Cor vulneratum 
et omnia membra et artus vulneribus et 
livoribus tumida atque pallentia. Recogita 
ergo, piissime Pater, quis patitur, et re- 
cordare benignus, pro quo patitur. Nonne 
hic est dilectissimus ille Unigenitus tuus, 
quem e Corde tuo paterno ab aeterno 
genuisti? Nonne hic est innocentissimus 
ille Agnus, qui tibi usque ad mortem ob- 
oediens semet ipsum pro peccatis nostris 
hostiam et victimam obtulit? Moveat ergo 
te spectaculum hoc, quod tibi Unigenitus 
tuus in cruce exhibuit tibique pro peccatis 
nostris satisfecit. Recordare gemituum, 
recordare lacrimarum eius, quas in cruce 
fudit, dum procrucifixoribus suis cunctisque 
- peccatoribus oravit dicens: Pater, ignosce 

ilis! Hunc ergo Filium tuum, qui factus 
est mihi sanctificatio et iustitia et redemptio, 
repraesento et offero tibi pro innumera- 
bilibus peccatis et offensionibus et neg- 
legentiis meis. Ecce, sanctissime Pater, 
repraesento tibi humillimum Filium tuum, 
qui tibi pro me copiosissime solvit, quid- 
quid per superbiam commisi. Repraesento 
et offero tibi mansuetissimum Filium tuum, 
qui pro me solvit, quidquid per iram deliqui. 
Offero tibi amantissimum Filium tuum, qui 
plene supplevit, quidquid per odium pec- 
cavi. Mitissima eius liberalitas persolvit, 
quidquid per avaritiam contraxi. Sanctis- 
sima eius opera emendarunt meam acediam. 
Summa eius abstinentia satisfecit pro mea 
gulositate. Puritas sanctissimae vitae eius 
abolevit, quidquid malis cogitationibus, ver- 
bis et operibus commisi. Suprema eius 
oboedientia, qua tibi oboediens fuit usque 
ad mortem, exstinxit meam inoboedientiam. 
Demum omnimoda eius perfectio defendat 
supremam meam imperfectionem omnium- 
que virtutum inopiam. Hic est thesaurus 
meus, piissime Pater, in quo confido, hoc 

est pretium, quo tibi debita mea persolvo. 
Rogo ergo te per virtutem omnium oratio- 
num, quas Filius tuus pro peccatoribus 
fudit, ut hanc oblationem meam ratam, 
acceptabilem efficacemque facere meque 
respicere digneris per innocentissimam 
eiusdem Iesu Christi Filii tui humanitatem 
purüm et immaculatum ab omni peccato, 
ac per excellentissimam ipsius divinitatem 
ditatum et ornatum omnigena virtute, qua 
eadem gloriosa divinitas floruit per sanctis- 
simam humanitatem. Amen. 


Oblatio brevior. 


Haec oblatio, quam B. Gertrudis miro et incredibili 
effectu sibi divinitus infusam suscepit et etiam eandem miro 
modo ab omnibus legentibus acceptari a Domino recognovit, 
eidem familiarissima fuit, adeo ut in ultima infirmitate sua 
tam assidue eam replicaret, ut non sineret se impediri, quin 
singulis diebus vice omnium membrorum suorum eam per- 
solveret. (L. 5, c. 30.) 


O amantissime Pater, pro emendatione 
omnium peccatorum meorum offero tibi 
omnem passionem tui dilectissimi Filii, 


quam ab illa hora, qua in praesepio super 
foenum reclinatus vagitum dedit, et dein- 

ceps pertulit per infantiles necessitates, 
pueriles defectus, adulescentiles adversi- 
tates et iuveniles passiones, usque ad horam 
illam, qua inclinato capite in cruce cum 
clamore valido spiritum emisit. Et in sup- 
pletionem omnium neglegentiarum tibi of- 
fero, Pater amantissime, omnem conver- 
sationem Filii tui sanctissimam, quae in 
omnibus cogitationibus, verbis et factis 
perfectissima fuit, ab hora, qua missus ab 
arce throni per uterum Virginis introivit 
in regionem nostram, usque post illam 
horam, qua tuis paternis vultibus praesen- 
tavit victricis carnis gloriam. Amen. 


Oratio ad Christum passum. 


Haec oratio B. Gertrudi valde familiaris fuit, per quam 
et promerita est, ut in corde eius quasi corporalibus locis 
imprimerentur colenda illa et adoranda sanctissimorum vul- 
nerum Christi stigmata. (L. 2, c. 4.) 


Domine Iesu Christe, Fili Dei vivi, da 
mihi toto corde, pleno desiderio, sitienti 
animo ad te aspirare et in te dulcissimo 
ac suavissimo respirare ac totum spiritum 
meum et omnia interiora mea ad te, qui 


es vera beatitudo, iugiter anhelare. Scribe, 
Preces Gertrudianae. Editio nova. 8 

misericordissime Domine, vulnera tua in 
corde meo pretioso sanguine tuo, ut in 
iis legam dolorem pariter et amorem tuum, 
et vulnerum tuorum memoria iugiter in 
secreto cordis mei permaneat, et dolor 
debitae compassionis tuae in me excitetur, 
et ardor dilectionis tuae in me accendatur. 
Da quoque, ut omnis mihi creatura vi- 
lescat, et tu solus in corde meo dulcescas. 
Amen. 


Suspirium animae Christo passo 
compatientis. 


B. Mechtildi dicebat Christus: Quoties homo in medi- 
tatione passionis meae ex amore suspirat, toties vulnera mea 
tamquam cum vernante rosa suaviter tangit: ex quo sagitta 
amoris in animam eius iaculatur. (P. 1, c. 16.) Insuper in 
veritate dico tibi, quod, si quis ex devotione erga passionem 
meam lacrimas fuderit, hoc ita acceptabo, ac si pro me 
passus fuisset. Et illa: Quomodo has lacrimas obtinebo? 
Tunc eam docuit hoc fere modo de eius passione meditari. 
(P. 1, c. 18.) 


O Iesu benignissime, qui venistiquaerere 
et salvum facere, quod perierat: eheu, quam 
male et indigne tractavit te mundus quam- 
que vehementer ingratus tibi exstitit, qui, 
ut eum salvares, dilectam animam tuam 

in manus hostium tradidisti. Doleo super 
te, mi frater amantissime, et ex intima 
medulla spiritus mei compatior tibi, re- 
cogitans desolationem illam miserabilem, 
qua tu, amicus fidelissimus, ab omnibus 
amicis derelictus vel ut fur et latro cru- 
deliter comprehensus et immisericorditer 
vinctus ad mortem es propulsus, et insuper 
ab inimicis contumeliose derisus, subsan- 
natus et iniuriis afflictus, tamquam vermis 
et non homo, opprobrium hominum et ab- 
iectio plebis effectus es. Ah, quis sine 
lacrimis cogitare poterit, quanta amicabili- 
tate et caritate hostibus tuis, qui cum gladiis 
et fustibus ad te capiendum mortique tra- 
dendum venerant, tamquam pia mater proli 
suae obviam iveris teque sponte in manus 
eorum tradideris, ut eos e faucibus lupo- 
rum infernalium eriperes! Dum te im- 
misericorditer colaphizarent, quot colaphos 
et alapas tibi impegerunt, tot dulcia oscula 
obtulisti illis animabus, quae usque ad ex- 
tremum iudicium per passionem tuam sal- 
vandae forent. O quantus erat amor tuus 
erga inimicos tuos, benignissime Iesu! quia, 
8* 

dum tam crudeliter flagellareris, tam ar- 
dentem orationem ad Patrem tuum pro 
iis fudisti, quod multi ex iis converteren- 
tur. Dumque sacratissimo capiti tuo corona 
spinea imponeretur, tot gemmas coronis 
eorum imposuisti, quot spinas ipsi capiti 
tuo infixerunt. Ah, suavissime Iesu, quis 
sine amore tui cogitare poterit stupendum 
ilum amorem nobis ingratissimis exhibi- 
tum, quia, cum duris clavis manus pedes- 
que tui innocentissimi trabi crucis in- 
humane affigerentur tamque enormiter 
omnia membra tua extenderentur, quod 
omnia ossa tua artusque interiores di- 
numerari possent: tu e diverso in tota 
virtute divinitatis tuae omnium animas ad 
aeternam vitam praeordinatas ad te at- 
traxisti! Et cum lancea sacrum latus tuum 
aperiretur, haustum vitae de Corde tuo 
propinabas iis, qui per Adamum haustum 
mortis biberant, ut omnes in te, qui vita 
es, filii aeternae vitae et beatitudinis ef- 
ficerentur. O igitur amator mi dulcissime, 
ad respondendum amori tuo pro tam in- 
debita amaritudine tuae innocentissimae 

passionis, exhibeo tibi cor meum, deside- 
rans omnem amaritudinem et dolorem dul- 
cissimi Cordis et immaculati Corporis tui 
perferre ab hora ista usque in horam ex- 
tremi exitus mei, et orans, ut id ipsum 
compassione tui vulneres iugemque eius- 
dem passionis tuae memoriam sentire 
facias. Amen. 


Alia oratio ad Christum passum. 


B. Mechtildi dicebat Christus: Ecce trado tibi omnem 
amaritudinem passionis meae tamquam propriam, ut eam 
tamquam tuam mihi reddas et offeras. Et si quis hoc fecerit, 
in duplo eandem ei reddo. Et quoties mihi ipsam reobtulerit, 
toties ei eandem duplicatam reddo. (P. 1, c. 8.) 


Benignissime lesu, humani generis 
redemptor et salvator, cum gratitudine et 
affectu commonefacio te anxietatis illius, 
qua tu, Creator meus ac Dominus, in 
agonia constitutus prolixius orasti et prae 
nimia vehementia anxietatis, desiderii et 
amoris sanguineo sudore faciem terrae ir- 
rigasti: rogo per omnes et singulas huius 
sacratissimi cruoris guttas, quas tibi de- 
voto affectu offero, ut maculas peccatorum 
meorum dignanter abluas. Commonefacio 

te iniustae tuae captivitatis durissimorum 
vinculorum, multiplicium verberum et tun- 
sionum omniumque contumeliarum et 
blasphemiarum, quae tibi iniustissime ir- 
rogatae sunt, dum tamquam seductor ab 
omnibus proclamareris, coram Pilato falso 
accusareris, ab Herode ignominiose illude- 
reris, latroni impio postponereris et ab 
omni populo clamosa voce ad mortem crucis 
petereris. Quae omnia tanto amore tanta- 
que patientia sustinuisti, quod, licet vel 
unico intuitu potuisses terruisse omnes 
tibi adversantes vel unico verbo convicisse 
falsi omnes tibi contradicentes, attamen 
tamquam ovis, quae portatur ad victimam, 
inclinato humiliter capite oculisque de- 
pressis in terram coram iudice non ape- 
ruisti os tuum ad respondendum vel uni- 
cum excusationis verbum contra tot falsas 
querimonias tibi obiectas. Pro quo ex 
parte totius universitatis tibi gratias ago 
tibique omnia opprobria iniuriasque illatas 
offero in satisfactionem omnium iniuriarum 
peccatis meis tibi irrogatarum. Gratias tibi 
etiam ago teque commonefacio dirissimae 

et excessivae illius flagellationis, qua toto 
corpore ita vulneratus et excarnificatus 
fuisti, quod a capite ad calcem non in- 
veniretur in te sanitas. Admoneo te etiam 
intolerabilis illius doloris, quem persen- 
sisti, cum regali capiti tuo corona spinea 
tam violenter imprimeretur, quod spinae 
illae acutissimae totum caput, cerebrum 
et frontem penetrarent,suavissimaque facies 
tua, in quam desiderant angeli prospicere, 
roseo sanguine tuo undique perfunderetur. 
Ah, pientissime Iesu, nunc etiam commone- 
facio te doloris illius ineffabilis, qui me- 
dullas et viscera tua penetrabat, dum ferreis 
clavis cruci affigereris, cum cruce in altum 
levareris, a Iudaeis blasphemareris, felle 
et aceto potareris et tamquam omnium 
creaturarum peripsema et exterminium 
medius inter latrones constituereris. De- 
mum, amicabilissime Iesu, cum gratitudine 
et compassione commonefacio te omnium 
et singulorum dolorum, quos in corpore 
tuo sanctissimo, maxime autem in dul- 
cissimo Corde tuo persensisti, ex eo quod 
praesciebas amarissimam, turpissimam et 

innocentissimam passionem et mortem tuam 
in tam multis fore infructuosam, et quando 
id ipsum deificatum Cor tuum prae vehe- 
mentia amoris et doloris disrumpebatur, 
et anima tua sanctissima de benedicto cor- 
pore tuo incredibili dolore discedebat. Pro 
quibus omnibus infinitas tibi gratias agens 
omnes illos dolores, poenas et cruciatus, 
quos in Corpore, Corde et Anima tua toto 
passionis tuae tempore sustinuisti, per 
dulcissimum Cor tuum in virtute Spiritus 
Sancti ex parte et affectu omnium creatu- 
rarum tibi offero pro omnibus peccatis a 
me commissis, bonis omissis et neglegenter 
peractis ac pro omnibus poenis iuste pro- 
meritis. Quam oblationem ratam habere 
meque a peccatis et poenis absolvere di- 
gneris. Amen. 


Salutatio omnium membrorum Christi. 


B. Gertrudis divinitus inspirata singula membra Do- 
mini in passione cruciata salutabat: Unde quando aliquod 
membrum salutabat, ex illo splendor quidam divinus pro- 
cedens animam ipsius irradiabat. Et in illo splendore da- 
batur ei illa innocentia, quam per passionem eiusdem membri 
Dominus acquisierat ecclesiae. Unde et nos idem facere non 
pigeat, ut similem gratiam consequi mereamur. (L. 4, c. 22.) 

Salvete, delicata membra Domini mei 
Iesu Christi, pro salute nostra diversis 
poenis in passione cruciata. Salve, re- 
verendum caput pro nobis spinis coronatum 
et arundine perculsum. Salve, pretiosissima 
facies pro nobis consputa et alapis caesa. 
Salvete, benignissimi nostri salvatoris oculi 
pro nobis lacrimis perfusi. Salve, sacrum 
os gutturque suavissimum pro nobis felle 
et aceto potatum. Salvete,aures nobilissimae 
pro nobis opprobriis et contumeliis afflictae. 
Salve, collum regium pro nobis colaphi- 
zatum, dorsumque sanctissimum pro nobis 
flagellatum. Salvete, venerabiles manus et 
bracchia pro nobis in cruce extensa. Salve, 
pectus divinissimum pro nobis in passione 
conturbatum et contusum. Salvete, vene- 
randa genua pro nobis conquassata et in 
oratione flexa. Salvete, pedes adorandi pro 
nobis clavis confixi. Salve, latus gloriosum 
pro nobis lancea militis perforatum. Salve, 
corpus Iesu totum pro nobis in cruce sus- 
pensum, vulneratum, mortuum ac sepultum. 
Salve, Cor mellifluum, summae Trinitatis 
gazophylacium, pro nobis in cruce dis- 

ruptum. Salve, ter sanctissima Iesu Christi 
anima ad mortem usque contristata. Salve, 
sanguis pretiosissime e vulneribus Christi 
copiosissime effuse. Salvete, adoranda Sal- 
vatoris nostri vulnera, monumenta caritatis 
et pretia redemptionis humanae, in passione 
Christo inflicta et modo in caelis tamquam 
stellae radiantia. In his vulneribus tuis, 
bone Iesu, describe me in iisque a facie 
tentatoris absconde me. Et per merita 
vulneraque membrorum tuorum digneris 
animae meae in exitu suo donare innocen- 
tiam illam, quam per passionem singulorum 
membrorum tuorum ecclesiae tuae acquisi- 
visti. Amen. 


Oratio ad Christum in cruce pendentem. 


Precor te, amantissime Domine Iesu 
Christe, propter illam eximiam caritatem, 
qua humanum genus dilexisti, quando tu 
caelestis Rex pendebas in ara crucis vul- 
nerato corpore, transfixo Corde, conturbatis 
sensibus, tristissimo gestu, sanguineis vul- 
neribus, defluentibus guttis, expansis brac- 
chiis, confixis pedibus, extensis membris, 

livido ore, pallida facie, mortali colore, 
lacrimosis oculis, gemebundo gutture, in- 
clinato capite, aperto latere atque tristis- 
sima anima. Per illam, inquam, caritatem, 
qua Cor tuum dulcissimum scindebatur, 
quando benedicta anima tua egressa est 
de benedicto corpore tuo, miserere animae 
meae in egressu suo. Amen. 


Tres gratiarum actiones ad Christum in 
cruce. — 


B. Mechtildis interrogabat aliquando Christum, qui 
fuisset maximus dolor eius. Cui ille: Quod in cruce ita 
extendebar, ut omnia membra mea numerari possent, et si 
quis mihi pro illo dolore gratias egerit, tale mihi praestat 
obsequium, acsi vulnera mea unguento ungeret. Et si quis 
mihi gratias egerit pro siti, quam sustinui, hoc ita accepto, 
acsi sitim meam exstingueret. Et si quis mihi gratias egerit, 
quod clavis cruci affixus sim, hoc mihi ita gratum est, acsi 
me de cruce liberaret. (P. 2, c. 17.) 


O Agne Dei mansuetissime, qui tam 
miserabiliter trium horarum spatio in cruce 
pependisti, ex affectu totius universitatis 
gratias tibi ago pro intolerabili illo dolore, 
quem sustinuisti, dum in sacra cruce tam im- 
misericorditer extensus fuisti, quod omnia 
ossa tua dinumerari potuerint: orans, ut 


124 PARS QUINTA. 


ob illum dolorem mihi dimittas, quidquid 
membris meis contra bonitatem tuam de- 
liqui. Amen. 

O Agne Dei innocentissime, per grati- 
tudinem universae creaturae gratias tibi 
ago pro amara siti, quam in cruce pro 
salute mundi patiebaris, dum  lacrimabili 
voce clamares: Sitio, nec tamen quidquam 
praeter fel et acetum tibi propinaretur: 
rogans per acerbitatem sitis illius, ut di- 
mittas mihi, quidquid immoderato cibo et 
potu deliqui. Amen. 

O Agne Dei sacratissime, per mutuam 
gratitudinem colendae Trinitatis gratias tibi 
ago pro immani illo martyrio, quod sub- 
iisti, dum tam immisericorditer manibus 
et pedibus clavis ferreis cruci affigereris, 
adeo ut Cor tuum prae dolore contre- 
misceret et omnes nervi tui contraherentur. 
Per dolorem hunc tam fortem et per ama- 
ram tuam mortem deprecor, ut culpas 
manuum pedumque meorum abluas eadem- 
que vulnera tua sanctissimo Patri tuo ad 
placandum eum ostendas. Amen. 

Laus Christi in passione sua contempti, 
quam ipse B. Mechtildem docuit. 
(P. 1, c. 15.) 

Laudo et benedico tuam incomprehen- 
sibilem omnipotentiam, Iesu magnificen- 
tissime, in qua pro homine in tua passione 
impotens factus es. Laudo et glorifico 
tuam inscrutabilem sapientiam, in qua pro 
insipiente reputatus es. Laudo et magnifico 
amorem tuum ineffabilem, in quo pro electis 
gratis odio habitus es. Laudo et exalto 
mitissimam tuam misericordiam, in qua 
pro homine horrendae morti adiudicatus 
es. Laudo et adoro suavissimam dulcedi- 
nem tuam, in qua per amarissimam mortem 
amaricatus es. Amen. 


Blanditiae Christi in passione sua 
blasphemati. 


Dum legeretur in missa ,Daemonium habes“, B. Ger- 
trudis, super contumelia Domini sui medullitus commota, 
ex intimo cordis affectu vice versa ipsi blandiebatur dicens: 
»Ave, vivificans gemma ete.“ Cui Christus vicem digna- 
tissimam recompensans seque ad ipsam blande inclinans re- 
salutavit eam et dixit: Quicumque contra blasphemias mihi 
illatas me salutaverit simili affectu, huic me in iudicio illo 
districto eadem blanditate exhibebo, ex quo obstupescent et 
territi fugient omnes adversarii illius. (L. 4, c. 22.) 

Ave, vivificans gemma divinae nobili- 
tatis. Ave, immarcescibilis flos humanae 
dignitatis, Iesu amantissime, pro omnibus 
blasphemiis et contumeliis tibi in terris 
illatis; ex affectu et amore totius creaturae 
saluto et benedico te, tot millenis vicibus, 
quot guttas sanguinis in passione tua fudisti, 
quot vulnera in sacro corpore tuo habuisti, 
quot colaphos, pugnos et alapas accepisti. 
Benedico et saluto te, dulcissime Iesu, tot 
millenis vicibus, quot suspiria emisisti, 
quot lacrimas fudisti, quot dolores susti- 
nuisti. Benedico et saluto te tot millenis 
vicibus, quot actus virtutum elicuisti, quot 
desideriis salutem humanam sitisti, quot 
nutibus matrem et amicos aspexisti. Bene- 
dico et saluto te tot millenis vicibus, quot 
lapsibus cecidisti, quot deliquiis defecisti, 
quot motibus manus aut pedes movisti. 
Benedico et saluto te, mitissime Iesu, tot 
millenis vicibus, quot guttas sanguinis su- 
dasti, quot poenosis gressibus ambulasti, 
quot gemitibus Patrem exorasti. Benedico 
et saluto te, suavissime Iesu, tot millenis 
vicibus, quot vulneribus in flagellatione 

concisus, quot spinis in coronatione vul- 
neratus, quot foetentibus sputis es ma- 
culatus. Benedico et saluto te tot millenis 
vicibus, quot funibus ligatus, quot opprobriis 
saturatus, quot impiis salutationibus es sa- 
lutatus. Benedico et saluto te tot millenis 
vicibus, quot falsis testibus accusatus, quot 
foedis mendaciis oneratus, quot iniquis 
iudiciis es condemnatus. Has omnes laudes 
et salutationes mille millenis vicibus multi- 
plicatas tibi offero et singulis horis offerre 
desidero, benignissime Iesu, toto affectu 
cordis et animae meae cupiens omnes in- 
iurias, contumelias et blasphemias tibi, dul- 
cissimo Redemptori meo, tam indebite ob- 
iectas prorsus abolere et annihilare, et orans, 
ut desiderium pauperis tui ne despicias, 
sed iuxta ingenitam tibi benignitatem ratum 
habeas et gratanter acceptes. Amen. 


Salutatio vulneris lateris. 
Ex BB. Mechtilde et Gertrude. 


Pie pelicane, Iesu Domine, qui nos 


immundos mundasti tuo sanguine: gratias 
tibi ago pro dulcissimo superdignissimo- 

que vulnere amoris, quod in cruce sus- 
cepisti, dum invictissimus amor, amoris 
sui sagitta mellifluum latus tuum aperuit 
dulcissimumque Cor tuum amoris vulnere 
sauciavit. Benedicta sit haec salutifera 
plaga sacratissimumque vulnus, et bene- 
dictus sit adorandus sanguis et aqua sa- 
lutis, quae pro ablutione peccatorum inde 
manarunt. Hac unda efficacissima, pie 
Iesu, me immundum ablue, et hoc sacro 
cruore me infirmum unge et vivifica et 
fac, ut vel unica divini huius liquoris 
guttula in exitu animae meae sit portio 
et hereditas mea. Per tuum transvulnera- 
tum Cor transfige, amantissime lesu, cor 
meum iaculo amoris tui in tantum, ut nihil 
terreni continere possit, sed a sola efficacia 
amoris tui contineatur. Amen. 


Oratio ad vulnus humeri. 


O Iesu amantissime, Agne Dei man- 
suetissime, ego miser peccator saluto et 
veneror sacratissimum vulnus, quod in 
humero tuo, dum gravem crucis tuae trabem 
portares, persensisti: ob quod singularem 

dolorem et cruciatum in benedicto corpore 
tuo sustinuisti. Adoro te, Iesu afflictissime, 
et ex intimo corde laudo, benedico et glori- 
fico te gratiasque ago pro hoc sacratissimo 
poenosissimoque vulnere humeri tui, hu- 
militer deprecans, ut ob nimium illum do- 
lorem, quem illud tibi inflixit, et propter 
grave onus crucis tuae, quod te tam dire 
afflixit, miserearis mihi peccatori, peccata 
mea venialia et mortalia remittas meque 
per viam crucis tuae ad caelum deducas. 
Amen. | 


Oratio de passione Domini. 


Antiphona. 

Salvator mundi,salva nos,qui per crucem 
et sanguinem redemisti nos; auxiliare nobis, 
te deprecamur, Deus noster. 

V. Adoramus te, Christe, et benedici- 
mus tibi. 

R. Quia per crucem tuam redemisti 
mundum. 

Oremus. 


Domine Iesu Christe, Fili Dei vivi, 


qui hora sexta pro redemptione mundi 
Preces Gertrudianae. Editio nova. 9 

crucis patibulum ascendisti et sanguinem 
tuum pretiosum in remissionem peccatorum 
nostrorum fudisti: te humiliter deprecamur, 
ut per virtutem et merita sanctissimae 
vitae, passionis et mortis tuae paradisi 
ianuas nos gaudenter introire concedas. 
Qui vivis etc. 


PARS SEXTA. 
DE BEATA MARIA VIRGINE. 


Variae laudes Deiparae a Christo Domino 
B. Gertrudi intimatae. 


(L. 3, c. 46.) 


I. 


Laudo te, piissime Iesu, per Cor tuum 
dulcisonum, in innocentia integerrimae vir- 
ginitatis illius, qua dignissima mater tua 
te virgo concepit, virgo peperit et post 
partum virgo inviolata permansit: et imitata 
est tuam innocentiam, qua tu pro redemp- 
tione generis humani captus, ligatus, alapis 
et fustibus caesus diversisque contumeliis 
et opprobriis miserabiliter et immiseri- 
corditer es affectus. 


Sequens Oratio ad singulas laudes repetatur. 
g* 

Laudo et saluto te, Mater beatitudinum, 
dignissimum Spiritus Sancti sacrarium, per ` 
dulcissimum Cor Iesu Christi, Dei Patris 
tuique amantissimi Filii, orans, utin omnibus 
indigentiis et in hora mortis nobis suc- 
curras. Amen. l 

II. 


Laudo te, piissime Iesu, per Cor tuum 
dulcissimum, in humilitate illa placidissima, 
qua intemerata Virgo magis magisque ha- 
bilitabatur ad te suscipiendum: et imitata 
est tuam humilitatem, qua tu iudex vivorum 
et mortuorum coram gentili homine iudi- 
candus astare humiliter es dignatus pro 
redemptione generis humani. 

Laudo et saluto etc. 


III. 


Laudo te, piissime Iesu, per Cor tuum 
dulcissimum in desiderio illo ferventissimo, 
quo piissima Virgo te Filium Dei de sinu 
summi Patris traxit in uterum suum vir- 
ginalem: et imitata est te in illo desiderio 
ferventissimo, quo tu salutem humanam 
desiderasti, cum duris flagellis caesus, spinis 

coronatus et crucem ignominiosissimam tuis 
fessis cruentatisque humeris cum summa 
mansuetudine et patientia dignatus es baiu- 
lare. 

Laudo et saluto etc. 


IV. 

Laudo te, piissime Iesu, per Cor tuum 
dulcissimum, in spe illa securissima, qua 
caelica Virgo per bonam voluntatem et 
sanctam intentionem semper ad laudem 
tuam aspirabat: et imitata est te, qui, in 
alta crucis arbore suspensus, inter ipsas 
amarissimas mortis acerbitates, totis viribus 
anhelabas ad humani generis redemptio- 
nem, unde et clamabas: Sitio. In tantum 
scilicet salutem animae humanae sitiebas, 
ut, si necesse fuisset, adhuc duriora et 
amariora supplicia pertulisses teque ad 
universa pro redimendo homine gratis 
paratum obtulisses. 

Laudo et saluto etc. 


V. 
: Laudo te, piissime Iesu, per Cor tuum 
dulcissimum, in ardentissimo amore illo 

mutuo, scilicet divini Cordis et intemeratae 
Virginis, qui divinitatem excellentissimam 
tenerrime coniunxit atque inseparabiliter 
counivit humanitati in utero virginali: et 
imitata est Virgo te, vitam viventium, in 
cruce prae amoris magnitudine morti ama- 
rissimae succumbentem ob humanam red- 
emptionem. 
Laudo et saluto etc. 


VI. 

Laudo te, piissime Iesu, per Cor tuum 
dulcissimum, in fide illa constantissima, 
qua B. Virgo sola tempore mortis tuae, 
recedentibus apostolis et desperantibus uni- 
versis, in vera fide perstitit immobilis: et 
imitata est te in fidelitate illa, qua iam 
mortuus, de cruce depositus subsecutus es 
hominem etiam usque ad limbum inferni, 
undeipsumomnipotenti manu misericordiae 
tuae eripiens transvexisti ad gaudia paradisi. 

Laudo et saluto etc. 


VI. . 


Laudo te, piissime Iesu, per Cor tuum 
dulcissimum, in perseverantia illa lauda- 

bilissima, qua Mater tua dulcissima in om- 
nibus bonis et virtutibus perseveravit usque 
in finem: et imitata est te tanta diligentia 
opus humanae redemptionis peragentem, 
quod etiam post obtentam amarissima morte 
veram hominis liberationem nec tamen 
omisisti corpus tuum incorruptibile humano 
more tradere sepulturae, ut demonstrares 
nihil omnino esse tam vile, quod pro sal- 
vatione hominis recusares. 
Laudo et saluto etc. 


Suppletio B. Virgini gratissima. 


Dum B. Gertrudis quereretur Domino de neglegentia 
sua in hoc, quod numquam debita reverentia Matri eius de- 
servisset, desiderans ut Dominus hoc suppleret eidem: tunc 
exsurgens Rex gloriae Cor suum deificum obtulit Matri suae, 
et per hoc ‘persolvebatur omnis neglegentia ipsius. Hanc 
quoque suppletionem nos obtinere possumus hac vel simili 
oratione. (L. 4, c. 51 et I. 5, c. 31.). 


O Iesu dulcissime, per amorem, quo 
pro nobis ex purissima Virgine incarnari 
et nasci dignatus es, ut pauperum tuorum 
defectus suppleres, obsecro te, ut per dul- 
cissimum Cor tuum virgineae Matri tuae 
supplere digneris omnes defectus, quos 

per neglegentiam et ingratitudinem multi- 
pliciter admisi in servitio et honore tam 
benignae Matris, cuius maternam clemen- 
tiam in necessitatibus meis mihi semper 
fateor promptissime adfuisse. Pro cuius 
condigna gratitudine offer, quaeso, illi, 
piissime Iesu, dulcissimum Cor tuum su- 
perabundans omni beatitudine, exhibens 
ei in eodem omnem affectum tuum divinum, 
quo eam ab aeterno prae omni creatura 
gratuito in Matrem elegisti, praeservasti, 
creasti omnibusque virtutibus et gratiis 
incomparabiliter decorasti ; nec non omnem 
benignitatem, qua ei umquam blanditus es 
in terris, cum te infantem in sinu suo 
foveret, omnemque fidelitatem, quam dein- 
ceps ei per omne tempus, quo cum homi- 
nibus conversatus es, filiali affectu ex- 
hibuisti, obediens ei in omnibus sicut filius 
matri, qui es gubernator caeli, et specia- 
liter in hora mortis, dum, quasi proprii 
cruciatus oblitus et eius desolationi me- 
dullitus compassus, custodem eidem et 
filium providisti; insuper affectum digna- 
tionis illius inaestimabilis, quo eam in die 

iucundissimae assumptionis suae super 
omnes choros angelorum exaltasti ac caeli 
terraeque dominam et reginam constituisti. 
Sicque redde eam, bone Iesu, mihi pla- 
cabilem matrem atque in vita et morte 
mea piam advocatam et patronam. Amen. 


Oblatio Cordis Iesu ad B. Virginem. 


Laudo et saluto te, Virgo praedulcissima, 
in unione illa intima, qua Deo prae omnibus 
creaturis es coniunctissima. Et in sup- 
pletionem omnium neglegentiarum, quas 
in tuo, pia Mater, servitio commisi, offero 
tibi nobilissimum ac praedignissimum Cor 
Iesu Christi, cum omni affectu filialis di- 
lectionis et fidelitatis, quem tibi supremo 
modo exhibuit in terris et deinceps sine 
fine exhibebit in caelis. Amen. 


Deo gratias pro gratiis B. Virgini 
concessis. 


Cum B. Gertrudis hanc oratiunculam orasset, exsurgens 
Mater gratiosa devote SS. Trinitati supplicabat, ut illi ab- 
undantissimam largiretur gratiam. Ad cuius petitionem tota 
Trinitas dignanter inclinata benedictione quadam supercaelesti 
animam ipsius copiose donabat. (L. 4, c. 51.) 

Benedicta sit ineffabiliter digne extol- 
lenda Dei Patris omnipotentia; benedicta 
sit admiranda Filii Dei sapientia; benedicta 
sit Spiritus Sancti Paracleti stupenda bene- 
volentia, qua praevaluit, scivit et dignata est 
Trinitas semper veneranda in salutis nostrae 
subsidium tam plenam omni gratia Virginem 
formare, cui superabundantiam divinae suae 
beatitudinis tam large communicaret. Amen. 


Salutatiuncula aurea ad B. Mariam 
Virginem. 

B. Gertrudis intellexit a SS. Virgine, si quis eam hoc 
modo salutet, in ipso eam permaxime ostendere velle, quam 
inaestimabiliter exuberet visceribus pietatis. Insuper adiecit: 
Etiam in exitu animae eius apparebo illi in florentia magnae 


venustatis et ad miram eius consolationem caelicam amoeni- 
tatem illi ministrabo. (L. 3, c. 19.) 


Ave, candidum lilium fulgidae semper- 
que tranquillae Trinitatis. Ave, rosa ful- 
gida caelicae amoenitatis, de qua nasci et 
de cuius lacte pasci Rex caelorum voluit; 
adsis mihi misero peccatori nunc et in 
hora mortis meae. Amen. 


Ave Maria aureum. 


B. Mechtildi desideranti sublimissima salutatione B. Vir- 
ginem salutare apparuit eadem Virgo aureis litteris in corde 

suo gerens scriptam salutationem angelicam, dicens: Hanc 
salutationem nulla transcendit, nec umquam aliquis me 
dulcius salutare potuit, quam qui me salutat in illo ho- 
nore, quo Deus Pater me salutavit. (P. 1, c. 42 lib. de 
B. Virg.) 

Ave, Maria, in illo honore, quo Deus 
Pater per Ave te salutavit suaque omni- 
potentia ab omni vae culpae liberavit. Ave, 
Maria, in illo amore, quo Filius Dei sua 
sapientia te illuminavit clarissimumque 
sidus illuminans caelum et terram effecit. 
Ave, Maria, in illa dulcedine Spiritus Sancti, 
qua te totam penetravit adeoque gratiosam 
effecit, quod omnis, qui per te gratiam 
quaerit, eam inveniat. Admoneo te illius 
operationis, quam tota beatissima Trinitas 
in te operata est, cum carnis tuae sub- 
stantiam cum natura divina in una persona 
adunaret, ita quod Deus fieret homo et 
homo Deus, ex quo quantam in illa hora 
dulcedinem et laetitiam conceperis, nullus 
homo plene valet experiri. Ideoque omnis 
creatura cum admiratione agnoscit et con- 
fitetur te benedictam et superexaltatam 
super omnes caelicas atque terrenas crea- 
turas et benedictum fructum ventris tui 

Iesum, qui omnia vivificat, sanctificat et 
benedicit in saecula. Amen. 


Ave ex omnipotentia Patris; ave ex 
sapientia Filii; ave ex dulcissima bonitate 
Spiritus Sancti, Maria illuminans caelum 
et terram. Gratia plena, Dominus tecum, 
unicus Dei Patris unigenitusque virginei 
cordis tui Filius, dulcissimus sponsus et 
amicus tuus. Benedicta tu in mulieribus, 
quae repulisti Evae maledictionem et re- 
portasti aeternam benedictionem. Et bene- 
dictus fructus ventris tui Iesus Christus 
et Creator omnium, omnia benedicens et 
sanctificans, omnia ditans et vivificans. 
Amen. (S. Mecht. P. 1, c. 11.) 


Iubilus Marianus ad immaculate conceptam 
Virginem. 


Ave, Virgo gloriosa, 
Stella sole clarior, 
Mater Dei gratiosa, 
Favo mellis dulcior. 


Tu es illa speciosa, 
Qua nulla est pulchrior; 

Rubicunda plus quam rosa, 
Lilio candidior. 


Omnis virtus te decorat, 
Seraphinis purior; 
Omnis sanctus te honorat, 
In caelo sublimior. Amen. 


Tres efficacissimae petitiones ad B. Virginem. 


Cum B. Gertrudis has tres petitiones, quas a B. Vir- 
gine acceperat, orasset, donavit ei B. Virgo sua merita, quibus 
ita decorata fuit, ut Dominus maiestatis, ultra quam dici 
potest, sibi in ea complacuerit. (L. 4, c. 48.) 

Beatissima Virgo Maria, rogo te per 
illam innocentissimam puritatem, qua Filio 
Dei in utero tuo virginali placidissimam 
mansionem praeparasti, ut tuis precibus 
ab omni macula merear emundari. Amen. 

Beatissima Virgo Maria, rogo te per 
profundissimam illam humilitatem, qua 
super omnes choros angelorum et sancto- 
rum meruisti exaltari, ut tuis precibus sup- 
pleantur omnes neglegentiae meae. Amen. 

Beatissima Virgo Maria, deprecor te 
per amorem illum inaestimabilem, qui te 
inseparabiliter Deo conglutinavit, ut tuis 

precibus praestetur mihi copia diversorum 
meritorum. Amen. 


Quinque gaudia B. Virginis. 


Cum vice quadam B. Mechtildis gemens recogitaret, 
quod B. Virgini numquam, ut par erat, devota fuisset, ideo- 
que a Christo peteret instrui, qualiter id suppleret: accepit 
eam ipse osque eius vulneri lateris sui applicans dicebat: 
Hinc haurias, quod Matri meae exhibere vis. Et advertit 
sequentes quinque salutationes, eousque numquam auditas, 
tamquam guttas in os eius stillare. (P. 1, c. 46 lib. de 
B. Virg.) 

Ave, Virgo praeclarissima, in effluxu 
illo dulcissimo, qui e corde SS. Trinitatis 
ob beatissimam tuam aeternam praeordi- 


nationem in te effluxit. 

Ave,. Virgo sacratissima, in effluxu illo 
dulcissimo, qui e corde SS. Trinitatis ob 
tuam beatissimam conversationem et vitam 
in te effluxit. - 

Ave, Virgo nobilissima, in effluxu illo 
dulcissimo, qui e corde SS. Trinitatis per 
doctrinam et praedicationem Filii tui in 
te effluxit. | 

Ave, Virgo amantissima, in effluxu illo 
dulcissimo, qui e corde SS. Trinitatis cum 

Filii tui amarissima passione et morte in 
te effluxit. 

Ave, Virgo reverendissima, in effluxu 
illo dulcissimo, qui e corde SS. Trinitatis 
in te effluxit, cum omni gloria, magni- 
ficentia praedulcique gaudio, quo nunc 
exsultas et in aeternum exsultabis, tamquam 
electa super omnes creaturas in caelo et 
in terra, antequam terra formaretur et 
orbis. Amen. 


Ad Ecce Ancilla. 


B. Virgo dicebat ad B. Gertrudem: Quicumque me istius 
gaudii, quod ad illud verbum „Ecce Ancilla“ sensi, devote 
admonuerit, huic veraciter ego demonstrabo, quod sim mater 
eius, illique fideliter succurram. (L. 4, c. 12.) 


Laudo et saluto te, Mater beatitudinum, 
dignissimum Spiritus Sancti sacrarium, et 
devota mentis intentione admoneo te illius 
ineffabilis gaudii, quod persensisti, quando 
in verbo illo Ecce Ancilla Domini te totam 
et omnia circa te agenda cum plena fiducia 
divinae voluntati commisisti: orans, ut 
monstres te esse matrem, mihique semper 
succurras per viscerum misericordiae af- 
fluentiam salutarem. Amen. 

Suspiria peccatoris ad Mariam. 


Memorare, o piissima, non esse audi- 
tum a saeculo, quemquam ad tua curren- 
tem praesidia aut tua implorantem suffragia 
a te derelictum. Ad hoc enim datus est 
tibi veniae fons in filium, ut omnibus gratia 
egentibus eam obtineas, et multitudinem 
peccatorum ac defectuum nostrorum operiat 
caritas tua copiosa. Igitur tali animatus 
fiducia ad te confugio, coram te miser et 
immundus peccator consisto. Ah ne sper- 
nas me propter innumera gravissimaque 
peccata mea nec abicias me propter ni- 
miam immunditiam et duritiam cordis mei. 
Tu scis, o Maria, quam profunde peccatis 
et vitiis immersus sim quamque iuste gra- 
vissimam Filii tui iram promeruerim. Ne 
excludas me, o piissima, a gratia tua, quia 
post Deum tu maxima mea fiducia, tu unica 
et summa salutis meae ratio. Tantam enim 
de te concepi fiduciam, ut mihi in animum 
inducere nequeam me posse perire, quam- 
diu te amo tibique servio. O sacratissima 
Mater Dei et hominis, gaudium omnium 

sanctorum, solamen omnium :miserorum, 
refugium omnium pauperum, per illam 
suavitatem et delectationem ineffabilem, 
quam olim persensisti, dum in utero vir- 
ginali incomprehensibilis divinitas carnem 
ex te sumens dignata est se humanae na- 
turae counire: rogo, digneris causam meam 
in te suscipere meque eidem Filio tuo di- 
lectissimo reconciliare. Monstra, o Mater, 
ubera, quibus eum nutrivisti; ostende ipsi 
bracchia,quibuseum amplexata es;enumera 
illi omnes labores et dolores, quos pro 
eo sustinuisti, et tuum illud mellitissimum 
cor totum amoris igne flagrans illi exhibe, 
ut eum mihi reddas placabilem atque pro- 
pitium. Eia, advocata mea fidelissima, illos 
tuos misericordes oculos ad me indignissi- 
mum famulum tuum converte, et propter 
suavitatem deliciositatis illius ineffabilis, 
qua in transitu de hoc mundo ad caeli 
palatium innixa delicate supra dilectum 
tuum fruebaris, in hora mortis meae mihi 
assistere digneris atque in eadem hora 
terribili sanctissimae Trinitati pro me offerre 


merita placidissimarum dignitatum illa- 
Preces Gertrudianae. Editio nova. 10 

rum, quibus in die assumptionis tuae supra 
omnem humanam et angelicam dignitatem 
praeparata ipsi summe complacuisti. Amen. 


Invitatio B. Virginis ad suum obitum. 


Sacratissima Virgo Maria, in illo amore 
et fidelitate, qua Filius tuus in cruce pen- 
dens te B. Ioanni commendavit, commendo 
tibi animam et corpus meum, cogitationes, 
verba et opera mea, vitam et mortem meam, 
maxime autem extremum illud vitae meae 
momentum, a quo pendet aeternitas. Et 
sicut tu ad beatum tuum transitum Filium 
tuum invitasti, ita et ego ad transitum 
meum te invito: rogans per amorem illum, 
quo Filio tuo morienti astitisti, perque 
amaras lacrimas, quas fudisti, quando eum 
inclinato capite amarissime exspirantem 
vidisti, ut et mihi materna benignitate tua 
assistere et nequaquam emanere velis, 
quia sine te nequaquam pie mori me posse 
confido. Ne deneges mihi, o Mater be- 
nignissima, petitionem hanc meam, quam 
a té devotissimo corde deposco, quia, si 
sine te moriar, non immerito vereor, ne 


DE BEATA MARIA VIRGINE. 147 


e 


aeternaliter peream. Quomodo enim ego 
pauperculus et fragilis nimis in tam multi- 
plicibus gravissimisque hostium insultibus 
subsistam, nisi mihi adfueris? Quomodo 
in districtissimo illo iudicio divino com- 
parebo, nisi te mihi comitem et advocatam 
exhibueris? Quomodo de peccatis meis 
innumeris et omnem enormitatem superan- 
tibus rationem reddam, nisi tu illa apud 
Filium tuum excuses eorumque mihi veniam 
impetres? Inclina igitur aurem tuam preci- 
bus meis, o beatissima, et ob amorem 
dilecti Filii in extremis meis mihi assiste, 
ut sub tua protectione gravissimis illis 
periculis erutus ad caelestia gaudia tecum 
pervenire valeam. Amen. 


Tria Ave Maria pro felici fine. 


Quadam vice rogabat S. Mechtildis beatissimam Virginem, 
ut sibi in hora mortis assisteret. Cui illa: De hoc certa 
sis, si mihi in dies trinam salutationem (modo quo sequitur) 
persolveris. (P. 1, c. 47 lib. de B. Virg.) 


1. Ave, Maria, etc. usque ad illa verba : 
Sancta Maria, Mater Dei, sicut Deus Pater 
secundum magnificentiam omnipotentiae 


suae te super omnes creaturas exaltavit 
10* 

atque potentissimam effecit,ita mihi,quaeso, 
adsis in hora mortis meae expellendo a.me 
omnem contrariam potestatem. Amen. 

2. Ave, Maria, etc. Sancta Maria, Mater 
Dei, sicut Filius Dei secundum excellen- 
tiam inscrutabilis sapientiae suae tanta te 
cognitione et claritate replevit, ut prae 
omnibus sanctis maiorem SS. Trinitatis 
cognitionem habeas: ita in hora mortis 
meae animam meam cognitione fidei il- 
lustres, ne ullo errore aut ignorantia per- 
vertatur. Amen. 

3. Ave, Maria, etc. Sancta Maria, Mater 
Dei, sicut Spiritus Sanctus dulcedinem 
amoris sui ita plene tibi infudit, ut post 
Deum dulcissima et benignissima sis: ita 
in hora mortis dulcedinem divini amoris 
mihi infundas, ex quo omnis amaritudo 
mihi reddatur suavissima. Amen. 


B. Gertrudis hanc a Domino percepit eruditionem, ut 
ad minus cotidie Matrem suam beatissimam per ista duo 
verba, scilicet: 

Eia ergo, advocata nostra, illos tuos 


misericordes oculos ad nos converte, 


invocaret, certa, quod per hoc in hora sua novissima 
non mediocre solatium obtineret. (L. 4, c. 51.) 

Gladii doloris, qui cor B. Virginis in 
passione Filii sui pertransierunt. 


Primus doloris gladius. 


Maestissima Virgo Maria, admoneo te 
illius gladii doloris, qui animam tuam per- 
transivit, quando dilectissimus Unicus tuus 
in mortem iturus tibi valedixit maternam- 
que tuam benedictionem a te expetiit. Re- 
cordare, o Mater afflictissima, quomodo 
cordi tuo erat, cum tuae deliciositatis aman- 
tissimus Unicus iamiam discessurus te dul- 
cissime amplexabatur maestissimaque voce 
ac lacrimantibus oculis tibi valedicebat. 
Recordare gemituum, recordare lacrima- 
rum, quas utrimque fudistis, quando piis- 
sima illa Corda vestra fortissimo amoris 
nexu sibi invicem agglutinata discinde- 
bantur atque acutissimo doloris vulnere 
transverberabantur. Per tristissimum hunc 
discessum Filii tui et per amarissimas quas 
fudisti lacrimas deprecor te, o Maria, ut, 
quando in extremis omnibus amicis meis 
valedicere debebo et anima mea a corpore 
separabitur, mihi assistas tuaque materna 

benedictione contra insidias inimici me 
tuearis. Amen. 


Secundus doloris gladius. 


Afflictissima Virgo Maria, admoneo te 
illius gladii doloris, qui animam tuam per- 
transibat, cum tibi a B. Ioanne intimaretur 
Filium tuum a Iuda proditum, a Iudaeis 
captum et ad Annam et Caipham adductum, 
ibidem blasphemari, illudi, conspui, con- 
tundi atque omnibus contumeliis et op- 
probriis saturari. Recordare, o afflictissima, 
quomodo tristissimum illud verbum cor 
tuum penetraverit. Recordare, quot gemi- 
tus, suspiria et lamentationes protuleris 
totamque domum fletibus impleveris, di- 
cens: Iesu, fili mi, fili mi Iesu, quis det 
mihi, ut moriar pro te, Iesu, fili mi, fili mi 
lesu! Per acutissimum hunc doloris gla- 
dium deprecor, o Maria, ut in ultima hora, 
quando cor meum prae mortis angustia 
contremiscet, me sanctissima tua prae- 
sentia exhilarare et, ne in desperationis 


barathrum incidam, praeservare IER SEIS, 
Amen. 

Tertius doloris gladius. 


Tristissima Virgo Maria, admoneo te 
illius gladii doloris, qui animam tuam per- 
transivit, quando Filium tuum a Pilato 
foras productum aspexisti toto corpore 
dilaceratum, spinis coronatum, sanguine 
cruentatum, sputis maculatum et non ha- 
bentem speciem neque decorem. Memorare, 
o tristissima, quomodo cordi tuo erat, dum 
audires Iudaeos clamantes: Tolle,tolle,cruci- 
fige eum! Memorare acutissimi vulneris, 
quod cordi tuo inflictum fuit, dum audires 
exsecrandae mortis sententiam a Pilato 
pronuntiari. Memorare compassionis et 
doloris, qui materna viscera tua penetravit, 
dum videres Filio tuo crucem imponi at- 
que cum maxima ignominia ad montem 
Calvariae deduci. O quis numerabit lacri- 
mas, quis numerabit suspiria, quis recen- 
sebit dolores afflictissimi cordis tui! Com- 
patior tibi, o Mater desolatissima, teque. 
humillime deprecor, ut in iudicio illo 
districtissimo, quo in morte iudicandus 
accusationibus daemonum  praegravabor, 

mihi assistere. atque omnes adversarios 
meos a me pellere digneris. Amen. 


Quartus doloris gladius. 


Desolatissima Virgo Maria, admoneo 
te acutissimi illius doloris gladii, qui ani- 
mam tuam transverberavit, quando dilectis- 
simum Filium tuum cum Cruce elevatum 
tribus clavis affixum primitus aspexisti. 
Ah, tristissima Mater, quomodo possibile 
erat animam tuam in corpore tuo permanere 
posse? Ah, quomodo possibile erat, quod 
oculi tui prae lacrimis non deficerent? 
Memento tristitiae, quam habuisti, dum 
eum blasphemari, felle et aceto potari et 
ipsis latronibus peiorem aestimari durius- 
que tractari videres. Memento maeroris 
tui ineffabilis, dum videres eum prae ve- 
hementia doloris et amoris deficere, ora 
pallere, artus contremiscere, oculos. dif- 
fringi et tandem cum dolore quodam in- 
aestimabili rupto Corde cum clamore valido 
exspirare. Per dolores hos incomparabiles 
et per singultus et lacrimas oculorum tuo- 
rum. innumerabiles deprecor te, Mater de- 

solatissima, ut eodem amore; quo Filio tuo 
morienti astitisti, in extremo spiritu meo, 
quando cor meum prae mortis angustia 
dirumpetur, mihi -assistere animamque 
meam e corpore exeuntem in manus tuas 
suscipere digneris. Amen. 


Quintus doloris gladius. 


Dolorosissima Virgo Maria, admoneo 
te illius gladii doloris, qui animam tuam 
pertransivit, quando Filium tuum de cruce 
depositum in sinum tuum accepisti lacri- 
misque totum corpus eius rigasti. Quid, 
quaeso, cor tuum persensit, cum caput 
spinis undique transfixum, latus lancea 
percussum, manus et pedes diris clavis 
confixos, faciem et genas convulsas sputis- 
que foedatas totumque corpus vulneribus 
laceratum, livoribus tumidum sanguineque 
maculatum videres! O Mater maestissima, 
quot oscula faciei eius dedisti, quot lamentis 
mortem eius deflevisti! O Mater derelictis- 
sima, per omnes gemitus et suspiria cordis 
tui, per omnes dolores et vulnera animae 
tuae rogo, consolare animam meam in 

exitu suo, ablue eam lacrimis tuis et sus- 
cipe eam in materna bracchia tua, sicut 
exanime corpus Filii tui suscepisti, atque 
ad gaudia caeli deducas. Amen. 


Litaniae lauretanae *. 
(Indulg. 300 dier. Pius VII. 30. Sept. 1817.) 


Kyrie, eleison. 

Christe, eleison. 

Kyrie, eleison. 

Christe, audi nos. 

Christe, exaudi nos. 

Pater de caelis, Deus, — miserere nobis. 
Fili, Redemptor mundi, Deus,? 
Spiritus Sancte, Deus, 

Sancta Trinitas, unus Deus, 
Sancta Maria, — ora pro nobis. 
Sancta Dei genetrix, ° 

Sancta Virgo virginum, 

Mater Christi, 

Mater divinae gratiae, 


1 Ab editore insertae. 
3 Miserere nobis. 
3 Ora pro nobis. 

Mater purissima, — ora pro nobis. 
Mater castissima, ! 
Mater inviolata, 

Mater intemerata, 
Mater amabilis, 

Mater admirabilis, 
Mater Creatoris, 

Mater Salvatoris, 

Virgo prudentissima, 
Virgo veneranda, 

Virgo praedicanda, 
Virgo potens, 

Virgo clemens, 

Virgo fidelis, — 
Speculum iustitiae, 
Sedes sapientiae, 
Causa nostrae laetitiae, 
Vas spirituale, 

Vas honorabile, 

Vas insigne devotionis, 
Rosa mystica, 

Turris Davidica, 
Turris eburnea, 


1 Ora pro nobis. 

Domus aurea, — ora pro nobis. 

Foederis arca, ' 

Ianua caeli, 

Stella matutina, 

Salus infirmorum, 

Refugium peccatorum, 

Consolatrix afflictorum, 

Auxilium christianorum, 

Regina angelorum, 

Regina patriarcharum, 

Regina prophetarum, 

Regina apostolorum, 

Regina martyrum, 

Regina confessorum, : 

Regina virginum, 

Regina sanctorum omnium, 

Regina sine labe originali concepta, 

Regina sacratissimi rosarii, 

Agnus Dei, qui tollis peccata mundi, — 
parce nobis, Domine. 


Agnus Dei etc., — exaudi nos, Domine. 
Agnus Dei etc., — miserere nobis. 


2 Ora pro nobis. 


DE BEATA MARIA VIRGINE. 157 


Antiphona. 


Per te accessum habeamus ad Filium, 
o benedicta inventrix gratiae, genetrix vitae, 
Mater salutis, ut per te nos suscipiat, qui 
perte datus est nobis. Excuset apud ipsum 
integritas tua culpam nostrae corruptionis, 
et humilitas Deo grata nostrae veniam 
impetret vanitati, copiosa caritas tua nostro- 
rum cooperiat multitudinem peccatorum, 
et fecunditas gloriosa fecunditatem nobis 
conferat meritorum: Domina nostra, me- 
diatrix nostra, advocata nostra. 

V. Ora pro nobis, sancta Dei ge- 
netrix. 

R. Ut digni efficiamur promissionibus 
Christi. 


Oremus. 


Domine Iesu Christe, Fili Dei vivi, qui 
B. Mariam semper Virginem prae omnibus 
creaturis tibi in Matrem eligere atque ean- 
dem per incontinentissimam pietatem tuam 
omnigenis gratiarum fluentis irrigare, fe- 
cundare et beatificare dignatus es; im- 

mensam clementiam tuam suppliciter ex- 
oramus, ut ob amorem illum, qui in in- 
timis tuis tam fortiter erga illam exarsit, 
peccatis nostris parcere atque meritis eius- 
dem superdignissimae Matris tuae nos tibi 
gratos efficere digneris. Qui vivis etc. 


PARS SEPTIMA. 
ORATIONES DE SANCTIS. 


Instructio valde utilis, quomodo sancti 
colendi sint. 


B. Gertrudis habebat in more, quando sanctum aliquem 
colere volebat, agere Deo gratias pro beneficiis ipsi collatis, 
recitando aliquoties Psalmum „Laudate Dominum, omnes 
gentes“. Unde intellexit, quod, quandocumque aliquis gratias 
agit Deo pro sancto aliquo, Dominus de merito sancti illius 
auget gratiam in anima eius, qui pro eo gratias persolvit. 
(L. 4, c. 49.) Et cum quando personas aliquas meritis 
S. Bernardi videret decoratas, multum admirabatur, cum illae 
similia opera non fecissent. Cui S. Bernardus: „Quid“, in- 
quit, ,minus habet pulchritudinis puella, quae decoratur orna- 
mentis alienis, quam illa, quae ornatur propriis? Sic vir- 
tutes sanctorum devotione fidelium (quando pro his Deum 
laudant) a sanctis obtentae tanto ad eos diriguntur affectu, 
quod ipsi aeternaliter:de illis gaudebunt.“ Hoc igitur et tu 
observa, et siquidem clericus es, quotiescumque in divino 
officio dicis ,Gloria Patri*, toties caput inclina cum intentione 
Deo agendi gratias pro gratiis illi sancto, cuius festum coli- 
tur, collatis. 

Alia quadam vice B. Gertrudis obtulit B. Virgini centum 
et quinquaginta Ave Maria. Et ecce omnia verba, quae legerat, 

videbantur in specie aureorum denariorum aeterno iudici 
praesentari. Intellexitque, quod, quando aliquis finem vitae 
suae cuivis sanctorum specialibus orationibus commendat, 
statim illae orationes deferuntur ante tribunal iudicis: et 
ille sanctus, cui lectae sunt, constituitur a Deo advocatus 
super eas, ut inde animae sibi devotae bona provideat tempore 
opportuno. (L. 4. c. 51.) l 

Similiter B. Mechtildis interrogabat quandam defunctam 
suam sodalem gloriose sibi apparentem, dicens: „Dic mihi, 
dilecta soror, quid utilitatis inde habes, quando pro te ora- 
mus?“ Et illa: „Omnia verba accipio de ore vestro tam- 
quam pulchras rosas, quas cum gaudio offero Dilecto meo.“ 
Tunc ostendit illi in pallio suo pulcherrimas rosas, in medio 
habentes aureum folium. Et cum interrogaretur, quid de- 
notaret illud aureum folium, respondit: ,Denotat illas ora- 
tiones, quae fiunt ex caritate, absque obligatione.^ Et addidit: 
»Quotiescumque aliquis in honorem sancti cuiusdam aliquid 
orat, singula verba accipit de ore eius tamquam vernantes 
rosas.* Et si omnibus sanctis simul unum Pater noster 
diceres ea intentione, quod, si posses, libenter singulis unum 
diceres, hoc ita acceptant, ac si singulis unum orasses. 
(P. 5, c. 2.) | | | 

Est etiam sanctis gratissimum, quando quis eos per 
Cor Christi salutat, et multo magis, si quis id ipsum illis 
offerat, quia per illud et in illo maius habent delectamentum, 
quam quisquam illis posset exhibere. (Rev. S. Gert. 1. 4, c. 2.) 


Ad S. Michaelem archangelum. 


Salve, princeps gloriosissime, Michael 
archangele. Salve, nobilissime dux superni 
exercitus. Salve, decus et gloria caelestium 
hierarchiarum. O princeps illustrissime, 

tu summe obligatus es Creatori tuo, qui 
absque ullis tuis meritis te tanta excel- 
lentia ditavit tantisque virtutibus exornavit. 
O heros augustissime, ornamentum para- 
disi gemmaque praefulgida caelestis palatii. 
Tu signaculum similitudinis, plenus sa- 
pientia et perfectus decore. Omnis lapis 
pretiosus ornamentum tuum, aurum opus 
perfecti decoris tui. In deliciis paradisi 
Dei perambulas, in medio lapidum ignito- 
rum, in monte sancto Dei. Tu a Deo con- 
Stitutus es princeps super omnes animas 
suscipiendas et ad paradisum exsultationis 
introducendas. Admoneo te, o beatissime 
princeps, harum omniumque gratiarum, 
quas incontinentissima Dei liberalitas prae 
omnium angelorum ordinibus tibi contulit, 
rogans per amorem mutuum divini et 
angelici cordis tui, ut in die obitus mei 
animam meam suscipere tuaque inter- 
cessione clementem mihi iudicem efficere 
digneris. Amen. 


1 Verba haec cum sequentibus desumpta sunt ex Ez. 
28, 12 sqq. 
Preces Gertrudianae. Editio nova. 11 

Ad angelum custodem. 


Angele Dei sacratissime, mihi a Deo 
in custodiam deputate, gratias tibi ago pro 
omnibus beneficiis, quae mihi in corpore 
et anima umquam exhibuisti. Laudo et 
glorifico te, quod mihi miserrimo tàm fide- 
liter adstare meque contra omnes hostium 
insultus tueri dignaris. Benedicta sit illa 
hora, qua mihi in custodiam datus et in 
defensorem atque patronum deputatus es. 
Benedicta sit tua in me caritas omnisque 
tua sollicitudo, qua salutem meam pro- 
movere non cessas. In recompensationem 
omnium obsequiorum mihi a iuventute 
exhibitorum offero tibi praedignissimum 
nobilissimumque Cor Iesu Christi, sicut 
est superabundans omni beatitudine, ro- 
gans mihi ignosci, quod toties sanctis 
tuis inspirationibus renitendo te caris- 
simum amicum meum  contristaverim, 
atque deinceps firmiter proponens tibi 
oboedire Deoque meo fideliter servire. 
Amen. 

Ad S. Ioannem evangelistam. 


B. Ioannes specialis B. Gertrudis patronus fuit, quem 
illi Christus assignavit docens eam, ut cotidie unum Pater 
noster ipsi diceret, admonendo eum illius fidelitatis etc., ut 
sequitur. (L. 4, c. 4.) l 


O Beate Ioannes evangelista, admoneo 
te illius praedulcis fidelitatis, quam cor 
tuum sensit, cum Christus te ceterosque 
apostolos orationem dominicam doceret, 
orans, ut mihi obtinere digneris, quo se- 
cura ipsi semper perseverantia merear us- 
que in finem vitae meae fideliter adhaerere. 
Pater noster. 


Ad S. Benedictum. 


S. Benedictus dicebat ad B. Gertrudem: Quicumque me 
admonere studuerit illius dignitatis, quod stans et orans ob- 
ierim, huic ego in hora mortis suae tali fidelitate volo adesse, 
ut opponam me ex omni parte, qua videbo insidias inimico- 
rum nocivius contra ipsum saevire. (L. 4, c. 11.) 


Patriarcha gloriosissime, Sancte pater 
Benedicte, admoneo te illius dignitatis, 
qua te Dominus tam glorioso fine dignatus 
est honorare, quod ultimum spiritum tuum 


inter verba orationis efflaveris: ex quo 
11% 

——— 


adhuc tam suaviter spiras prae aliis sanctis, 
quod omnes in efflatu tuo mirifice delec- 
tantur: rogans, ut in hora mortis meae tali 
fidelitate mihi velis adesse, quod opponas 
te ex omni parte, qua videris insidias in- 
imicorum nocivius contra me saevire: ut 
tua praesentia munitus laqueos inimicorum 
evadam securus ac caeli gaudia petam sine 
fine beatus. Amen. 


Ad S. Mariam Magdalenam. 


B. Magdalena dicebat ad B. Mechtildem: Quicumque 
Deo gratias egerit pro lacrimis, quas ad pedes lesu effudi, 
eumque oraverit pro obtinendis lacrimis verae paenitentiae 
ac pro vero amore, huic benignissimus Dominus meritis meis 
concedet, ut ei ante mortem suam peccata remittantur, et 
in amore Dei proficiat. (P. 1, c. 25.) 

Gratias tibi ago, benignissime Iesu, pro 
illo pietatis opere, quod B. Maria Magda- 
lena tibi exhibuit, quando lacrimis pedes 
tuos rigabat et capillis capitis sui tergebat 
eosque osculabatur et unguento ungebat, 
ex quo tantam caritatis tuae abundantiam 
cordi et animae eius infudisti, quod extra 
te nil posset diligere: rogans, ut meritis 
eiusdem lacrimas verae paenitentiae mihi 

concedere divinumque amorem cordi meo 
infundere digneris. Amen. 


Gratiarum actio pro gratiis B. Gertrudi 
concessis. 

Laudo, benedico. et adoro te, benignis- 
sime Domine Iesu Christe, fontale lumen 
sempiternorum luminum, gratiasque tibi 
ago per mutuam gratitudinem colendae 
semper et adorandae Trinitatis, pro ex- 
uberantissima divinae pietatis tuae super- 
effluentia, qua irrigasti, fecundasti tibi- 
que indissolubiliter conglutinasti cor et 
animam dulcissimae sponsae tuae B. Ger- 
trudis. Benedicta sit superdignissima di- 
vinae pietatis tuae dignatio, quae te adeo 
gratia ac favore ad fidelissimae dilectricis 
tuae animam inclinavit, ut te tota affectione 
inter eius amplexus tamquam captivum 
tradideris. Rogoque te cum desiderio et 
affectu omnium creaturarum, per mutuum 
divini Cordis ac praedulcissimae sponsae 
tuae amorem, ut animam meam vitiorum 
sordibus expurgare verisque virtutibus ac 
spiritualibus gratiis ditare velis. Amen. 
(Cf. B. Gert. I. 5, c. 29.) 

Petitio ad Christum, per merita B. Gertrudis 
offerenda. 


Gratias tibi referat, piissime Iesu, om- 
nium bonorum gratiarumque largitor, quid- 
quid caeli ambitus terraeque circuitus et 
maris complectitur abyssus, tibique laudem 
illam tribuat immensam, aeternam et in- 
commutabilem, quae a te procedens refluit 
in te ipsum, pro exuberante illa pietate, 
qua miserationum gratiarumque tuarum 
torrentem in cor et animam dilectissimae 
sponsae tuae Gertrudis tam exuberanter 
direxisti, in qua tamquam in organo in- 
strumentoque tuo peculiari tuae pietatis 
arcana mundo manifestasti. Gratias igitur 
tibi ago, qualescumque possum, ex intimis 
medullis mentis meae, tibique ex parte 
omnium caelestium, terrestrium et infer- 
norum supplico per ineffabilem illum tuae 
divinitatis amorem, quo fidelissimam di- 
lectricem tuam ab aeterno ad tuam specia- 
lem gratiam elegisti temporeque placito 
tam suaviter attraxisti et familiariter tibi 
univisti tamque iucunde im anima eius 

habitasti et tandem cursum vitae eius tam 
beato fine consummasti, ut petitionem meam 
benignus audire et clementer exaudire 
digneris. Admoneo te, piissime Iesu, illius 
divinae veritatis tuae promissi, quod di- 
lecta tua ab incontinentissimae pietatis tuae 
supereffluentia accepit, quod scilicet illius 
preces, qui per merita ipsius te rogaverit, 
indubitanter velles adimplere, si salubria 
essent, quae peteret: insuper obligans te, 
si ad tempus dispensative petitionis ef- 
fectum subtraxeris, postmodum triplici 
lucro id persoluturum ex parte omni- 
potentiae, sapientiae et benignitatis vir- 
tuosae Trinitatis. Huius ergo fidelissimi 
pacti tui devote te admonens rogo, ne me 
desolatum dimittas, sed petitionis meae 
salutarem mihi tribuas effectum. Amen. 


Oratio ad S. Gertrudem. 


Laudo et saluto te, beata virgo Gertrudis, 
per dulcissimum Cor sponsi tui Iesu Christi, 
et per id ipsum collaudo immensam boni- 
tatem et dignationem semper venerandae 
Trinitatis pro omni gratia, quae ex ipsius 

supereffluentia abyssali umquam defluxit 
in salutem tuam: supplicans per mutuum 
divini Salvatoris et virginei cordis tui amo- 
rem, ut in vita et morte me tibi com- 
mendatum habeas et fidelissima mea apud 
Deum advocata exsistas. Amen. 


Ad B. Gertrudem in tentatione. 


Quaedam persona adeo gravata cogitationibus, ut iam 
ad delectationis ferme consensum raperetur, panniculum 
quendam de involumento pedum B. Gertrudis abiectum le- 
vavit et cordi suo cum fiducia imposuit, dicens: 


Domine Iesu, per-illum amorem, quo 
cor electae tuae ab omni affectione mun- 
dana purum tibi uni ad inhabitandum at- 
que spiritualibus donis implendum elegisti, 
perque eiusdem merita et intercessionem 
rogo, ut digneris me ab hac tentatione libe- 
rare. Amen. 

Et confestim ut haec oravit, omnis tentatio eam deseruit 


(I. 1, c. 2. Quod ipsum et tu imitari poteris, imaginem 
eiusdem Sanctae cordi tuo imponens. 


S. Franciscus Fratrem quendam tentatum monuit, ut 
cum devotione diceret: ,Gloria Patri et Filio et Spiritui 


Sancto.“ Quo dicto tentatio evanuit. Et id saepe cum fructu 
probatum est. 

Commendatio ad B. Gertrudem. 


In tuam sacratissimam intercessionem 
gloriosaque merita commendo me, o prae- 
dignissima sponsa Christi, B. Gertrudis, 
devote deprecans, ut digneris sincerum 
meum in te amorem firmissimamque cordis 
mei in tuo patrocinio confidentiam respicere 
nomenque meum in numerum eorum, quos 
singulariter amas atque tueris, collocare: 
ut tua interventione ab amore Christi num- 
quam valeam separari. 

V. Ora pro nobis, B. Gertrudis. 

R. Ut digni efficiamur promissionibus 
Christi. 

Oremus. 

Domine Iesu Christe, sponse castarum 
mentium, offero tibi hanc orationem meam 
in unione amoris illius, quo mortem per- 
tulisti eamque cum omni fructu sanctis- 
simae humanitatis in die ascensionis tuae 
Deo Patri praesentasti: rogans per amo- 
rem illum, quo sponsae tuae tam dulciter 
te acclinasti, ut eius meritis et precibus 

me tibi placentem reddas et ad vitam per- 
ducas aeternam. Qui vivis. 


Congratulatio ad B. Mechtildem. 


Congratulor et congaudeo tibi, o im- 
maculata sponsa Dei, B. Mechtildis, gratias- 
que ago dulcissimo sponso tuo Iesu Christo, 
pro immensis gratiarum thesauris, qui ex 
ipsius supereffluentia abyssali umquam in 
salutem tuam defluxerunt: devotissime ro- 
gans, ut ex fervore divinae caritatis tepido 
cordi meo calorem fervidum ministrare et 
in unione passionis ac mortis Christi mihi 
in peccatis languido medelam conferre at- 
que securitatis tutelam praestare digneris. 
Amen. 


Gratiarum actio pro gratiis B. Mechtildi 
collatis. 


Gratias ago bonitati tuae, Deus, gratias 
dignationi tuae, pro eo quod dilectam tuam 
B. Mechtildem ad tantam gratiam elegeris 
tamque immensis virtutum donis ornaveris. 
Congaudeo tibi gratiasque ago, piissime 
lesu, pro omni bono, quod in ea operatus 


ORATIONES DE SANCTIS. 171 


es aeternumque operaberis. Gratias tibi 
ago pro supereffluenti gaudio suavissima- 
que tranquillitate, quam in ea habuisti. 
Gratias tibi ago pro amoenissimo influxu, 
quo te ei acclinasti, gratias pro sacra 
spiritus tui operatione, quam in ea per- 
fecisti, et demum gratias ago pro per- 
fectissima fruitione, qua in ea deliciatus 
es: devote rogans, ut me meritorum eius 
participem reddere virtutumque eius ful- 


goribus exornare velis. Amen. (luxta Rev. 
B. Mecht. P. 5, c. 26.) 


Oratio ad quemcumque martyrem. 


Saluto et veneror te, sacratissime martyr 
Christi, Sancte N. Adoro, laudo et glori- 
fico immensam bonitatem et dignationem 
semper venerandae Trinitatis pro omni 
gratia, quam ex sua infinita bonitate tibi 
conferre dignata est. Benedico incontinen- 
tissimam divinae pietatis liberalitatem, quae 
tam suaviter in benedictionibus dulcedinis 
te praevenit atquetriumphali martyrii laurea 
gloriose decoravit in caelis. O beatissime 
martyr Christi, Sancte N., invictissime 

miles purpurati exercitus ; tu stabilimentum 
fidei et columna fortitudinis; tu gloriosus 
heros ecclesiae, decor et gloria paradisi, 
benedictus es inter martyres et gloriosus 
specie inter caeli incolas. In augmentum 
gloriae et beatitudinis tuae offero tibi prae- 
dignissimum Cor Iesu Christi, sicut illud 
in unione humanitatis possedit repletum 
et perfectum in omnibus bonis, quae um- 
quam de eodem in aliquod cor humanum 
profluxerunt: devotissime tibi supplicans 
per omnes et singulas sanguinis tui guttas, 
quas fudisti, per omnia dirissima vulnera, 
quae suscepisti, et per acerbissimos dolores, 
quos in.corpore, corde et anima tua sus- 
tinuisti, ut in hora exitus mei, quam tibi 
sincera fidelitate commendo, mihi tuo 
auxilio adesse velis atque in suppletionem 
meritorum, quae mihi deerunt, Iesu Christo 
iudici meo illas virtutes offerre, per quas 
te cognoscis ipsi maxime complacere. Amen. 


Ad quemlibet confessorem. 


Salve, Sancte N., confessor Christi 
egregie, decus et ornamentum ecclesiae. 

Tu rosa vernans caritatis, lilium virgini- 
tatis, stella fulgens sanctitatis, quasi stella 
matutina in medio nebulae et quasi luna 
plena in diebus suis, sic effulsisti in de- 
core virtutum tuarum. O beatissime N., 
quantas Deo gratias persolvere obligaris 
pro omnibus bonis, quae tibi exhibuit, dum 
te inscrutabili sapientia sua ab aeterno 
elegit, gratis iustificavit et gratia sua di- 
gnum effecit, quodque te tam praevalenti 
fortique amore ab omni miseria libera- 
verit omniaque tua, non solum bona verum 
et mala, ad tuam utilitatem salutemque 
converterit. Gratias igitur age dulcissimo 
creatori tuo, et ego una tecum magnifico 
et superexalto omnipotentiam, sapientiam 
atque bonitatem superdignissimae Trini- 
tatis, qua praevaluit, scivit et dignata est 
te ad tantam vitae sanctimoniam eligere 
et in regno gloriae suae corona iustitiae 
condecorare. O sacratissime Christi amice, 
Beate N., memento mei miserrimi pec- 
catoris, tota cordis devotione te invocantis. 
Commendo tibi vitam et mortem meam, 
maxime autem extremum spiritum meum: 

wee ———— -— 


obsecrans per amorem, quo tam ferventer 
Deo adhaesisti tamque devote ei servisti, 
ut in satisfactionem peccatorum meorum 
Domino offerre digneris omnes morti- 
ficationes, austeritates et paenitentias, quas 
pro gloria nominis eius sponte susceptas 
summo amore perfecisti. Amen. 


Ad quamcumque virginem et martyrem. 


Salve, gloriosa virgo et martyr, Sancta 
N., salve, dulcissima sponsa Christi, vas 
electionis Spiritus Sancti; sicut rosa inter 
spinas et sicut stella inter nebulas, sic 
effulsisti in tenebris gentilitatis. Saluto 
et benedico te millies in unione illa, qua 
amans anima unus spiritus fit cum Deo, 
gaudeoque et exsulto ob gloriosi certaminis 
victoriam, quam de hoste reportasti. Gra- 
tulor tibi de duplici virginitatis et martyrii 
corona, quibus condecorata resplendes sicut 
stella firmamenti. In augmentum gaudii, 
gloriae et beatitudinis tuae offero tibi melli- 
fluum Cor Iesu Christi, cum omni filiali 
affectu, quem habuit ad Deum Patrem in 
divinitate et ad Mariam Matrem in humani- 

tate, atque per id ipsum commendo me spe- 
ciali tuae fidelitati et patrocinio, ut per sanc- 
tissimam passionem et mortem tuam et per 
merita virginei sanguinis tui in yita et morte 
mea indulgentiam peccatorum et divinae 
gratiae subsidium obtinere merear. Amen. 


Ad quamcumque virginem. 


Ave, virgo gratiosa, immaculata Iesu 
sponsa, Sancta N.; tu es plena gratia et 
dilectione, nitens decore, resplendens cari- 
tate. O Beata N., admoneo te illius in- 
effabilis gratiae, quam Christus tibi prae- 
stitit, dum ab utero matris te sibi segregavit 
et in numerum adulescentularum suarum 
cooptavit. Benedicta sit niveae puritatis 
tuae integritas castissimique amoris tui 
suavitas, quia in uno crine colli tui et in 
uno oculorum tuorum Regem Dominum 
in amorem tui inclinasti. Tu candens 
lilium virginitatis, immarcescibilis flos in- 
tegritatis, quae omnes sanctos in odorem 
unguentorum tuorum trahis? et admirabili 
decore claritatis tuae exhilaras et reficis. 


1 Cant. 4, 9. 2 Ibid. 1, 3. 


176 l PARS SEPTIMA. 


ee ee — —À ———— 


Tu agnus sine macula, induta vellus ni- 
veum castitatis, sequeris agnum, quocum- 
que ierit, et dulci modulamine cantas canti- 
cum virginum. Rogo te, Beata N., per 
amorem, quo Christus tibi aeternae beati- 
tudinis praemia largitur, tua sanctissima 
innocentia dele maculas nimis multarum 
corruptionum mearum tuaque integerrima 
virginitate operi sordes spurcitiarum mea- 
rum, et per gratiam, quam apud Deum in- 
venisti, fac, ut deinceps numquam contra 
castimoniae puritatem cogitatione, verbo 
et opere delinquam. Amen. 


Ad sanctum vel sanctam, cuius festum 
celebratur. 


Laudo, glorifico et benedico te, o Sancte 
(Sancta) N., et ex omni virtute mentis meae 
gratulor tibi de omni gloria et honore, qui 
ex incontinentissima divinae pietatis super- 
effluentia hodierna die tibi praestitus est. 
Admoneo te supereffluentissimi illius gau- 
dii, quo exsultabas, dum per ministerium 
ss. angelorum conspectui gloriae Domini 
aeternis praemiis remunerandus (-da) prae- 

sentareris. Recordare, o beatissime (-a), 
illius honoris et exsultationis, quando per 
manum Domini diadema regni capiti tuo 
impositum et sacratissima anima tua in 
sede gloriae collocata est. Propter haec 
aliaque gratiarum dona, a Domino: maie- 
statis tibi umquam collata, adoro, laudo 
et benedico ineffabilem Dei benignitatem, 
pro eo, quod nectarei torrentes suae mel- 
litae pietatis tam copiose inundaverint super 
te. Et in vinculum perpetuae dilectionis 
et fidelitatis, quo te mihi alligare desidero, 
offero tibi suavissimum omnisque boni 
contentivum Cor Iesu Christi, una cum 
omni dilectionis et dignationis affectu, quem 
tibi umquam exhibuit in terris et modo 
sine fine exhibet in caelis. Demum plena 
fidelitate commendo me tuis sanctis ora- 
tionibus, orans et obsecrans, ut in die ob- 
itus mei in supplementum neglegentia- 
rum mearum Domino offerre digneris 
omne studium et praeparationem, qua 
hodierna die assumptionis tuae perfectis- 
sime consummatus (-ta coram Domino 


astitisti. Amen. 
Preces Gertrudianae. Editio nova. 12 

Oratio brevior ad sanctum, cuius festum 
colitur. 


Veneror et saluto te, o beatissime (-a) 
N., per dulcissimum Cor Iesu Christi, et 
ex animo tibi congratulor de illo honore, 
quo hodierna die assumptionis tuae a Deo 
et tota caeli curia es affectus (-a). In aug- 
mentum gaudii et gloriae tuae offero tibi 
id ipsum superdignissimum Cor Iesu 
Christi: rogans, ut Deum pro me exorare 
mihique in morte mea assistere digneris. 
Amen. 


Invocatio omnium sanctorum, quam Christus 
B. Mechtildem docuit et orare iussit. 
(P. 1, c. 31.) 


Sancti patriarchae et prophetae, saluto 
vos per dulcissimum Cor Iesu Christi: 
rogans, ut Deo pro me offerre dignemini 
vestrum ardens desiderium, quod ad in- 
carnationem Christi habuistis. 

Saluto vos, o sancti apostoli, per dul- 
cissimum Cor Iesu Christi: rogans, ut 
Deo pro me offerre dignemini fidelitatem 


ORATIONES DE SANCTIS. 179 


et constantiam vestram, qua cum Christo 
in tentationibus suis permansistis et prae- 
dicatione vestra fidelem populum congre- 
gastis. 

Saluto vos, o sancti martyres, per dul- 
cissimum Cor Iesu Christi: rogans, ut 
Deo pro me offerre dignemini vestram 
patientiam, qua sanguinem vestrum pro 
amore Christi effudistis. 

Saluto vos, o sancti confessores, per 
dulcissimum Cor Iesu Christi: orans, ut 
Deo pro me offerre dignemini vestram 
sanctitatem, qua aliis verbo et exemplo 
viam vitae ostendistis. 

Saluto vos, o sanctae virgines, per dul- 
cissimum Cor sponsi vestri: rogans, ut 
Deo pro me offerre dignemini puritatem 
et castitatem vestram, qua promeritae estis, 
ut modo in caelo Christo sitis proximae. 

Saluto et veneror vos, omnes sancti et 
sanctae Dei, per dulcissimum Cor Iesu 
Christi, et per id ipsum ago Deo gratias 
pro omni bono, quod ex eodem in salutem 
vestram profluxit: orans omnes communiter 


et singulos singulariter, ut quilibet vestrum 
12% 

pro me misero offerre Deo dignetur illas 
virtutes et perfectiones, quibus cognoscit 
se maxime Deo complacere. Amen. 


Litaniae de omnibus sanctis. 


Kyrie, eleison. 

Christe, eleison. 

Kyrie, eleison. 

Christe, audi nos. 

Christe, exaudi nos. 

Pater de caelis, Deus, — miserere nobis. 
Fili, Redemptor mundi, Deus, ! 

Spiritus Sancte, Deus, 

Sancta Trinitas, unus Deus, 

Sancta Maria, — ora pro nobis. 

Sancta Dei genitrix, ? 

Sancta virgo virginum, 

Sancte Michael, 

Sancte Gabriel, 

Sancte - Raphael, 

Omnes sancti angeli et archangeli, 
Omnes sancti beatorum spirituum ordines, 


! Miserere nobis. 
? Ora(te) pro nobis. 

Sancte Ioannes Baptista, — ora pro nobis. 


Sancte 
Omnes 
Sancte 
Sancte 
Sancte 
Sancte 
Sancte 
Sancte 
Sancte 
Sancte 
Sancte 
Sancte 
Sancte 
Sancte 
Sancte 
Sancte 
Sancte 
Sancte 
Omnes 
Omnes 
Omnes 
Sancte 


Ioseph, ! 

sancti patriarchae et prophetae, 
Petre, 

Paule, 

Andrea, 

Iacobe, 

Ioannes, 

Thoma, 

Iacobe, 

Philippe, 

Bartholomaee, 
Matthaee, 

Simon, 

Thaddaee, 

Matthia, 

Barnaba, 

Luca, 

Marce, 

sancti apostoli et evangelistae, 
sancti discipuli Domini, 
sancti innocentes, 
Stephane, 


1 Ora(te) pro nobis. 

Sancte Laurenti, — ora pro nobis. 
Sancte Vincenti, ! 

Sancti Fabiane et Sebastiane, 
Sancti Ioannes et Paule, 

Sancti Cosma et Damiane, 

Sancti Gervasi et Protasi, 

Omnes sancti martyres, 

Sancte Silvester, 

Sancte Gregori, 

Sancte Ambrosi, 

Sancte Augustine, 

Sancte Hieronyme, 

Sancte Martine, 

Sancte Nicolae, 

Omnes sancti pontifices et confessores, 
Omnes sancti doctores, 

Sancte Antoni, 

Sancte Benedicte, 

Sancte Bernarde, 

Sancte Dominice, 

Sancte Francisce, 

Omnes sancti sacerdotes et levitae, 
Omnes sancti monachi et eremitae, 


1 Ora(te) pro nobis. 

Sancta Maria Magdalena, — ora pro nobis. 

Sancta Agatha, ! 

Sancta Lucia, 

Sancta Agnes, 

Sancta Caecilia, 

Sancta Catharina, 

Sancta Anastasia, 

Omnes sanctae virgines et viduae, 

Omnes sancti et sanctae Dei, — inter- 
cedite pro nobis. 

Propitius esto, — parce nobis, Domine. 

Propitius esto, — exaudi nos, Domine. 

Ab omni malo — libera nos, Domine. 

Ab omni peccato * 

Ab ira tua | 

A subitanea et improvisa morte 

Ab insidiis diaboli 

Ab ira et odio et omni mala voluntate 

A spiritu fornicationis 

A fulgure et tempestate 

A flagello terrae motus 

A peste, fame et bello 

A morte perpetua 


1 Ora(te) pro nobis. 
? Libera nos, Domine. 

Per mysterium sanctae incarnationis tuae 
— libera nos, Domine. 

Per adventum tuum ! 

Per nativitatem tuam 

Per baptismum et sanctum ieiunium tuum 

Per crucem et passionem tuam 

Per mortem et sepulturam tuam 

Per sanctam resurrectionem tuam 

Per admirabilem ascensionem tuam 

Per adventum Spiritus Sancti Paracliti 

In die iudicii 

Peccatores, — te rogamus, audi nos. 

Ut nobis parcas, * 

Ut nobis indulgeas, 

Ut ad veram paenitentiam nos perducere 
digneris, 

Ut ecclesiam tuam sanctam regere et con- 
servare digneris, 

Ut domnum apostolicum et omnes ecclesia- 
sticos ordines in sancta religione cort- 
servare digneris, 

Ut inimicos sanctae ecclesiae humiliare 

digneris, 


! Libera nos, Domine. 
? Te rogamus, audi nos. 


ORATIONES DE SANCTIS. .185 


Ut regibus et principibus christianis pacem 
et veram concordiam donare digneris, 
— te rogamus, audi nos. 

Ut cuncto populo christiano pacem et uni- 
tatem largiri digneris, ! 

Ut nosmet ipsos in tuo sancto servitio 
confortare et conservare digneris, 

Ut mentes nostras ad caelestia desideria 
erigas, 

Ut omnibus benefactoribus nostris sem- 
piterna bona retribuas, 

Ut animas nostras, fratrum, propinquorum 
et benefactorum nostrorum ab aeterna 
damnatione eripias, 

Ut fructus terrae dare et conservare di- 
gneris, 

Ut omnibus fidelibus defunctis requiem 
aeternam donare digneris, 

Ut nos exaudire digneris, 

Fili Dei, 

Agnus Dei, qui tollis peccata mundi, — 
parce nobis, Domine. 

Agnus Dei etc., — exaudi nos, Domine. 


-— 


i 


1 Te rogamus, audi nos. 

Agnus Dei etc., — miserere nobis. 
Christe, audi nos. 
Christe, exaudi nos. 
Kyrie, eleison. 
Christe, eleison. 
Kyrie, eleison. 

V. Orate pro nobis, omnes sancti et 
electi Dei. 

R. Ut vestris meritis ad aeterna gaudia 
pervenire mereamur. 


Oremus. 


Domine Iesu Christe, tuorum corona 
sanctorum, miserere populo tuo, super 
quo invocatum est nomen tuum, et propter 
merita sanctorum propitius esto iniqui- 
tatibus nostris. Memento omnis fidelitatis 
et amoris, quo tibi usque ad mortem ser- 
vierunt. En sanguis eorum tam crudeliter 
et innocenter effusus clamat ad te de terra, 
implorans tuam misericordiam. Illorum 
ergo meritis, quae tibi offerimus, placatus, 
concede nobis eorum frui consortio, quo- 
rum nitimur meritis et patrocinio. Qui 
vivis. 


PARS OCTAVA. 


ORATIONES PRO DIVERSIS 
NECESSITATIBUS. 


Osculatio quinque vulnerum pro peccatis 
ecclesiae. 


Cum B. Gertrudis divinitus inspirata quinque vulnera 
Christi, modo quo sequitur, osculata fuisset, intellexit a 
Domino, quod, quandocumque aliquis ad laudem Dei per- 
ficit aliquod opus bonum quantumvis parvum, vel legit saltem 
unum Pater noster pro salute ecclesiae, Filius Dei mox illud, 
tamquam fructum suae humanitatis gratissime acceptans et 
pro ipso gratias agens Deo Patri, benedicit et ex illa bene- 
dictione multiplicatum distribuit universae ecclesiae ad pro. 
fectum salutis aeternae. (L. 4, c. 21.) 


Ad vulnus sinistri pedis. 


Dulcissime Iesu, ex intimo cordis af- 
fectu osculor vulnus sinistri pedis tui in 
emendationem omnium peccatorum, ab 
universali ecclesia umquam cogitationibus, 

desideriis seu voluntatibus perversis com- 
missorum: orans, ut dignissimam emen- 
` dationem, qua totius mundi peccata purgasti, 
ipsi donare digneris in veram emendatio- 
nem. Amen. 


Ad vulnus dextri pedis. 


Piissime Iesu, ex intimo cordis affectu 
osculor vulnus dextri pedis tui, in sup- 
pletionem omnium, quae tota ecclesia 
omisit in exercitatione utilium cogitatio- 
num, desideriorum bonorum ac sanctarum 
voluntatum: orans, ut dignissimam sup- 
pletionem illam, qua universum debitum 
humani generis persolvisti, toti ecclesiae 
donare digneris in neglegentiae suae sup- 
plementum. Amen. 


Ad vulnus sinistrae manus. 


Amantissime Iesu, cum devotissima in- 
tentione exosculor vulnus sinistrae manus 
tuae, in emendationem omnium peccato- 
rum tam verbis quam factis totius mundi 
commissorum : orans, ut illam dignissimam 
emendationem, qua omnium nostrum tam 

verborum quam operum delicta expiasti, 
ecclesiae tuae largiri digneris in veram 
emendationem. Amen. 


Ad vulnus dextrae manus. 


Benignissime Iesu, cum intima de- 
votione vulnus dextrae manus tuae de- 
osculor, pro suppletione neglegentiarum 
totius ecclesiae, quas ex omissione utilium 
verborum operumque bonorum contraxit: 
rogans, ut tuam dignissimam perfectionem, 
qua humanitas tua per tuam divinitatem 
resplenduit, largiri digneris in totius ec- 
clesiae supplementum. Amen. 


Ad vulnus lateris. 


Suavissime lesu, ex intimo cordis af- 
fectu deosculor amatorium vulnus sacra- 
tissimi lateris tui: orans, ut ex abundantia 
divinae pietatis tuae, post dignam pec- 
catorum emendationem et sufficientetn 
neglegentiarum suppletionem, etiam nunc 
merita sanctissimae conversationis tuae, 
quibus in te ipso dignissime resplendes 
in conspectu Dei Patris, ad cumulum beati- 

tudinis aeternae digneris superaddere ec- 
clesiae, sponsae tuae sanctae. Amen. 


Oblatio meritorum Christi pro peccatis 


ecclesiae. 

B. Gertrudis, Spiritu Sancto instigante, legit quinque 
Pater noster in honorem quinque vulnerum Domini, pro 
emendatione omnium peccatorum quinque sensuum, a toto 
genere humano commissorum ; et tria Pater noster in emen- 
dationem omnium peccatorum tribus viribus animae per totius 
universitatis homines commissorum et bonorum omissorum, 
offerens ea hoc modo. 

Oblatio orationis dominicae. 

Dulcissime Iesu, offero tibi hanc ora- 
tionem in unione illius perfectissimae in- 
tentionis, qua eadem in Corde tuo dul- 
cissimo sanctificata ad nostram salutem est 
edita; in emendationem omnium commis- 
sorum et in suppletionem neglegentiarum, 
quae umquam ex humana fragilitate, igno- 
rantia seu malitia sunt contracta, contra 
tuam insuperabilem omnipotentiam, in- 
scrutabilem sapientiam ac supereffluentiam 
gratuitae bonitatis. Amen. 


Haec cum offerret, benignus Dominus quasi in eorum 
complacentia, ultra quam dici possit, placatus, extendens 
manum suam et signum crucis ducens, eam satis affectuose 
benedixit. (L. 4, c. 19.) 


ORAT. PRO DIVERSIS NECESSITATIBUS. 191 


Alia vice dixit Christus ad eam: Lege triginta tria Pater 
noster et eme a me conversationem meam sanctissimam, qua 
triginta tribus annis operatus sum salutem in medio terrae. 
Et hunc fructum communica toti ecclesiae in veram salutem 
ad laudem meam. Quod cum fecisset, recognovit in spiritu 
totam ecclesiam velut sponsam ornatam ex fructu perfectis- 
simae conversationis Christi. (L. 4, c. 20.) 

Quam gratum sit Christo orare pro ecclesia, etiam ex 
hoc collige, quod B. Mechtildi dixit: Si quis ex puro amore, 
quo Deum amat, orat pro tota ecclesia et pro quolibet tam- 
quam pro se ipso, illa oratio illuminat caelestem lerusalem 
tamquam ortu novi solis. (P. 3, c. 47.) 


Oratio pro tota ecclesia. 


B. Gertrudis quadam vice dicebat ad Dominum: Ecce, 
Domine, offero tibi vota omnium personarum, quae se in- 
dignis orationibus meis commiserunt. Cui Dominus: Tot 
facibus amoris Cor meum succendisti, pro quot mihi per- 
sonis adstas. Tunc illa: Eia, doce me, quomodo tibi pro per- 
sonis totius ecclesiae digne adstare et tot facibus amoris Cor 
tuum accendere queam, quot homines sunt in ecclesia uni- 
versa. Et ille: Hoc si desideras perficere, his quattuor modis 
potes, ut scilicet 1. laudes me, quod eos creaverim. 2. Agas 
gratias pro beneficiis iis impensis. 3. Veniam petas pro tot 
gratiis ab eis neglectis. 4. Roges, ut singuli in gratia per- 
ficiantur. (L. 4, c. 25.) 


Piissime Iesu, ex intimo cordis affectu 
laudo, glorifico et benedico te pro creatione 
eorum omnium, quos ad imaginem et si- 
militudinem tuam creasti, gratiasque tibi 
ago pro omnibus beneficiis iis umquam 

impensis sive impendendis, et in unione 
vehementissimi doloris tui moveo queri- 
moniam, dolens et paenitens pro omnibus 
modis, quibus umquam gratiis tuis obicem 
posuerunt, devotissimeque rogo pro omni- 
bus, quo singuli iuxta tuam divinam ordi- 
nationem in omni beneficio perficiantur 
ad aeternam laudem et gloriam tuam. Amen. 


Tria Laudate pro peccatis ecclesiae vel 
propriis. 

B. Gertrudis dicebat ad Dominum: Doce me, doctor 
amantissime, quibus orationibus te ab hominibus ad iracun- 
diam provocatum blandius possim placando delinire. Cui 
ille: Non mediocriter acceptarem, si quisquam, legendo tria 


Pater noster vel Laudate Dominum omnes gentes, ea hoc 
modo Deo Patri offerret. (L. 4, c. 25.) 


Pater noster vel Laudate. 


Sanctissime Pater, offero tibi omne 
exercitium sanctissimi Cordis Unigeniti 
tui, quo umquam lassatus est in terris pro 
salute generis humani, in laude, gratiarum 
actione, querimonia, actione, desiderio et 
amore, in emendationem omnium terrena- 
rum et carnalium delectationum ac per- 
versarum voluntatum, quibus aliquod cor 

humanum implicatur (vel cor meum im- 
plicatum umquam fuit). Amen. 


Pater noster vel Laudate. 


Sanctissime Pater, offero tibi omne ex- 
ercitium innocentissimi oris Unigeniti tui, 
in abstinentia et temperantia tam ciborum 
quam verborum, in praedicatione et ora- 
tione continua, quibus pro salute humana 
insudavit, in emendationem omnium pec- 
catorum in universa ecclesia (vel a me) com- 
missorum in gula et ebrietate ac nocivo- 
rum inutiliumque verborum multiplicatione. 
Amen. 


Pater noster vel Laudate. 

Sanctissime Pater, offero tibi omne ex- 
ercitium sanctissimi corporis Unigeniti tui 
cum omnibus motibus singulorum membro- 
rum ac totam seriem perfectissimae con- 
versationis eius, cum omni amaritudine 
suae innocentissimae passionis et mortis, 
quam pertulit pro redemptione generis 
humani, in emendationem omnium pec- 
catorum, quae quocumque modo vel motu 


singulorum membrorum quisquam (vel ego) 
Preces Gertrudianae. Editio nova. 13 

contra propriam salutem saeviendo com- 
misit (commisi). Amen. 


Oratio efficacissima pro spiritualibus et 
carnalibus amicis. 


Cum B. Gertrudis hoc modo, sicut eam Christus do- 
cuerat, pro sibi commissis oraret, benignus Dominus cuius- 
vis necessitatem in lumine divinae cognitionis suae rememo- 
rans amatoria compassione singulis condescendit. (L. 4, c. 3.) 


Benignissime Iesu, omnes eos, qui se 
indignis orationibus meis commiserunt, 
commendo divinae tuae cognitioni et amori, 
quorum ductu de sinu Patris ad terras 
propter salvandum hominem descendisti. 
Et in unione amoris illius, quo Patri spiri- 
tum tuum commendasti, commendo et in- 
cludo illos dulcissimo Cordi tuo: applicans 
et exhibens tibi id ipsum in unione amoris 
illius, quo illud pro salute humana, huma- 
num suscepisti atque dilectis amicis tuis 
in specialis amicitiae praerogativam saepius 
dedisti, ut inde benefacias illis, pro quibus 
oro et orare teneor. 

Deinde dic unum Pater noster, quod sic offeras: 

Bone Iesu, offero tibi hanc orationem 
ad aeternam laudem tuam, ut exinde bene- 

facias tuis meisque specialibus amicis se- 
cundum beneplacitum tuae divinae pietatis. 
Amen. 


Ita S. Gertrudis cum maximo Christi beneplacito pro 
amicis suis unum Miserere obtulit. (L. 4, c. 2.) 


Quam utile sit pro aliis orare, Christus docuit B. Ger- 
trudem, inquiens: Sicut impossibile est alicuius pedes trans- 
vulnerari sine compassione proprii cordis: sic omnino im- 
possibile est paternae pietati meae effectibus misericordiae 
non respicere eum, qui, quamvis propriis gravatus excessibus 
recognoscat se divinae indulgentiae medicamento indigere, 
cum affectu caritatis pro salute proximorum non desinit sup- 
plicare. (L. 3, c. 73.) 


Pro inimicis. 
Cum B. Gertrudis orasset, ut sequitur, Christus coram 
Deo Patre procidens obtulit pro ea fructum totius sanctissimae 


conversationis suae, in emendationem omnium, quibus um- 
quam contra ipsum deliquisset. (L. 4, c. 24.) 


Domine Iesu, in unione amoris et suavi- 
tatis illius excessivae, qua inter ipsos etiam 
indicibiles passionis dolores et poenas mor- 
tis pro crucifixoribus tuis rogasti, dicens: 
Pater, ignosce illis; ex intimo affectu de- 
precor te, ut digneris dimittere omnibus, 
qui umquam in aliquo contra me delique- 


runt. Amen. 
13* 


196 — PARS OCTAVA. 


Oratio in tribulatione. 


. Cum B. Gertrudis in quadam afflictione diu cum so- 
roribus suis Deum rogasset nec ullum sentiret effectum, tan- 
dem dixit ad Dominum: Et quomodo, benignissime amator, 
tam diu protrahis desiderium nostrum! Et Dominus: Non 
esset mirandum, quod pater permitteret filium a se petere 
nummum, si toties reponeret ei centum marcas! Sic non 
mireris, quod protraho in hac causa exaudire vos; quia 
quoties pro ea invocatis, etiam minimis verbis vel cogita- 
tionibus, toties de aeternis bonis longe supra centum marcas 
vobis repono. (L. 3, c. 31.) 

O Pater misericordiarum et Deus totius 
consolationis, obsecro, digneris oculis tuae 
pietatis in me respicere, sicut dilectum 
Filium tuum in monte Oliveti angustia 
spiritus sui ad te clamantem et sudore 
sanguineo faciem terrae irrigantem re- 
spexisti. Numquid non est voluntas tua, 
piissime Pater, quod in necessitatibus no- 
stris ad te confugiamus teque pro aver- 
tendis malis invocemus? Cum igitur a 
nobis rogari et invocari velis, hinc propter 
voluntatem tuam deprecor, ut iuxta lauda- 
bilissimum beneplacitum tuum me ab hac 
tribulatione liberes. O Pater benignissime, 
aures tuae pietatis inclina precibus meis 
licet indignis et eripe me ab hac angustia. 

Ante pedes benignitatis et ante oculos 
misericordiae tuae denudo pressuram cor- 
dis et afflictionem spiritus mei tibique eam 
offero, ut de ea, quod tibi magis placitum 
fuerit, efficias. Dulcis Iesu, per omnes 
angustias et pressuras, quas pro salvando 
homine suscepisti, aufer calicem hunc a 
me. lesu pientissime, offero tibi excellen- 
tem illam orationem, quam prae mortis 
angustia sanguinei sudoris testimonium 
reddidit devotam et ardens amor divini- 
tatis tuae efficacem: obsecrans per vir- 
tutem eiusdem perfectissimae orationis, ut 
me exaudias et ab hac angustia liberes. 
Igitur tua intentione et resignatione, tuo 
Corde et ore deprecor dicens: Abba Pater, 
omnia tibi possibilia sunt: transfer calicem 
hunc a me: verumtamen non mea, sed tua 
voluntas fiat'. Amen. 


Oratio infirmi aut afflicti. 

Cum B. Mechtildis quadam vice infirmaretur et hoc 
Domino conquereretur, ait ad eam: Pone omnes dolores tuos 
in Cor meum, et ego eos ita perficiam, quantum umquam 
alicuius passiones elevari potuerunt. Et sicut passio mea 


1 Marc. 14, 36. Luc. 22, 42. 

ineffabiles fructus operata est, sic et infirmitas tua, si eam 
mihi commendaveris, beatis honorem, iustis meritum et pec- 
catoribus veniam operabitur. (P. 2, c. 36.) 


Amantissime Iesu, hanc infirmitatem 
(vel afflictionem) meam, quam e paterno 
Corde tuo in signum amoris tui mihi misisti, 
promptissima voluntate suscipio, et tali 
caritate, qua eam mihi immisisti, cum 
gratitudine eandem tibi offero. Omnem 
igitur dolorem et pressuram meam in sacra- 
tissimum Cor tuum depono, rogans, ut 
eadem amarissimae passioni tuae unire et 
intrahere atque per eam perficere digneris. 
Et quoniam propter multitudinem dolorum 
et afflictionum mearum te, ut par est, 
laudare nequeo: ideo tu eadem laude, qua 
in cruce in maximis cruciatibus tuis Patrem 
Jaudasti, eum pro meis doloribus lauda. Et 
sicut eidem ex tota virtute Cordis tui gratias 
egisti pro omnibus poenis et contumeliis 
ab eodem tibi immissis, ita et eidem pro 
meis doloribus gratias age. Et demum 
eodem amore, quo omnia vulnera et op- 
probria suscepisti Patrique tuo cum summa 
gratitudine obtulisti, ita eidem hanc in- 

ternam et externam afflictionem meam una 
cum sanctissima passione tua offer ad aeter- 
nam laudem suam. Amen. 


Oblatio cuiuscumque doloris. 


Quotiescumque specialis aliquis dolor te tangit, statim 
offer eum amori divino, sicut Christus B. Mechtildem docuit. 
(P. 2, c. cit.) 


O dulcis amor, hanc puncturam offero 
et commendo tibi tali intentione, quali 
eam de Corde Iesu mihi detulisti, rogans, 
ut eandem cum summa gratitudine ibidem 
reconsignes. 


Resignatio infirmi. 


Infirmus aut moriturus nil melius facere potest, quam 
se integre voluntati divinae committere seque paratum ex- 
hibere omnes poenas, immo et mortem ipsam pro amore Dei 
subire, Unde saepe hanc orationem orabit aut sibi legi faciet. 


Omnipotens et misericors Deus, ecce 
ego indignus famulus tuus integra volun- 
tate mea offero et resigno me tibi in lau- 
dem tuam aeternam, ad faciendum corpore 
et anima mea omne beneplacitum tuum, 
in unione amoris illius, quo Filius tuus 
in cruce pendens se tibi obtulit. Et ex 
intimo corde paratus sum, amore amoris 

et gloriae tuae omnes dolores et cruciatus 
huius meae infirmitatis, immo et mortem 
ipsam nec non et omnia mala et poenas, 
quae mihi per rigorem divinae iustitiae 
tuae in tempore et aeternitate imponendae 
forent, patienter sustinere. Hinc coram 
te et omnibus sanctis fateor et protestor, 
quod, si penes me esset, adhuc mille annis 
in omnibus deliciis praeter voluntatem 
tuam vivere, malim tamen pure ob amo- 
rem et gloriam tuam, si voluntas tua esset, 
hac hora mori. Quare cum plena mei ipsius 
resignatione corde et ore dico et millies 
repeto: Non mea, sed tua voluntas fiat, 
amantissime Iesu, de me, per me et in 
me, in tempore et aeternitate. Amen. 


Oratio pro infirmo. 


B. Gertrudis oratura pro infirmo quodam requisivit a 
Domino, quid ei magis placeret ut oraret pro ipso. Ad quod 
Dominus: Duo tantum verba devoto corde dic pro illo etc. 
(ut sequitur). Et quoties haec verba replicaveris, toties auge- 
bitur meritum tam tuum quam infirmi. (L. 3, c. 73.) Et 
hanc orationem potest etiam ipse infirmus pro se orare mu- 
tata persona. 


Domine Iesu, per amorem, quo languores 
nostros tulisti et dolores nostros portasti, 

rogo, ut illi infirmo conserves patientiam: 
et ut singula momenta, per quae passurus 
est, perducas ad gratiorem laudem tuam 
et ad utiliorem eius profectum, secundum 
quod caritas ab aeterno praeordinavit in 
Corde tuo paterno ad aeternam ipsius sa- 
lutem. Amen. 


Tres efficacissimae orationes pro felici morte, 
tam infirmis quam sanis utilissimae. 
Ex Exercit. S. Gert. 


Oratio prima. 


'O cara veritas, o iusta Dei aequitas, 
quomodo apparebo ante faciem tuam, por- 
tans iniquitatem meam, reatum deper- 
ditionis vitae meae et pondus multae nimis 
neglegentiae meae!  Talentum temporis 
mihi creditum non solum expendi in vanum, 
sed et amisi, depravavi et perdidi totum. 
Quo ibo, quo me vertam et quo a facie 
tua fugiam? O iusta Dei aequitas, quae 
in numero, pondere et mensura iudicas et 
levas omnia in statura iusta nimis: vae 
mihi et millies vae, si tradar tibi non habens 
advocatum respondentem pro me! O bone 

lesu, ad te confugio, ad te de fundo cordis 
mei suspiro: tu responde pro me, tu im- 
petra mihi veniam, tu age meam causam, 
ut vivat anima mea ob gratiam tui. Eia, 
amor meus lesu, qui amore mei captus, 
vinctus et ad iniustissimum iudicium tractus 
fuisti, ut imponerentur tibi totius mundi 
peccata, cum non haberes maculam, nisi 
tantum amoris mei causam et meam, quam 
de te Pater exigebat, culpam, te accipio 
hodie in iudicii mei comitem. lesu, mi 
dulcissime, redemptionis meae pignus ama- 
bile, tu mecum venias ad iudicium. Tu 
sis iudex et advocatus meus. Enarra quid 
factus sis pro me, quam bene cogitaveris 
de me et quam care acquisieris me. Tu 
mihi vixisti, ne perirem; tu peccata mea 
portasti, ne opprimerer; tu pro me ob- 
iisti, ne morerer; tu omnia tua mihi con- 
tulisti, ut per te meritis ditescerem. Igitur 
in mortis meae hora iudica me secun- 
dum illam innocentiam, quam mihi con- 
tulisti in te, cum omne debitum meum 
solvisti per te, iudicatus et condemnatus 
propter me. Amen. 

Oratio secunda. 


O suavis bonitas et amabilis Dei mi- 
sericordia, quae sola fraenas iram prin- 
cipis et clementia decoras thronum regis: 
Eia sub alis tuis me recipe, ut protegar 
ab imminentibus malis, quae timeo pro 
neglegentiis meis multis et magnis. Ecce 
iam creditor stat ad ostium, repetens a 
me vitae meae depositum. Exactor a me 
exigit temporis mei tributum, coram quo 
apparere nequeo, cum non habeam unde 
solvam debitum. O Iesu, amor meus, mi- 
serorum omnium refugium, redde mihi 
Patrem tuum placatum. Tu pro me lo- 
quere verbum in caritate, dicens: Ego 
redimam eum. Eia, amor meus Iesu, qui 
pro me immisericorditer ad columnam es 
alligatus, dire flagellatus, poenose coronatus 
et probrose salutatus, tu sis advocatus et 
patronus meus. Te Iudaea negavit esse 
regem suum, ut ego te haberem meum 
proprium. Tu igitur amaritudine dolorum 
et passionum tuarum refocilla meum spiri- 
tum, et illa amarissima, quam tibi Pater 

imposuit, pacis nostrae disciplina persolvat 
omnia mea debita. Sensus meos lini et 
unge gloriosissimi capitis tui cruore eorum- 
que maculas absterge sanctissimi corporis 
tui dolore. Sanctissimorum sensuum tuo- 
rum exercitium sit totius culpae meae operi- 
mentum et omnium neglegentiarum mea- 
rum supplementum: ut quidquid mihi deest 
in me, id omne habeam in te, qui te totum 
impendisti pro me. Amen. 


Oratio tertia. 


O dulcis Dei pietas, o cara Dei libe- 
ralitas, quae omnibus expandis gremium 
omniumque pauperum es refugium! Com- 
missa mea vehementer pavesco, omissa 
mea valde erubesco, deperditionem vitae 
meae nimis pertimesco. Futuram timeo 
discussionem illam, qua tu, Deus meus, 
mecum positurus es rationem. Si a me 
volueris exigere temporis mei depositum 
et talenti, quod mihi contulisti, lucrum, 
prorsus nullum tua caritate dignum in- 
venio responsum. Quid agam? quo me 
vertam? Eia parce et indulge mihi, lesu, 

amor meus, qui pro me iniustae morti 
adiudicatus, gravissima cruce oneratus, in- 
humane cruci affixus, felle et aceto po- 
tatus et amara morte defunctus fuisti. 
Tu dedisti animam tuam pro anima mea, 
vitam tuam pro vita mea, mortem tuam 
pro morte mea. Tu te in cruce obtulisti 
et adhuc cotidie Deo Patri ad altare offers 
sacrificium, quod excedit omne meritum 
et abundanter valet solvere omne meum 
debitum. Eia per hoc Sacramentum vitam 
meam innova et in centuplum restitue 
omnia mea deperdita. Tua pietate omnes 
iniquitates meas dele, tua caritate omnia 
peccata mea cooperi, tua dilectione neglecta 
mea supple, tuo amore in illam libertatem 
spiritus restitue me, qua tu haeres in- 
nocentiae moriens pro me, dato pretio 
proprii sanguinis liberum fecisti me. Fac 
me totum talem, qualem me esse vis et 
desideras: et in mortis hora aperi mihi be- 
nignissimi Cordis tui ostium, ut per te abs- 
que omni impedimento ingredi merear tui 
vivi amoris thalamum, ubi fruar et habeam 
te, o cordis mei verum gaudium. Amen. 

Tres orationes a circumstantibus dicendae, 
dum infirmus agonizat. 


Oratio prima. 


Kyrie, eleison. Christe, eleison. Kyrie, 
eleison. 


Pater noster. Ave Maria. 


Domine Iesu Christe, deprecor te per 
tuam sanctam agoniam atque devotissimam 
orationem, quam in monte Oliveti orasti, 
quando factus est sudor tuus sicut guttae 
sanguinis decurrentis in terram, ut eun- 
dem sudorem sanguineum, quem prae ti- 
more mortis tam copiose sudasti, caelesti 
Patri tuo offerre et ostendere digneris 
contra multitudinem peccatorum huius in- 
firmi. Et velis eum in hac hora obitus 
sui liberare ab omnibus angustiis et poenis, 
quas pro peccatis suis se timet meruisse. 
Amen. 

Oratio secunda. 


Kyrie, eleison. Christe, eleison. Kyrie, 
eleison. 


Pater noster. Ave Maria. 

Domine lesu Christe, qui pro salute 
mundi in dura cruce mori dignatus es, 
deprecor te, ut amaritudinem illam, quam 
in eadem sustinuisti, praesertim quando 
sacratissima anima tua egressa est de bene- 
dicto corpore tuo, caelesti Patri tuo offerre 
et ostendere digneris pro peccatrice anima 
huius infirmi, eumque in hac hora mortis 
suae liberare ab omnibus poenis et cru- 
ciatibus, quos pro peccatis suis se timet 
meruisse. Amen. 


Oratio tertia. 


Kyrie, eleison. Christe, eleison. Kyrie, 
eleison. 

Pater noster. Ave Maria. 

Domine Iesu Christe, qui per prophe- 
tam tuum dixisti: In caritate perpetua di- 
lexi te, ideo attraxi te miserans tui': rogo 
te, ut amorem illum, qui te de caelis ad 
terram ad patiendam omnem miseriam 
traxit, caelesti Patri tuo offerre et osten- 
dere digneris pro anima huius infirmi, 
eamque liberare ab omnibus poenis et 


1 Ter. 31, 3. 

cruciatibus, quos pro peccatis suis se timet 
meruisse. Adsis ei, pie Iesu, in hac hora 
mortis suae; aperi ei ianuam vitae et per- 
duc animam eius in paradisum exsultationis, 
ubi te laudet per infinita saecula. Amen. 


Oblatio passionis Christi pro defunctis. 


Respice, pie Pater, de sede magni- 
tudinis tuae ad miseras animas in purga- 
torio detentas. Respice poenas et cruciatus, 
quibus tam miserabiliter torquentur; con- 
sidera gemitus ac lacrimas, quas ad te 
fundunt: audi preces et supplicationes, 
quibus misericordiam tuam implorant, et 
esto propitius peccatis eorum. Recordare, 
piissime Pater, poenarum, quas Filius tuus 
pro iis sustinuit: memento copiosissimi 
sanguinis, quem pro iis fudit: reminiscere 
acerbissimae mortis, quam pro iis subiit, 
et miserere earum. Pro omnibus peccatis, 
quae umquam  perpetrarunt, offero tibi 
sanctissimam vitam et conversationem Filii 
tui dilectissimi: pro ipsorum neglegentiis 
offero tibi ferventissima eius desideria: 
pro omissionibus bonorum operum offero 

tibi eiusdem meritorum abundantiam: pro 
omni iniuria tibi irrogata offero omne, 
quod tibi exhibuit, beneplacitum. Demum 
pro omnibus poenis, quibus obnoxii de- 
tinentur, offero tibi omnes paenitentias, 
ieiunia, vigilias, orationes, labores et af- 
flictiones, vulnera, livores, passionem et 
mortem, quam innocentissime promptis- 
simeque sustinuit, rogans, ut per haec pla- 
catus ad gaudia eos aeterna perducas. 


Quattuor orationes pro defunctis, quas 
B. Gertrudis Christo approbante composuit. 

Cum B. Gertrudis, has orationes una cum psalterio 
oratura, diceret ad Dominum: Quam acceptus est tibi labor 
eorum, qui hoc psalterium persolvunt? respondit: Tam ac- 
ceptus certe, acsi me ipsum toties suo pretio a captivitate 
liberassent, quoties aliqua liberatur anima per preces eorum. 
Et hoc ipsis indubitanter restituam in tempore opportuno, 
secundum omnipotentiam meae liberalissimae pietatis. (L. 5, 
c. 18.) Igitur licet psalterium orare nequeas, dic tamen has 
quattuor efficacissimas orationes et in fine cuiusque adde: 


Ave, Iesu Christe, splendor Patris, prin- 
ceps pacis," ianua caeli, panis vivus, vir- 
ginis partus, vas Deitatis. 

Requiem aeternam dona eis, et lux per- 


petua luceat eis. Vel dic Psalm. Deprofundis. 
Preces Gertrudianae. Editio nova. 14 

Oratio prima. 


Adoro, saluto et benedico te, dulcissime 
Domine lesu Christe, atque ex affectu 
totius universitatis gratias ago pro amore, 
quo propter nos incarnari, nasci, triginta 
tribus annis fame, siti, laboribus et do- 
loribus affici ac te ipsum nobis in Sacra- 
mento relinquere dignatus es: obsecrans te, 
ut hanc orationem meam, quam tibi pro 
illo N. defuncto (vel illis, vel omnibus de- 
functis) offero, unire et permiscere digneris 
meritis sanctissimae vitae et conversationis 
tuae et ex eiusdem abundantia supplere 
et perfecte restaurare, quidquid neglexit 
(neglexerunt) in tui laude et dilectione, 
gratiarum actione, orationibus, virtutibus 
ceterisque bonis operibus et obsequiis 
tibi debitis, quae per gratiam tuam facere 
potuisset et non fecit, seu impure et im- 
perfecte fecit (fecerunt). Amen. 


Oratio secunda. 


Adoro, saluto et benedico te, dulcissime 
Domine lesu Christe, gratias agens pro 

amore, quo tu Creator universorum ad 
redimendum nos ab hominibus dignatus 
es capi, ligari, trahi, conculcari, verberari, 
conspui, flagellari, spinis coronari, con- 
demnari, crucem baiulare, nudari, crucifigi 
et acerbissima morte mori lanceaque con- 
fig. Atque in eiusdem amoris unione 
offero tibi has indignas orationes meas, 
obsecrans te per meritum tuae sanctis- 
simae passionis et mortis, ut delere et per- 
fecte abstergere digneris, quidquid anima 
(animae, pro quibus), pro qua oro, umquam 
contra voluntatem tuam peccavit (pecca- 
verunt) cogitationibus, locutionibus et operi- 
bus malis. Et ut offeras Deo Patri omnem 
vulnerati corporis et dolorosae animae tuae 
poenam et dolorem, merita et exercitia, 
pro omni poena, cui apud iustitiam tuam 
detinetur obligata (detinentur obligatae). 
Amen. 


Oratio tertia. 


Adoro, saluto et benedico te, dulcissime 
Domine Iesu Christe, gratias agens pro 


amore et fiducia, quibus nostram carnem 

devicta morte resurgens glorificasti in 
caelumque ascendens ad dexteram Patris 
collocasti: obsecrans te, ut animam, pro 
qua (animas, pro quibus) oro, tuae gloriae 
et victoriae participem (participes) efficere 
digneris. Amen. 


Oratio quarta. 


Adoro, saluto et benedico te, dulcissime 
Domine Iesu Christe, gratias agens pro 
omnibus beneficiis, quae gloriosae Matri 
omnibusque electis tuis umquam impen- 
disti: in unione illius gratitudinis, qua 
omnes sancti gratulantur se per incarna- 
tionem, passionem et resurrectionem tuam 
beatificatos: obsecrans te, ut ex eiusdem 
gloriosae virginis et sanctorum meritis et 
precibus supplere digneris isti animae (istis 
animabus), quidquid ei (iis) deest ex pro- 
priis. Amen. 


Oratio Dominica pro defunctis, quam 
Christus B. Mechtildem docuit. 


Cum B. Mechtildis pro defunctis communicasset, ap. 
paruit ei Christus, dicens: Dic pro iis unum Pater noster. 

Et intellexit, quod oraret, ut sequitur. Quod cum fecisset, 
vidit magnam multitudinem animarum ad caelum ascendere. 
(P. 5, c. 18.) 

Pater noster, qui es in caelis. Obsecro, 
digneris animabus in purgatorio ignoscere, 
quod te, suum venerandum dilectumque 
Patrem, qui eas ex mera gratia in filios 
adoptasti, non dilexerint nec debitum hono- 
rem exhibuerint, sed e suis cordibus, in 
quibus habitare semper desiderabas, eie- 
cerint. Et in suppletionem huius culpae 
ipsarum offero tibi illum amorem et hono- 
rem, quem dilectus Filius tuus in terris 
tibi exhibuit, illamque copiosam satisfactio- 
nem, qua omnia ipsarum peccata persolvit. 
Amen. 


Sanctificetur nomen tuum. Obsecro te, 
pie Pater, digneris animabus defunctorum 
ignoscere, quod sanctum nomen tuum num- 
quam digne honoraverint rariusque eius- 
dem devote recordati fuerint, sed saepius 
id ipsum in vanum assumpserint atque per 
turpem vitam suam christiano nomine se 
indignos reddiderint. Et pro satisfactione 
huius peccati offero tibi perfectissimam 

Filii tui sanctitatem, qua benedictum no- 
men tuum praedicando exaltavit et in om- 
nibus sanctissimis operibus suis honoravit. 
Amen. 


Adveniat regnum tuum. Obsecro te, 
pie Pater, digneris animabus defunctorum 
ignoscere, quod te regnumque tuum, in 
quo solo consistit vera requies aeternaque 
gloria, numquam cum fervore desideraverint 
nec studiose quaesierint. Pro qua ipsa- 
rum acedia, quam in omni bono habuerunt, 
offero tibi sanctissima Filii tui desideria, 
quibus voluit eos esse regni sui coheredes. 
Amen. 


Fiat voluntas tua sicut in caelo et in 
terra. Obsecro te, pie Pater, digneris ani- 
mabus defunctorum, maxime vero animabus 
religiosorum ignoscere, quod voluntatem 
tuam suae non praeposuerunt nec eandem 
in omnibus dilexerunt, sed valde frequenter 
secundum voluntatem suam vixerunt et 
fecerunt. Et in emendationem huius in- 
obedientiae offero tibi unionem dulcissimi 
Cordis Filii tui cum tua voluntate; sicut 

et promptissimam eius obedientiam, qua 
tibi obediens fuit usque ad mortem crucis. 
Amen. 


Panem nostrum cotidianum da nobis 
hodie. Obsecro te, pie Pater, digneris 
animabus defunctorum ignoscere, quod 
nobilissimum altaris Sacramentum non 
cum integro desiderio, devotione et amore 
susceperint, sed multae earum se plane eo 
indignas reddiderint et multae id ipsum 
raro aut numquam susceperint. Pro quo 
earum peccato offero tibi maximam Filii 
tui sanctitatem et devotionem, sicut et 
ferventem eius amorem et ineffabile de- 
siderium, quo hunc pretiosum thesaurum 
nobis donavit. Amen. 


Et dimitte nobis debita nostra, sicut et 
nos dimittimus debitoribus nostris. Ob- 
secro te, pie Pater, digneris animabus de- 
functis ignoscere omnia peccata, quae com- 
miserunt in septem peccatis capitalibus, 
maxime quod iis, qui eas offenderant, 
ignoscere noluerint nec inimicos suos 
dilexerint. Pro quibus peccatis offero 

tibi suavifluam orationem, quam Filius 
tuus in cruce pro inimicis suis oravit. 
Amen. 


Et ne nos inducas in tentationem. Ob- 
secro te, pie Pater, digneris animabus de- 
functorum ignoscere, quod vitiis et con- 
cupiscentiis non restiterint, sed saepius 
diabolo et carni suae consenserint et multis 
malis sponte se irretierint. Pro quibus 
multiplicibus peccatis offero tibi gloriosam 
Filii tui victoriam, qua mundum et dia- 
bolum devicit, sicut et totam sanctissimam 
eius vitam et conversationem cum omni 
labore et defatigatione amarissimaque pas- 
sione et morte eius. Amen. 


Sed libera nos et ipsas ab omni malo 
omnique poena per dilecti Filii tui merita, 
et perduc nos ad regnum gloriae tuae, quod 
tu ipse es. Amen. 


Brevis et efficax oratio pro defunctis. 


Miserere, piissime Iesu,.animabus in 
purgatorio detentis, pro quibus redimendis 
humanam naturam assumpsisti mortemque 

amarissimam subiisti. Miserere gemituum, 
miserere lacrimarum, quas ad te fundunt, 
et per virtutem passionis tuae condona 
iis poenas peccatis ipsarum debitas. De- 
scendat, piissime Iesu, sanguis tuus in 
purgatorium et recreet refrigeretque omnes 
ibi captivos ac patientes. Porrige iis dex- 
teram et duc eas in locum refrigerii, lucis 
ac pacis. Amen. 


Oratio ad ipsos defunctos. 


Misereatur vestri, o afflictissimae ani- 
mae, Iesus Christus pro vobis mortuus 
et crucifixus: et per aspersionem sanguinis 
sui refrigeret vos in tormentis vestris. 
Commendo vos illi excessivo amori, qui 
Filium Dei traxit de caelis et amarissimae 
morti subiecit in terris: ut illa pietate 
vestris poenis compatiatur, qua in cruce 
pendens omnibus afflictis est compassus. 
Et in plenum refrigerium offero vobis 
omnem filialem affectum, quem idem 
Christus Iesus habuit ad Patrem in di- 
vinitate et ad Mariam Matrem in humani- 
tate. Amen. 

Oratio transeundo coemeterium dicenda. 


Avete, omnes Christi fideles animae: 
det vobis requiem ille, qui est vera re- 
quies. Jesus Christus, Filius Dei vivi, 
qui natus est de immaculata Virgine pro 
nostra omniumque salute et vos redemit 
suo pretioso sanguine, benedicat vos; et 
a poenis liberet faciatque resurgere in 
die iudicii angelisque suis sociari. Amen. 


PARS NONA. 
ORATIONES PRO PECCATIS. 


Christus aiebat S. Gertrudi (l. 4, c. 58): Ut cognoscas, 
quanta dignatione acceptem, quod anima fidelis post trans- 
gressionem resipiscens compungatur pro transgressione cum 
proposito de cetero pro posse suo peccata cavendi, scias in- 
aestimabilem esse dulcedinem, qua Cor meum afficitur, quoties 
aliquis cum maerore recolit se per divagationem cordis vel 
dissolutionem verborum aut operum inutilium recessisse a 
me. Unde singula verba, quae cor compunctum in cogitatione 
pertractat, hoc vel simili modo dicens: ,Eia, heu me miserum, 
qualiter consumpsi tempus istud, Domino Deo amatori meo 
non intendendo*: ego in persona humanitatis meae, quasi 
discantum suavissimum faciens per modulos divinitatis meae, 
superexcellentissime decanto Deo Patri meo et in admirationem 
provoco omnem caelestem militiam spirituum beatorum. Et 
inde fit gaudium in caelo super uno peccatore paenitentiam 
agente. Et cum quamlibet animam fidelem per praesentis 
vitae terminum deduco ad caeli palatium, in illa via mirabili, 
Scilicet in ingressu caeli, inter alia, quibus ipsi tunc blandior, 
oblectamenta infundo illi omnia gaudia, quae tam ego quam 
omnis caelestis exercitus umquam persensit diversis horis 
de qualibet ipsius compunctione. 

Accusatio sui ob multiplicia peccata sua 
gravia. 


Omnipotens sempiterne Deus, en ego 
infelix, indignus ac perfidus peccator, multi- 
pliciter tibi rebellis et ingratus, venio ad 
te Deum Creatorem et Redemptorem meum, 
accusans me ipsum et confitens tibi omnes 
abominationes et scelera mea. In spiritu 
humilitatis et in animo contrito confiteor 
tibi, quod saepe nomen sanctum tuum 
blasphemaverim, praecepta tua transgressus 
sim, voluntatem tuam contempserim, dona 
et opera tua in me destruxerim, animam 
et corpus meum polluerim, gratias ac bene- 
ficia tua in contumeliam tuam verterim et 
innumeris peccatis'et iniquitatibus meis 
multipliciter te offenderim. Et in his gra- 
vissimis peccatis et sceleribus, in huius- 
modi pravitate et perfidia, heu nimis diu 
obstinatus mansi, abutens benignitate et 
longanimitate tua, seducens cor meum et 
inquinans animam meam. Et non solum 
hanc meam, sed plures quoque alias ani- 
mas, quas tu sanguine tuo pretioso mer- 

catus es, ego malis meis exemplis et per- 
suasionibus tibi abstraxi et hosti tuo dia- 
bolo necandas tradidi. Ecce Domine, Deus 
meus, ante pedes tuos prostratus iacet 
nefarius hostis tuus: ecce hic habes per- 
versum illum nebulonem, qui se ultro tibi 
captivum tradit. Fac igitur de me, quid- 
quid tibi placet, nam integra voluntate 
rigori iustitiae tuae me subicio, paratus, 
quamcumque de me sumere volueris vin- 
dictam, lubens subire; tantummodo mise- 
rere mei et in gratiam tuam me recipe. 
Numquid non Pater meus es tu, cuius 
pietas non potest concludi, cuius mi- 
serationes numquam continere se pos- 
sunt? Ego vero licet filii nomine indig- 
num me fecerim, non tamen alium patrem 
praeter te agnosco. Quapropter ad pedes 
misericordiae tuae prostratus per omni- 
potentiam, sapientiam et bonitatem tuam 
obsecro te, ignosce, remitte et condona 
mihi offensas meas gravissimas etin gratiam 
tuam me rursus admitte. Dulcis Iesu, Fili 
Dei vivi, qui te advocatum et mediatorem 
inter nos et Patrem tuum constituisti, ob- 

secro te per caritatem illam, quae te de caelis 
traxit in uterum Virginis et de eodem ad pas- 
sionem et ignominiam crucis: obsecro te per 
omnes contumelias et iniurias tibi irrogatas 
atque per omnes et singulas pretiosissimi 
sanguinis tui guttas pro nobis effusas,ut mihi 
peccatorum meorum veniam impetres atque 
Patri tuo plene me reconcilies. Amen. 


Alia accusatio. 


O inscrutabilis abyssus pietatis, Domine 
Deus meus, peccavi super numerum arenae 
maris et non sum dignus intueri altitudi- 
nem caeli. O me foetidam peccatorum 
sentinam! O me sordidum cadaver putre- 
dinis! Multiplicatae sunt iniquitates meae 
et sicut onus grave gravatae sunt super 
me. Regnat in me superbia, vana gloria, 
luxuria, avaritia, invidia, gula, acedia et 
omne malum. Quid faciam miser, quo 
fugiam a facie irae Dei! Heu Domine 
Deus meus, quanta sunt vulnera mea, 
quanta infirmitas animae meae! Cui con- 
querar, o Domine, omnia mala mea ad- 


1 Ps, 37, 5. 

versum me, nisi tibi salvatori et redemptori 
animae meae? Iesu, Fili Dei vivi, mise- 
rere mei, quia nihil tibi est impossibile, 
quam non posse miseris misereri. Redde 
mihi, dulcis Iesu, gratiam tuam et recipe 
me in amicitiam tuam. Non secundum 
merita mea, sed secundum bonitatem tuam 
respice in me. Doleo vehementer de pec- 
catis meis, quibus te benignissimum Deum 
meum offendi. O Domine Deus meus, 
odi, aversor, exsecror et abominor omnia 
peccata mea tali affectu et voluntate, qua 
tu ipse ea exsecraris et abominaris, et uti- 
nam dolor meus tantus esset, quantum tu 
esse desideras! In cuius dignam sup- 
pletionem offero tibi illam contritionem, 
tristitiam et aversionem a peccatis, quam 
Filius tuus in monte Oliveti de omnibus 
mundi peccatis in se sensit et sustinuit, 
dum prae vehementia doloris et angustiae 
sudor sanguineus de corpore eius emanaret 
et omnia viscera eius commoverentur: ro- 
gans, ut illam contritionem in suppletionem 
meae, quam non habeo, acceptare meque 
a peccatis meis absolvere digneris. Amen. 

Vera contritio, vi cuius plenariam a Christo 
indulgentiam obtinere studeas. 


Docent doctores peccatorem, si tam perfecte doleat, ut 
Paratus sit omnem poenam peccatis debitam libens sustinere, 
per hoc Deum ita reconciliare, ut omnem poenam ei remittat. 


Benignissime Deus, ego indignissima 
creatura tua, ex mera malitia et perversi- 
tate divinam bonitatem tuam tam multi- 
pliciter offendi, quod iuste me abominari 
et tamquam capitalem hostem tuum per- 
sequi deberes. O Christe Iesu, fateor, 
quod inique egerim et malum nimis coram 
te fecerim: attamen tam vehementer super 
hoc doleo, ut malim quodvis malum subire, 
quam deinceps vel unico mortali peccato 
te offendere. Non doleo propter graves 
nimiasque poenas, quas commerui, sed 
solummodo, quia te tam dulcem, tam ama- 
bilem, tam benignum et fidelem Dominum, 
qui mihi numquam nec minimum malum 
fecisti, sed omnibus bonis me ditasti, tam 
graviter tamque iniuste offenderim. Ignosce 
mihi, misericordissime Iesu, propter amo- 
rem illum, quo Patrem pro persecutoribus 
tuis rogasti; quia paratus sum omnem in- 

iuriam, quam tibi peccando irrogavi, quan- 
tum possibile est, reciproco obsequio re- 
compensare. Non peto poenas promeritas 
mihi condonari, sed paratissimus sum. eas- 
dem a paterna manu tua, quando, quo- 
modo et ubi tibi placuerit et decor iustitiae 
tuae exegerit, acceptare. Cum summa 
igitur humilitate et resignatione me tibi 
subicio iustumque tuum super me iudi- 
cium ambobus brachiis amplexor, paratus 
acceptare, quaecumque mihi adversa in 
tempore et aeternitate immiseris. Amen. 


Brevis confessio peccatorum. 


Cum B. Gertrudis quadam vice hanc confessionem 
fecisset, apparuit ab omni macula peccati super nivem can- 
didata. (L. 4, c. 38.) 

Ecce Domine mi, ego indignus peccator 
fateor, eheu, cum dolore, ex humana fra- 
gilitate me contra tuam divinam omni- 
potentiam multipliciter deliquisse, ac contra 
tuam divinam sapientiam per ignorantiam 
diversimode peccasse nec non et tuam in- 
aestimabilem benignitatem me multis modis 


malitiose irritasse. Ergo, Pater misericordia- 
Preces Gertrudianae. Editio nova. 15 


een sr FARS NONA.. 


rum, miserere mei et da mihi de tua omni- 
potentia vires resistendi omnibus, quae 
tibi sunt contraria: et de tua inscrutabili 
sapientia da mihi caute praevenire omnia, 
quae oculos tuae puritatis in me offen- 
dere possent: atque ex superabundantia 
pietatis tuae concede mihi tam stabili 
fidelitate tibi adhaerere, ut numquam vel 
in minimo a tua voluntate discordem. 
Amen. 


Petitio ad Iesum, ut ipse per suam ss. con- 
versationem satisfaciat pro nostris 
excessibus. 


Ex Exercit. S. Gert. 


O Iesu piissime, plene pietate et miseri- 
cordia, quinumq uam spernis miserorum su- 
spiria: heu deperiit et sine fructu abiit tota 
vitae meae conversatio nec quidquam digne 
egi in conspectu tuo. Ad te igitur confugio, 
tuam clementiam exoro. Tu pro me loquere, 
tu pro mesupple. Tu per puras clarissimo- 
rum oculorum tuorum lacrimas ablue omnes 
peccantium oculorum meorum maculas. 

Tu per dulcem benedictarum aurium tua- 
rum pietatem ablue omnem peccantium 
aurium mearum iniquitatem. Tu per puram 
sanctissimorum cogitatuum tuorum inten- 
tionem ardentemque transfixi Cordis tui 
amorem ablue omnem malarum cogitatio- 
num mearum et criminosi cordis mei rea- 
tum. Tu per vividam dulcium verborum 
benedicti oris tui potentiam absterge om- 
nem polluti oris mei offensam. Tu per 
operum tuorum perfectionem manuumque 
tuarum crucifixionem ablue omnem im- 
piarum manuum mearum offensionem. Tu 
per dolorosam benedictorum pedum tuorum 
fatigationem dirissimamque perforationem 
ablue omnem peccantium pedum meorum 
maculationem. Tu per vitae tuae nobilem 
innocentiam puramque sanctitatem ablue 
omnem corruptae vitae meae foeditatem. 
Tu demum per pretiosissimi sanguinis tui 
nobile lavacrum ablue, emunda et exstingue 
omne cordis et animae meae piaculum, 
ut per sanctissima merita tua mundus 
inveniar et deinceps immaculatus omnia 


mandata tua servare merear. Amen. 
15* 

Oratio devota, qua peccator per passionem 
Christi rogat sibi ignosci. 


Adoro et veneror te, mitissime Domine 
Iesu, in crucis patibulo pendentem et san- 
guinem tuum roseum pro expiando mundi 
scelere fundentem. Accuso me in con- 
tritione cordis mei de multifaria tibi a me 
irrogata iniuria et infidelitate. Bone Iesu, 
fateor, quod propter nefaria scelera mea 
passionis et mortis tuae sim causa, quod- 
que in passione tua magis poenosa tibi 
fuerint mea peccata, quam impiorum licto- 
rum tunsiónes et verbera. Tibi igitur con- 
fiteor et revelo malitiam et iniquitatem 
meam et in spiritu humilitatis ante crucem 
tuam prostratus veniam deprecor. Omnes 
iniquitates et peccata mea demergo in abys- 
sum misericordiae et clementiae tuae et 
in cruenta vulnera tua, quae accepisti meae 
salutis causa: orans, ut illa pretioso san- 
guine tuo et virtuosa aqua sanctissimi 
lateris tui ita abluere et abstergere velis, 
ut nulla apud te eorum memoria perseveret. 
In perfectam emendationem et expiationem 

omnium criminum, quae ego cogitationibus, 
desideriis et perversis affectibus cordis mei 
commisi, offer aeterno Patri tuo immacu- 
latum Cor tuum cum omni bono, quod in 
se continet. Et pro omnibus inutilibus et 
noxiis verbis, quae ore meo locutus sum, 
exhibe ei omnia sacratissimi oris tui ex- 
ercitia, atque pro omnibus perversis operi- 
bus, quae perpetrarunt manus meae, ostende 
ei perforatas manus tuas tuaque innocentia 
Deum Patrem placa, ut per te perfectam 
merear criminum meorum obtinere indul- 
gentiam. Pro quo sit tibi exhibitio suavi- 
tatis illius, quam in trina Deitate persona 
personae communicat. Amen. 


Alia oratio. 
Ex 1. 2. Rev. S. Gert. 


Domine Iesu Christe, supereffluens fons 
omnis misericordiae, ecce ego misera et 
infelix creatura tua revertor iterum ad te 
et in amaritudine cordis mei accuso me, 
quod proposita mea non servaverim; sed 
in pristina mea peccata et errores relapsus 
sim, neglegentissime tibi serviverim, in 

devotione et amore tui nimium tepidus et 
neglegens exstiterim, rebus vanis et trans- 
itoriis me nimium implicaverim, terrenas 
et noxias delectationes nimium quaesierim 
atque in his aliisque innumeris peccatis 
et neglegentiis meis te dulcissimum spon- 
sum animae meae multipliciter offenderim. 
Quamvis tua beatitudo, Deus meus, nec 
crescere nec decrescere possit, cum bono- 
rum nostrorum non egeas: tam culpabilis 
tamen tamque neglegens vita mea (si dici 
potest) cessit in notabile detrimentum lau- 
dis et gloriae tuae. Quid super his sentiat 
vel saltem sentire vellet cor meum, tu 
Deus meus optime nosti. Unde et in amara 
contritione cordis mei confiteor tibi, Pater 
benignissime, omne id, in quo tu me reum 
nosti: humillime rogans, ut, quidquid ex 
malitia, nequitia et neglegentia contra te 
deliqui, suppleat vis amoris illius, cuius 
plenitudo habitat in eo, qui sedens ad dex- 
teram tuam factus est os ex ossibus meis 
et caro de carne mea. Nam per eum in 
virtute Spiritus Sancti cum ea nobilitate 
compassionis, humilitatis et reverentiae, 

sicut dedisti nobis posse, per eundem offero 
tibi querimoniam infelicitatum mearum ni- 
mium multarum, quibus premor contra tam 
nobilem divinam bonitatem tuam, quam 
cogitatu, verbis et factis multimode im- 
pugnavi: offerens et exhibens tibi in sup- 
pletionem omnium neglegentiarum et in 
plenam abolitionem omnium iniquitatum 
mearum, excellentem illam dilectissimi 
Filii tui orationem, quam prae mortis an- 
gustia sanguinei sudoris sui testimonium 
reddidit attentam et innocentia purae sim- 
plicitatis suae devotam et ardens amor 
divinitatis efficacem. Amen. 


Oratio ante confessionem. 


Dulcissime Iesu, qui ex amore salutis 
humanae Sacramentum confessionis ad con- 
solationem omnium peccatorum instituisti, 
ut eius virtute ab iniquitatibus nostris 
emundari amissamque gratiam tuam re- 
cuperare valeamus. Ecce ego miserrimus 
peccator, qui denuo multipliciter deliqui 
animamque meam omnimodis sordibus in- 
quinavi, revertor ad te, atque cum fir- 

missima spe et fiducia remissionis pec- 
catorum meorum hoc tam nobile Sacra- 
mentum recipiam, nec non et de omnibus 
et singulis peccatis, quantum quidem me- 
moriae meae occurrere poterunt, cum 
summa humilitate animique contritione 
coram sacerdote tuo vices tuas gerente 
me accusabo: nec ullum peccatum mortale, 
quantumcumque foedum et turpe, scienter 
reticebo. Illa vero, quae memoriam meam 
subterfugerunt, sicut et omnia venialia 
peccata mea huic sacrae confessioni in- 
clusa velim, eaque tibi tamquam pontifici 
omnium maximo confiteor, atque coram 
tota caelesti curia me perfidum et crimine 
laesae maiestatis tuae reum proclamo. Rogo 
ergo te, Pater clementissime, ut digneris 
eodem miserationis oculo, quo Filium tuum 
in monte Oliveti in faciem suam prostra- 
tum totoque corde de omnibus hominum 
peccatis contritum respexisti, me miserum 
intueri totoque cordis affectu veniam pe- 
tentem exaudire. In suppletionem con- 
tritionis meae, quam ut par est, non habeo, 
offero tibi vehementem illum dolorem, 

quem Unigenitus tuus toto tempore mor- 
talitatis suae super omnibus mundi pec- 
catis in Corde suo dulcissimo semper per- 
sensit, maxime cum in monte Olivarum 
prae eiusdem vehementia sanguinem su- 
daret: rogans, ut in balneo eiusdem sacra- 
tissimi cruoris animam meam ab omnibus 
inquinamentis suis abluas atque nivea puri- 
tate tua condecores. Amen. 


Breviset efficax modus eliciendi contritionem, 
cuius efficaciam vide in Revel. S. Mecht. 
(P. 4, c. 23.) 


O dulcis Iesu, doleo de peccatis meis, 
et quod mihi de vero dolore deficit, digneris 
supplere pro me Deoque Patri omnem 
dolorem, quem super meis totiusque mundi 
peccatis habuisti, offerre. Amen. 


Ingressurus confessionale dic: 


Ecce Domine, ego vilis peccator, 
pauper, malus et indignus venio ad te 
supereffluentem abyssum pietatis, ut laver 
ab omni macula et munder ab omni pec- © 
cato. Amen. | 

Post confessionem dic Psalmum 102 vel 
integrum vel abbreviatum, ut sequitur. 


Benedic anima mea Domino: et omnia 
quae intra me sunt, nomini sancto eius. 

Benedic anima mea Domino: et noli 
oblivisci omnes retributiones eius. 

Qui propitiatur omnibus iniquitatibus 
tuis: qui sanat omnes infirmitates tuas. 

Qui redimit de interitu vitam tuam: 
qui coronat te in misericordia et misera- 
tionibus. 

Miserator et misericors Dominus: long- 
animis et multum misericors. 

Non secundum peccata nostra fecit 
nobis: neque secundum iniquitates nostras 
retribuit nobis. 

Quantum distat ortus ab occidente: 
longe fecit a nobis iniquitates nostras. 

Quomodo miseretur Pater filiorum, mi- 
sertus est Dominus timentibus se: quoniam 
ipse cognovit figmentum nostrum. 

Benedicite Domino omnes angeli eius: 
ministri eius, qui facitis voluntatem eius. 

Benedicite Domino omnia opera eius, 
in omni loco dominationis eius: benedic 
anima mea Domino. 
Gloria Patri etc. 


Oremus. 


Omnipotens et misericors Deus, cuius 
misericordiae non est numerus et bonitatis 
infinitus est thesaurus; piissimae maiestati 
tuae ex toto cordis ac mentis affectu gratias 
ago pro exuberantissima bonitate tua, quam 
ostendisti super me, dum tam clementer 
peccata mihi indulsisti et gratiam tuam 
mihi retribuisti. Benedicta sit divina pietas 
tua, et benedictus sit incomprehensibilis 
amor dilecti Filii tui, qui eum induxit hoc 
tam facile efficacissimumque remedium, 
quo a peccatis nostris liberari valeamus, 
instituere. Unde in unione omnium gratia- 
rum actionum, quae tibi ab omnibus vere 
paenitentibus habitae sunt, concino tibi 
laudes et gratiarum actiones, ex parte 
omnium caelestium, terrestrium et infer- 
norum, nunc et in saecula saeculorum. 
Amen. 

Oratio ante paenitentiam dicenda. 


Et quoniam, o mitissime Deus, multi- 
plicibus peccatis et neglegentiis meis maxi- 
mdm tibi irrogavi iniuriam: ideo etiam 
paratus sum divinae iustitiae tuae per- 
fectam satisfactionem, secundum quod vires 
meae se extendunt, rependere. Igitur paeni- 
tentiam illam a confessario nomine tuo mihi 
impositam fideliter summaque cum de- 
votione persolvam. Et utinam tali de- 
votione et amore eandem persolvere pos- 
sem, ut plus tibi beneplaciti et oblecta- 
tionis causarem, quam tibi per peccata 
mea iniuriae et contumeliae irrogavi. Quod 
ut perficere valeam, unio et immergo hanc 
meam paenitentiam in omnia opera satis- 
factoria, quae dilectus Filius tuus triginta 
tribus annis ieiuniis, vigiliis et orationi- 
bus perfecit, et in unione omnium illo- 
rum offero tibi hanc orationem et paeni- 
tentiam meam. Respice igitur, amantissime 
Pater, super me obligatissimum debitorem 
tuum sacris pedibus tuis advolutum ir- 
rogatasque tibi iniurias reciproco amoris 

obsequio rependere satagentem : tantamque 
mihi concede virtutem et.gratiam, ut iuxta 
tuum sanctum beneplacitum hanc orationem 
perficiam. Amen. 


Hic ora paenitentiam tibi iniunctam eamque sequenti 
oratione conclude. 


Sanctissime Pater, in unione omnium 
paenitentiarum, quae umquam pro gloria 
nominis tui adimpletae sunt, offero tibi 
hanc meam confessionem et satisfactionem ; 
rogans, ut eandem per merita passionis 
dilecti Filii tui perque intercessionem 
B. Mariae Virginis et omnium ss. aposto- 
lorum, martyrum, confessorum atque vir- 
ginum ratam ac mihi salutarem habere et 
efficere digneris. Et quidquid mihi defuit 
de sincera praeparatione, perfecta con- 
tritione, fideli et dilucida confessione, id 
omne commendo dulcissimo Cordi Uni- 
geniti tui, tamquam bonorum omnium gazo- 
phylacio, ex cuius abundantia omne debi- 
tum tibi plene suppletur: ut per id ipsum 
omnes defectus et neglegentiae meae in 
susceptione huius Sacramenti commissae 
plene et perfecte ad aeternam laudem tuam 

suppleantur, meque tam efficaciter ab- 
solvere velis in caelis, sicut minister tuus 
tua auctoritate me absolvit in terris. Per 
eundem Dominum nostrum Iesum Christum 
Filium tuum: Qui tecum etc. 


Oratio a sacerdote ante administrationem 
Sacramenti dicenda. 


Domine Iesu, hoc sacrum paenitentiae 
Sacramentum administrare volo in amore 
illo superexcellenti, quo illud sanctificasti, 
cum prae vehementissimo salutis nostrae 
desiderio illud instituisti et ab apostolis 
eorumque successoribus administrari vo- 
luisti, ad laudem Dei Patris et salutem 
totius generis humani: rogans, ut in unione 
amoris tui tam mihi quam omnibus et 
singulis, quibus illud ministrabo, cedat in 
augmentum salutis et beatitudinis aeternae. 
Spiritus Sancti gratia ita illuminet, accendat 
et conservet sensus meos et cor meum, 
ut iuxta tuum summum beneplacitum in- 
iunctum ministerium perficere et ab omni 
tentationum incursu praemuniri et prae- 

servari merear: In nomine Patris et Filii 
et Spiritus Sancti. Amen. 


Oratio sacerdotis post auditas confessiones. 


Domine Iesu Christe, Fili Dei vivi, 
suscipe hoc obsequii mei ministerium in 
amore illo superdignissimo, quo B. Mariam 
Magdalenam omnesque ad te confugientes 
peccatores absolvisti. Et quidquid in sa- 
cramenti huius administratione neglegenter 
minusque digne perfeci, tu per te supplere 
et satisfacere digneris. Omnes et singulos, 
qui mihi modo confessi sunt, commendo 
dulcissimo Cordi tuo, rogans, ut eosdem 
custodias et a recidiva praeserves atque 
post huius vitae miseriam tecum ad gaudia 
perducas aeterna. Amen. 


PARS DECIMA. 


ORATIONES ANTE ET POST 
COMMUNIONEM. 


Praeparatio ad sacram Synaxin. 


Mitissime suavissimeque Iesu, ego om- 
nium creaturarum indignissimus, sacra- 
tissimum corporis et sanguinis tui Sacra- 
mentum ceu praestantissimum contra omnes 
corporis et animae meae miserias remedium 
suscipere et sumere statui, certo confidens 
firmissimeque credens, me per hoc non 
solum meis provisurum necessitatibus, sed 
etiam tuae supremae maiestati omnibusque 
caelorum incolis summum  praestiturum 
beneplacitum. Verum, o summa ineffabilis- 
que maiestas, coram qua caeli immundi 
sunt universaeque caelorum columnae 
contremiscunt, quomodo ego vilissimus 

terrae vermiculus, ego omnium foeditatum 
miseriarumque sentina, te totius puritatis 
fontem in tam immundum cor meum sus- 
cipere audebo? Quomodo praesumam te 
in tale cor introducere, quod undique spinis 
et tribulis peccatorum consitum tamque 
tetro carnalium et mundanorum desiderio- 
rum odore refertum est? Quare, o piissime 
amator meus, erubesco nimis coram te 
vereorque nimis, ne magna te afficiam con- 
tumelia, si te in tam sordidum maiestate- 
que tua tam indignum introducam coena- 
culum. At, o Iesu benignissime, qui ore 
tuo dixisti: Non est opus valentibus me- 
dicus, sed male habentibus;' quique caecos 
et claudos, pauperes ac debiles ad coenam 
tuam invitasti, ecce ego quasi unus ex illis, 
immo pauperrimus et miserrimus inter 
omnes illos, non ex praesumptione sed ex 
humili piaque confidentia ad sacratissimam 
corporis et sanguinis tui coenam accedam. 

Quae sequuntur, sunt ex S. Gertrude (l. 2 et 3). 

De omnibus et singulis peccatis et 
neglegentiis meis, quibus dulcissimam 


1 Matth. 9, 12. 
Preces Gertrudianae, Editio nova. 16 

benignitatem tuam umquam offendi et con- 
tristavi atque animam meam tam foetenti- 
bus sordibus inquinavi, amore tui vehemen- 
tissime doleo. O utinam et millies utinam 
totum mare versum in sanguinem ducere 
possem per caput meum, ut vel sic munda- 
retur sentina extremae vilitatis meae, quam 
tu finis meus inexcogitabilis dignitatis in- 
habitare elegisti. O utinam et millies uti- 
nam cor meum extractum a corpore da- 
retur mihi candentibus carbonibus frustatim 
adeo examinandum, ut, decocta ad purum 
scoria eius, saltem si non dignam, non 
tamen nimis indignam tibi praebere pos- 
sem mansionem. | 

Sed quid valet me multum anxiari, cum 
etiamsi mille anni studio meo relinque- 
rentur, nequaquam tamen me decenter 
praepararem; cum ex me nihil omnino 
habere queam, quod aliquo modo valeat 
ad tam sumptuosam praeparationem. Unde, 
amantissime Iesu, in humilitate cordis mei 
procidens ad terram exoro clementiam 
tuam, ut me praeparare digneris, quo ad 
laudem tuam et profectum universitatis 

caelestibus epulis digne possim participari. 
Piissimae pietati tuae offero et praebeo 
totam substantiam meam, desiderans et 
orans, ut tu ipse tibimet in me praepares, 
quidquid tuam divinam in me summe de- 
lectare possit benignitatem. Offero et 
praebeo tibi, amator praedulcissime, in- 
tegra voluntate totum cor meum, orans, 
ut abluas illud in virtuosa aqua sanctissimi 
lateris tui et decentissime illud exornes 
in pretioso sanguine dulcissimi Cordis tui 
ac tibi convenientissime coaptes in aro- 
matico vapore divini amoris tui. Amen. 


Ad omnes sanctos. 
Ex S. Gertrude (l. 3, c. 10). 


O vos omnes sancti et sanctae Dei, 
maxime vero vos, dilectissimi patroni mei, 
ex intimo cordis affectu saluto et veneror 
vos. Adoro et benedico immensam boni- 
tatem et dignationem semper venerandae 
Trinitatis pro omni gratia, quae ex ipsius 
supereffluentia abyssali umquam defluxit 
in salutem vestram: supplicans omnibus 


communiter et singulis singulariter, ut 
16 * 

quilibet vestrum ad sacrificium fulgidae 
semperque tranquillae Trinitatis in sup- 
plementum neglegentiarum et indignitatis 
meae offerre dignetur omne studium et prae- 
parationem, qua die assumptionis vestrae 
perfectissime consummati, conspectui glo- 
riae Domini adstitistis aeternis praemiis 
remunerandi. Amen. 


Ad quod impetrandum dic cum S. Gertrude Psalmum 
„Laudate Dominum omnes gentes“. 


Ad beatissimam Virginem. 


Has tres oratiunculas B. Virgo docuit S. Gertrudem, 
eam certificans, quod virtute earum ss. Trinitatem in sui 
complacentiam esset inclinatura. (L. 4, c. 48.) 

Castissima Virgo Maria, rogo te per 
illam innocentissimam puritatem, qua Filio 
Dei in utero virginali placitam mansionem 
praeparasti, ut tuis precibus ab omni ma- 
cula merear emundari. 

Humillima Virgo Maria, rogo te per 
profundissimam illam humilitatem, qua 
super omnes choros angelorum et sancto- 
rum meruisti exaltari, ut tuis precibus 
suppleantur omnes neglegentiae meae. 

Amabilissima Virgo Maria, deprecor te 
per amorem illum inaestimabilem, qui te 
inseparabiliter Deo conglutinavit, ut tuis 
precibus praestetur mihi copia diversorum 
meritorum. Amen. 


Ad Christum. 


Cum B. Gertrudis communicatura hanc oratiunculam 
orasset et investigare niteretur, quid per eam lucrata esset, 
Dominus respondit: Hoc lucrata es, quod iam vere omnibus 
caelicolis appares in eo ornatu, quem tibi petiisti. (L. 3, c. 34.) 


Amantissime Domine Iesu, per amorem 
dulcissimi Cordis tui deprecor, ut tu ipse 
pro me offerre digneris perfectionem illam, 
qua in hora ascensionis tuae paratus ad- 
stitisti Deo Patri ad suscipiendam glori- 
ficationem, sordidamque animam meam 
per tuam innocentissimam humanitatem 
reddere puram et ab omni peccato im- 
maculatam, et per excellentissimam divini- 
tatem tuam omnigena virtute ditatam et 
ornatam, nec non per virtutem amoris 
illius, qui summam divinitatem coniunxit. 
cum immaculata tua humanitate, eam om- 
nibus donis tuis convenientissime adaptare 
digneris. Amen. (L. 5, c. 29) 

Oratio ante Communionem. 


Brevi accessurus sequere consilium Christi S. Mech- 
tildi propositum dicentis: Cum communicatura es, suscipe 
me tali intentione, ac si omne desiderium et amorem, quo 
umquam humanum cor accensum fuit, haberes. Atque hunc 
amorem suscipiam in te, non qualis in te est, sed quasi talis 
ac tantus esset, qualem tu esse desideras. (P. 3, c. 23.) 


O Iesu millies desideratissime, ecce 
nunc appropinquat hora, hora inquam illa 
felicissima, qua te Deum meum in ani- 
mam meam suscepturus sum. Ecce, Iesu 
mi amabilissime, cum summa qua possum 
devotione et reverentia venio ad te et 
vado in occursum tui. Extende igitur sacra- 
tissimas manus tuas ad amplexandam ani- 
mam meam, sicut easdem perforatas manus 
tuas inter maximos mortis dolores ad am- 
plexandos omnes peccatores extendisti. 
Ego, o mi Iesu crucifixe, non solum manus 
meas, verum et cor et animam meam ad 
te amplexandum et in cordis mei penetrale 
introducendum extendo. O utinam talem 
.ac tantam devotionem, talem ac tantum 
amorem, talem ac tantam munditiem, qua 
ullum umquam humanum cor ornatum fuit, 
in me haberem! O utinam et millies uti- 

nam omni virtute, omni desiderio omni- 
que devotione repletus essem! O utinam 
et millies utinam omnium angelorum puri- 
tatem, omnium apostolorum caritatem, om- 
nium martyrum merita, omnium confesso- 
rum sanctitatem, omnium virginum haberem 
puritatem et munditiem ! O utinam et millies 
utinam tali devotione, reverentia et amore 
te possem suscipere, sicut beatissima Mater 
tua te in tua incarnatione et postmodum 
in Sacramento suscepit! O utinam et millies 
utinam tuum sacratissimum ac divinissi- 
mum Cor haberem, ut te ipsum in illud 
ipsum tali, quo MIgAHS es, modo suscipere 
possem! 

Offero tibi, Iesu dulcissime, in con- 
dignam praeparationem animae meae et in 
suppletionem omnis indignitatis omnium- 
que neglegentiarum mearum, universas 
praeparationes, devotiones, affectus et 
amores, quibus omnes sancti tui, maxime 
vero beatissima Mater tua te in hoc Sacra- 
mento susceperunt. Offero tibi, Iesu sacra- 
tissime,tuumsuperdignissimum Coromnes- 
que supercaelestes virtutes et gratias, quas 

beatissima Trinitas in id ipsum. super- 
abundantissime contulit, ut iisdem ` abys- 
salis illa vilitas et indignitas mea con- 
tegatur tibique in anima mea dignissimum 
placidissimumque habitaculum praeparetur. 


Invitatio Iesu. 


O Iesu superdulcissime, qui ipsemet 
dixisti delicias tuas esse cum filiis homi- 
num: te desiderat anima mea, te affectat 
cor meum. Invito te igitur tali devotione 
et amore, quali ulla umquam amantissima 
anima te ad se invitavit. Veni ergo, di- 
lectissime sponse animae meae, veni, di- 
lectissime amor animae meae, et diverte 
in pauperculum diversorium cordis mei. 
Veni, caelestis medice, veni et sana in- 
firmam animam meam: veni, amice millies 
dilectissime, et dita extremam paupertatem 
meam. 

Veni, sol amabilissime, et illumina den- 
sissimas tenebras animae meae. Veni,manna 
suavissimum, et satura nimiam esuriem 
meam. Veni, Iesu delectabilissime, veni, 
dilecte votorum meorum, veni et coena 

mecum in vili coenaculo cordis mei. Et 
licet nihil, quod divinam tuam possit con- 
decere magnificentiam, praeparaverim, in- 
venies tamen integram patinam bona vo- 
luntate summoque in te affectu refertam. 
O unice amor meus, summo tui teneor 
desiderio summoque te praestolor amore. 
O speciosissime inter filios hominum, o 
fons supereffluentis dulcedinis, o suavis- 
sima suavitas omnis delectationis! ah veni 
ad me, et ne spernas pauperculum servum 
tuum. | 


Hic cum S. Gertrude (l. 4, c. 23) osculans imaginem 
Christi dic: 


O lesu amantissime, ex intimo cordis 
affectu te deosculans rogo cum affectu 
omnium orationum, quae umquam de Corde 
tuo dulcissimo profluxerunt, ut ad hospitio- 
lum cordis mei digneris declinare. 


Iamiam accessurus dic, quod Christus S. Gertrudem 
(1. 3, c. 28) docuit: 


Ecce Domine, ego vilis peccaton pauper, 
malus et indignus venio ad te supereffluen- 
tem abyssum pietatis, ut laver ab omni 
macula et replear omni gratia. 

Sequentia verba dic cum magno affectu; sicut Christus 
dixit S. Gertrudi (l. 2, c. 19), quod qui tali intentione ad 
Communionem accederet, numquam irreverenter accedere 
posset. 


Et licet sciam me extreme indignissi- 
mum, immo exsecrandum et abominandum 
peccatorem, de ineffabili tamen pietate tua 
confisus, eo modo et intentione ad hanc 
sacratissimam corporis et sanguinis tui 
participationem accedo, ut amore amoris 
et gloriae tuae parvi pendam, etiam (si 
possibile esset) quod magnam damnationem 
mihi in Sacramento sumerem, ut tantum- 
modo divina pietas tua magis clarescat 
per hoc, quod te tam indigno non de- 
dignaris communicare. 


Dum sedes in scamno communicantium, indesinenter 
suspira ad dilectum tuum, dicens: 


Veni, bone Iesu, veni, sponse animae 
meae: et in illo amore, quo intrasti in 
uterum virginis, intra in pauperculum cor 
meum etc. 


Post Communionem. 


O bone lesu, o dulcis Iesu, o ama- 
bilissime Iesu, o Iesu, unica salus et con- 

solatio mea. Et unde mihi hoc, quod venias 
ad me atque in immundissimum cor meum 
nimiis sordibus et peccatis inquinatum in- 
trare non refugias. Benedictus sit adventus 
tuus et benedicta dulcedo amoris tui, quae 
te induxit me pauperculum visitare. Cum 
summa humilitate profundissimaque re- 
verentia procidens sacratissimosque pedes 
tuos exosculans adoro te, humillime rogans, 
ut ignoscas mihi, quod cum tanta negle- 
gentia, distractione et indevotione (Sacerdos 
addat: Sacro altari adstiti, tam irreverenter te 
tractavi, tamque indigne) te Dominum Deum 
suscepi. Ignosce mihi, Iesu benignissime, et 
per saluberrimam mortem tuam dele iniqui- 
tatem hanc maximam, et quidquid per me 
neglexi, tu per te supplere dignare. Ob- 
secro igitur, digneris hanc meam Com- 
munionem (hoc meum altaris ministerium) 
in Cor tuum suscipere atque in illo amore 
et virtute, qua te ipsum in cruce obtulisti, 
Deo Patri offerre. 

Et nunc, o bone Iesu, offero et praebeo 
tibi indignissimum cor meum, orans, ut 
abluas illud pretiosissima illa aqua, quam 

divinus amor ex nobilissima rosa dulcissimi 
Cordis tui in fornace amoris eduxit: illud- 
que aspergas et confortes suavissimo illo 
vino sacratissimi sanguinis tui, quod tor- 
cular crucis e botro divini pectoris tui 
expressit. Amen. 


Oblatio ad Patrem. 


Sanctissime Pater, ecce ego indignissi- 
mus famulus tuus, confidens de tua in- 
effabili pietate, suscepi dilectum Filium 
tuum, Dominum nostrum Iesum Christum, 
eumque in pectore meo tamquam rem meam 
mihique coniunctam adhucdum contineo. 
llum ergo Filium tuum in modum iusti 
Simeonis in ulnas meas suscipiens, offero 
tibi tali affectu et intentione, quali semet 
ipsum ad laudem tuam obtulit iacens in 
praesepio et pendens in cruce. Respice, 
pie Pater, ad hanc oblationem, quam ego 
indignus famulus tuus offero tibi, Deo. 
meo vivo et vero, ad aeternam laudem et 
gloriam infinitumque beneplacitum tuum. 

Offero tibi eundem pro me et pro om- 
nibus iis, pro quibus soleo et teneor orare: 

in gratiarum actionem omnium beneficio- 
rum nobis collatorum, in suppletionem 
omnium virtutum bonorumque operum, in 
quibus ex mera neglegentia nos exercere 
negleximus: ad impetrandam gratiam et 
misericordiam tuam, quae nos a malis et 
peccatis praeservet et eruat, in omni cor- 
poris et animae necessitate assistat et per 
felicem obitum ad gaudia perducat aeterna. 
Demum offero tibi illum ipsum pro re- 
missione peccatorum meorum et satis- 
factione poenarum: quorum multitudo.ultra 
decem millia talenta excrevit; pro quibus 
exsolvendis cum longe sim impar, ideo 
humiliter tibi procidens, confiteor tibi, Pater 
benignissime, atque in amaritudine pas- 
sionis innocentissimi Filii tui (in quo tibi 
summe complacere testatus es) et per ipsum 
exhibeo tibi emendationem et satisfactio- 
nem pro peccatis meis, offerens tibi poenas 
et lacrimas eiusdem omnemque satisfactio- 
nem, qua ipse in cruce universa mundi 
peccata expiavit. 

Memento etiam Domine famulorum 
famularumque tuarum, qui nos praeces- 

serunt cum signo fidei et dormiunt in 
somno pacis, pro quibus omnibus et singulis 
(maxime pro NN.) offero tibi salutarem 
hostiam corporis et sanguinis Filii tui, 
quam modo suscepi: rogans, ut per eius- 
dem infinitum valorem perque merita om- 
nium sanctorum peccata eorum condones 
et a poenis eos clementer absolvas. Amen. 


Oblatio ad sanctos. 


Beatissima Virgo Maria, ecce Filium 
tuum, quem immaculato utero tuo con- 
cepisti, genuisti, lactasti atque suavissimis 
amplexibus strinxisti: ecce, cuius aspectu 
laetabaris et omnibus deliciis replebaris, 
illum ipsum, quem ex inaestimabili divinae 
bonitatis dignatione hodie dono datum in 
corpus et animam meam suscepi, tibi 
humiliter et amanter repraesento et offero 
tuis brachiis constringendum, tuo ore ex- 
osculándum, tuo corde amandum et una 
mecum, immo pro me adorandum, nec non 
et SS. Trinitati in supremum latriae cultum, 
pro meis totiusque mundi necessitatibus 
offerendum: ut quod meis meritis non 

praesumo, tuae praerogativa dignitatis in 
hac oblatione suppleatur. 

O vos, omnes sancti et sanctae Dei, 
maxime vero vos, dilectissimi patroni mei, 
ecce Dominum et sponsum vestrum Iesum 
Christum, quem viventes in carne tota 
mente dilexistis: vos omnes et singulos 
saluto per eum, quem modo in Sacramento 
suscepi, et in singulare augmentum gaudii, 
gloriae ac beatitudinis vestrae offero vobis 
eum cum omni amore et fidelitate, quae 
in tempore vobis exhibuit et modo in 
aeternitate incessanter exhibet: orans, ut 
eundem pro me adoretis et colatis atque 
SS. Trinitati pro meis totiusque ecclesiae 
necessitatibus proque gratiarum actione 
omnium beneficiorum mihi collatorum 
summa devotione offeratis. Et quidquid 
per me impetrare nequeo, vestris meritis 
et precibus impetrare merear. Amen. 


Gratiarum actio. 


Cor meum et anima mea, cum tota 
substantia carnis meae omnibusque sen- 
sibus et viribus corporis et spiritus mei, 

cum universitate totius creaturae, laudes 
et gratiarum actiones dicant tibi, dulcissime 
lesu, fidelissime amator humanae salutis, 
pro dignantissima misericordia tua, quam 
mihi servorum tuorum indignissimo in 
sacratissimo corporis et sanguinis tui con- 
vivio exhibuisti. O dulcissime Deus, licet 
omnia et singula momenta vitae meae non 
nisi continuae gratiarum actiones essent, 
non tamen responderem tibi unum pro 
mille. Ideo insufficientiam meam agnoscens 
offero tibi, o B. Trinitas, omnes illas laudes 
et gratiarum actiones, quas sacratissima 
humanitas Domini nostri Iesu Christi toto 
tempore vitae suae, maxime cum hoc 
Sacramentum instituit, tibi persolvit. Sus- 
cipe, o pie Pater, et illas quas tibi offero 
gratiarum actiones, quas B. Virgo Maria 
omnesque sancti et sanctae Dei tibi um- 
quam, maxime cum hoc Sacramentum 
susceperunt, toto cordis ac mentis affectu 
persolverunt: et concede propitius, ut 
omnis mea insufficientia et neglegentia 
eorum abundantia et perfectione suppleatur. 
Amen. 

Conclusio longe efficacissima. 
Ex S. Gert. (l. 5, c. ult.). 


Hoc igitur SS. Sacramentum, o Christe 
]esu, quod ex intimis tui amorosi Cordis 
produxit efficax dulcor tuae investigabilis 
divinitatis, quodque mihi tam benigne 
modo communicasti, offero tibi ex affectu 
totius universitatis, in unione illius ex- 
cellentissimae caritatis, qua tu altissimi 
Patris Unigenitus omnem influxum divini- 
tatis, qui in tuam deificatam humanitatem 
descendit, cum plena gratitudine offerens 
refudisti in abyssum originis tuae: orans 
cum desiderio et affectu omnium creatura- 
rum, ut ipsum tibi intrahas per affectum 
suavissimi spiritus tui in laudem aeternam, 
immensam et incommutabilem, quam in- 
scrutabilis sapientia tua altissime cognoscit 
superexcellentem Dei Patris omnipotentiam 
condecere atque inaestimabiliter suavifluam 
Spiritus Sancti benevolentiam oblectare: 
nec non et in plene sufficientem gratia- 
rum actionem omnis boni et gratiae, quam 


per id ipsum Sacramentum operatus es et 
Preces Gertrudianae. Editio nova, 17 

in aeternum operaberis in corde et anima 
ipsum recipientis: item et in dignam emen- 
dationem omnium, in quibus neglegentius 
studium, praeparatio et devotio mea omisit 
id ipsum digne suscipere: et demum in 
summam gratiarum actionem, quod in- 
comprehensibilis bonitas tua me extremae 
vilitatis vermiculum admittere dignata est 
ad regale convivium caelestium deliciarum 
tuarum. Pro quo, cum in nullo parvitas 
mea tibi respondere possit, offero tibi Cor 
tuum dulcissimum ac unice dignissimum 
in ea dignitate, qua plenum est divina 
gratitudine atque omnimodae beatitudinis 
perfectione superexcellens in perpetuum. 
Amen. 


Tres orationes pro lucrandis indulgentiis. 


Si lucrandae sint indulgentiae plenariae et praeter con- 
fessionem et Communionem etiam praescribitur, ut ecclesiam 
visites, ibique pro felici statu s. rom. ecclesiae ad intentio- 
nem summi Pontificis ores: his tribus vel aliis similibus 
orationibus uti poteris. 


Oratio prima pro ecclesia. 
Benignissime Domine lesu Christe, 
qui sanctam ecclesiam tuam in sponsam 

elegisti eamque tanto dilexisti amore, ut 
vitam et sanguinem tuum pro ea perfuderis: 
rogamus clementiam tuam, ut eandem paci- 
ficare, custodire, adunare et regere digneris 
toto orbe terrarum. Aspice, Iesu clemen- 
tissime, quam pertinaciter ab hostibus suis 
oppugnetur. Aspice, quam violenta rabie 
portae inferi adversus eam consurgant. 
Ne quaeso permittas, ut adversus eam 
praevaleant: sed defende et conserva eam 
in magnitudine bracchii tui. Intuere etiam, 
Iesu piissime, quanta neglegentia et quam 
indecore divina tua officia peragantur, quam 
sacer cultus tuus iaceat, quamque exigua 
scientia Dei sit in terra. Mitte igitur fer- 
ventes et indefessos operarios in messem 
tuam, qui eam excolant, promoveant et 
in horrea tua congregent. Concede etiam 
universis fidelibus tuis, ut ecclesiae tuae 
sanctae obediant eiusque praecepta ser- 
vent et in omni bono de die in diem ad 
maiorem tui nominis gloriam proficiant. 
Amen. 


Pater noster. Ave Maria. 


17 * 

Oratio secunda pro exstirpatione 
haeresum. 

Pientissime Domine Iesu Christe, verum 
lumen ad illuminationem gentium, obsecra- 
mus clementiam tuam, ut respicias super 
interitu tot animarum, quae fraude ser- 
pentis antiqui et deceptione haereticorum 
in profundas errorum tenebras inciderunt. 
O misericordissime Iesu, estne possibile, 
quod miseras illas animas, pretiosissimo 
Sanguine tuo redemptas, a satana decipi 
eiusque potestati subdi patiaris? Estne 
possibile, quod in dies tot miserandas 
animas defectu verae fidei in abyssum in- 
ferni detrudi permittas? ^ Recordare, o 
Christe Iesu, quot laboriosa itinera pro 
salute earum susceperis, quotque vul- 
nera et plagas in redemptione earum ac- 
ceperis. Rogamus igitur per virtutem 
amarissimae passionis et mortis tuae, ut 
exsecrandas illas haereses funditus ex- 
stinguere atque indurata haereticorum 
corda ad veram fidem convertere digneris. 
Amen. 

Pater noster. Ave Maria. 


ORATIONES POST COMMUNIONEM. 261 


Oratio tertia pro concordia 

principum. 

Dulcissime Iesu, auctor et amator uni- 
tatis et pacis, rogamus clementiam tuam, 
ut omnibus principibus christianis pacem 
et veram concordiam donare digneris, ut 
ecclesia tua tranquilla semper devotione 
laetetur. Recordare, Iesu pie, quam multus 
innoxius sanguis per bellorum tempestates 
effundatur; aspice, quam multi in extremas 
corporis et animi angustias deiciantur. Ah, 
Iesu amantissime,qui pacem semper summe 
amasti eamque discipulis tuis toties ap- 
precatus es: rogamus te per ineffabilem 
Cordis tui amorem, ut reges et principes 
christianos pacificare et arctissimo con- 
cordiae vinculo colligare digneris: ut plebs 
tua in quiete et pace gubernari inque tuo 
sancto servitio confortari et conservari 
mereatur. Quod nobis praestare digneris 
per infinitam misericordiam et bonitatem 
tuam. Amen. 

Pater noster. Ave Maria. 


PRAEPARATIO SACERDOTIS 
AD ALTARE ACCESSURI. 


O summa et adoranda Trinitas, ego 
licet omnium peccatorum maximus, at- 
tamen per gratiam tuam ad sacerdotale 
munus vocatus, ad sacrosancta haec my- 
steria tractanda sacrificiumque hoc in- 
cruentum offerendum accedere intendo. 
Igitur in unione illius immensae caritatis, 
qua tu, Pater aeterne, sic dilexisti mun- 
dum, ut Filium tuum unigenitum dares: 
in unione illius infinitae dilectionis, qua 
idem Unigenitus tuus humanam naturam 
assumpsit sacrificiumque istud instituit et 
offerri voluit et semet ipsum in ara crucis 
pro nobis obtulit, atque adhucdum in caelo 
tamquam fidelissimus advocatus ostendendo 
cicatrices et vulnera se incessanter offert: 

.et demum in unione amoris, reverentiae 
et devotionis, qua ullus umquam sacerdos 
id ipsum obtulit, ad altare tuum accedam 
atque tremendum hoc sacrificium una 
cum omnibus totius mundi sacrificiis of- 
feram. . 

Igitur super altare tuum, sanctissime 
Pater, pono et offero omnia merita, vir- 
tutes et bona opera, quae Unigenitus tuus 
toto tempore vitae suae peregit, maxime 
vero sanctissimam eius passionem, crucem 
et mortem, humanitatem et divinitatem, 
et in unione horum offero tibi omnia 
merita B. Mariae Matris eius omnium- 
que sanctorum: omnia vulnera et dolores 
ss. martyrum: omnes mortificationes et 
austeritates confessorum omnemque con- 
tinentiam et amorem virginum: omnes 
tribulationes et gemitus afflictorum, omnes 
miserias et indigentias pauperum, et de- 
mum totum thesaurum s. matris ecclesiae. 
Cui specialiter addo omnia dicta, facta et 
cogitata, quae ego meique speciales amici 
pro honore tuo umquam fecimus, omnem- 
que adversitatem, quam propter te susti- 

nuimus. Et utinam omnia opera nostra 
talia fuissent, ut tibi offerri et praesentari 
possent: sed qualia sunt, tu ea dignanter 
accipe. 

Et haec omnia bona opera atque pas- 
siones, huic sacrificio. unita, offero tibi, 
sanctissime Pater, per unigenitum Filium 
tuum, in virtute Spiritus Sancti, nomine 
meo omniumque amicorum meorum at- 
que totius sanctae ecclesiae, ad summam 
aeternae maiestatis tuae gloriam, cultum 
et adorationem tibi supremo rerum om- 
nium Domino debitam: in veram et con- 
dignam gratiarum actionem pro omnibus 
inexhaustae bonitatis tuae divitiis, quas 
humanitati Domini nostri Iesu Christi, 
beatissimae Virgini Mariae omnibusque 
sanctis in caelo ac creaturis in toto hoc 
mundo, maxime vero mihi meisque spe- 
cialibus amicis in corpore et anima um- 
quam contulisti: in plenam abolitionem 
omnis iniuriae ab omnibus peccatoribus, 
quorum ego pessimus sum, tibi irro- 
gatae: ac demum in tuum summum bene- 
placitum, gaudium et oblectationem, quam 

ex hoc tam grato tibi sacrificio semper 
percipis. 

Deinde offero tibi illud pro s. matre 
ecclesia omnibusque eius membris et filiis, 
rogans per infinitam huius sacrificii vir- 
tutem, ut eam custodire, dilatare et in 
omni bono perficere velis: item in satis- 
factionem et expiationem omnium pec- 
catorum totius mundi, maxime eorum, 
quae, eheu, ego specialesque amici mei 
commisimus. 

Demum quanta possum virtute et ef- 
ficacia offero tibi illud pro me indignis- 
simo famulo tuo, nec non et pro parentibus, 
fratribus, sororibus, consanguineis et bene- 
factoribus meis: pro omnibus afflictis, in- 
firmis, egenis et in quacumque tribulatione 
constitutis; ac pro omnibus, pro quibus 
Filius tuus se ipsum immolavit et adhuc 
immolari desiderat: et demum pro om- 
nibus in purgatorio detentis, maxime pro 
NN., et pro quibus me scis obligatum. 

Ecce Domine, quia me voluisti fungi 
sacerdotio, pro his omnibus legatione fungor 
apud te, omnes isti exspectant elevationem 

manuum mearum, oblationem sacrificii 
huius. Pro his omnibus accedam ad altare 
tuum, portans iniquitates et miserias tam 
meas quam omnium illorum, quas tibi in 
spiritu humilitatis et in animo contrito 
offeram et ante oculos tuos statuam; ut 
virtute huius sacrificii peccata nostra ab- 
oleantur et miseriae nostrae adiuventur. 

Verum, o Domine, quomodo pro pec- 
catis alienis intercedam, qui de propriis 
non sum securus? Quomodo pro aliis 
misericordiam implorabo, qui ob perditam 
vitam et depravatos mores meos me omni 
tua gratia et misericordia indignum feci? 
Igitur in amaritudine passionis tuae moveo 
querimoniam, dolens et paenitens de om- 
nibus modis, quibus gratiae tuae obicem 
posui, spiritum tuum in me exstinxi tam- 
que multiplicibus peccatis et neglegentiis 
meis te offendi. Super quibus ascendat 
ad te gemitus cordis mei et suscipe quam 
tibi offero querimoniam infelicitatum et 
pravitatum mearum nimis multarum. Dele, 
piissime Iesu, omnia peccata mea (de quibus 
vehementer doleo) in illo amore, quo totius 

mundi peccata lavisti. Riga aridam ani- 
mam meam lacrimis, quas fudisti, unge 
eam myrrha dolorum, quos sustinuisti, et 
purifica eam pretiosissimo sanguine tuo, 
quem tam copiose effudisti. Emitte manum 
tuam de alto et corrobora ac dignifica me 
in hac hora ad sacrificium rite celebran- 
dum. Spiritus Sanctus superveniat in me 
et virtus Altissimi obumbret mihi, ut citra 
damnationem assistere merear metuendo 
altari tuo: teque Agnum Dei immaculatum 
mundo corde et immaculatis manibus trac- 
tem, offeram et immolem in laudem tuam 
aeternam et ad salutem totius,universitatis. 
Amen. ` 

Si tempus supersit, adde adhuc illas orationes, quae 
habentur ante Communionem: incipiendo ab illa quae est 
ad omnes sanctos, supra p. 243 sqq. 

Post sacrificium utere fllis orationibus, quae habentur 


post Communionem (p. 250 sqq.), quia tam pro celebrante 
quam pro communicante sunt applicabiles. 


TESTAMENTUM ANIMAE. 


Testamentum hoc est quasi quaedam summa omnium 
orationum, quae in hoc libro continentur: eritque efficacis- 
simum ad frangendos inimici in morte nostra incursus: unde 
optime faceres, si saltem quater in anno illud repeteres. Cum 
vero infirmaris, omni devotione illud perlegas aut si orare 
nequis, tibi legi facias. 


In nomine SS. Trinitatis: Amen. 


Quoniam ego miserrimus peccator de 
morte mea certissimus, at de hora eius 
incertissimus sum: hinc modo, dum mihi 
adhuc optime praesens sum, coram te, o 
beatissima Trinitas, atque coram tota cae- 
lesti curia ultimam voluntatem meam, qua- 
liter vivere et mori cupiam, declarabo: 
super qua, ne umquam immutari queat, 
testamentum hoc, quod usque in aeter- 
num sit irrefragabile, condam et erigam. 
Tu igitur, sanctissime Pater, oculis pietatis 

tuae intuere super me indignissimum fa- 
mulum tuum, sicut intuitus es Unigenitum 
tuum in monte Oliveti coram te prostra- 
tum et de omnibus meritis suis, ecclesiae 
suae legandis, disponentem. Et sicut ora- 
tionem eiusdem Filii tui summo bene- 
placito suscepisti, ita etiam ultimam hanc 
meam voluntatem ratam, rationabilem ac- 
ceptabilemque facere et habere digneris. 
Est autem haec. 

Primo, in optima forma modoque ef- 
ficacissimo lego, adscribo et integre trado 
tibi, o beatissima Trinitas, corpus meum 
et animam meam omniaque opera mea, 
quae per illa toto vitae meae decursu 
operatus sum. Atque summas et immor- 
tales ago tibi gratias, quod me creaturam 
rationabilem creaveris, sacro baptismate 
regeneraveris aliisque sacramentis sancti- 
ficaveris et infinitis bonis in corpore et 
anima, in particulari et universali af- 
feceris. Propter quae fateor, quod tu 
solus potestatem in me habeas, quodque 
te solum et nullum alium extra te Domi- 
num agnoscam. 

Secundo, omnia bona omnesque gratias 
tam spirituales quam corporales, quas um- 
quam a te accepi, illas omnes tibi Domino 
Deo meo soli adscribo: fateorque, quod 
ex abyssali tua benignitate atque sancto- 
rum tuorum intercessione millecuplo plus 
boni mihi praestiteris, quam de te pro- 
meritus sim aut promereri umquam possem: 
quodque tam in corpore quam in anima, 
tam in prosperis quam adversis congruen- 
tissimo modo mihi provideris, prout nulla 
potentia, sapientia aut bonitas extra te 
praevaluisset: de quo maximas quas pos- 
sum in aeternum tibi decantabo laudes et 
gratias. 

Veram fidem, quam in baptismo ac- 
cepi, omnesque ac singulos eiusdem arti- 
culos firmiter credo atque profiteor tali 
modo ac forma, quali sancta catholica ec- 
clesia eosdem credit atque profitetur: para- 
tissimusque invenirer, potius vitam et 
sanguinem, quam vel unicum verae fidei 
articulum abnegare. Et si forte in morte 
mea diabolico instinctu quidquam huic 
sacrae fidei contrarium cogitarem, dicerem 

.aut facerem, id modo omnino irrito atque 
invalido. Quod ne fiat, commendo eandem 
tuae omnipotentiae, sapientiae atque boni- 
tati, Deus meus, ut in hora mortis meae 
integra atque perfecta inveniatur. 

Omnia et singula peccata a iuventute 
mea usque in hanc horam quomodocum- 
que aut qualitercumque perpetrata detestor 
et abominor, de iisque ex mero tui, o pien- 
tissime Deus meus, amore vehementissime 
doleo milliesque plus dolere desidero. Et 
in suppletionem doloris illius, qui mihi 
deest, offero tibi contritionem illam, quam 
Unigenitus tuus pro totius mundi peccatis 
habuit. Et ut pro gravissimis a me tibi 
irrogatis iniuriis saltem aliqualiter tibi 
satisfaciam, offero et exhibeo me paratum, 
quamcumque de me vindictam sumere vo- 
lueris, libentissime sustinere. 

Quoniam vero omnis mea satisfactio 
longissime insufficiens est, hinc ad abun- 
dantissimos Iesu Christi meritorum the- 
sauros confugio, offerens tibi omnem eius 
passionem, quam ab instanti conceptionis 
suae pertulit usque in illam horam, qua 

in cruce inclinato capite spiritum tradidit. 
Atque in eiusdem sacratissima vulnera 
immergo et abscondo omnia mea peccata 
et neglegentias: rogans, ut pretiosissimo 
eius sanguine omnes maculas meas eluere 
igneque caritatis eius conflagrare digneris. 

Ab omnibus et singulis, quos verbo 
aut facto umquam contristavi, humillime 
veniam deprecor: paratumque me offero, 
omne damnum honoris atque bonorum illis 
iuxta mensuram iustitiae compensare. Om- 
nibus autem, qui me umquam verbo aut 
facto offenderunt, ex animo remitto om- 
nem iniuriam et vindictam, sicut Christus 
in cruce inimicis et crucifixoribus suis 
ignovit pro iisque Patrem suum exoravit. 

Agnosco et profiteor, me per propria 
merita caelum adipisci non posse; unde 
nec in iisdem, sed in meritis atque pas- 
sione dilecti Filii tui sanctorumque patro- 
ciniis confido. Quibus tam firmiter in- 
nitor, ut nequaquam mihi imaginari queam, 
licet millies plus te offendissem, me aeter- 
naliter periturum: utpote cum sciam, mi- 
sericordiam tuam in infinitum transscendere 

passionemque Filii tui sine mensura prae- 
ponderare omnibus peccatis meis. 

Me ipsum totum cum omnibus, quae 
sum et possum, integerrime committo et 
resigno tuae sanctissimae voluntati, orans 
et optans, ut illa de me, per me, circa 
me perfectissimo modo adimpleatur. Non 
cupio unica hora diutius vivere, quam tibi 
placeat: non cupio hac vel illa morte vel 
infirmitate hinc discedere, sed solummodo 
illa, quam tu mihi immiseris. Immo si 
mihi liberum esset adhuc mille annis in 
omnibus deliciis vivere, malim tamen, si 
voluntati tuae conforme esset, hac hora 
decedere, quam praeter eandem vel unico 
momento vivere. 

Amo te, Deus meus, amor meus, et in 
aeternum te amare cupio: quia propter 
summam perfectionem et magnificentiam 
omni amore dignissimus es. Et utinam 
millies plus te amare possem: immo si 
omnium hominum et angelorum corda et 
affectus haberem, libentissime illa in tui 
amorem converterem. Quoniam vero, ut 


par est, te amare nequeo, hinc rogo, ut 
Preces Gertrudianae. Editio nova. 18 

temet ipsum pro me tali amore, quali 
dignus es, amare velis. 

Demum protestor, quod ut verus catho- 
licus mori atque sacratissimis paenitentiae, 
eucharistiae et extremae unctionis sacra- 
mentis communiri desiderem. Cupio etiam 
et exopto omnium missarum, orationum 
et suffragiorum, quae usque ad diem iu- 
dicii fient, particeps fieri. Et rogo te, o 
Christe Iesu, ut temet ipsum pro me Patri 
tuo offeras in holocaustum ac iuge sacri- 
ficium pro peccatis meis innumeris. In- 
super rogo, ut animae meae in extrema 
sua angustia unicum tristissimi et in agone 
constituti Cordis tui suspirium donare velis 
unicamque sanguinis tui guttulam in salu- 
tem provenire concedas. Amen. 


Obsignatio Testamenti. 


Nunc igitur, o beatissima Trinitas, coram 
te atque tota caeli curia profiteor atque 
protestor, id omne, quod in hoc testamento 
continetur,esse ultimam sinceramque meam 
voluntatem atque sententiam, iuxta quam 
vivere atque mori desiderem. Cupioque, 

quod hoc meum testamentum nullo modo 
irritari aut infringi debeat, sed tam ante, 
quam in et post mortem meam in suo 
robore et valore permaneat. 

Quare deprecor te, Iesu benignissime, 
ut hanc ultimam voluntatem meam rati- 
habere eamque sacratissimi Nominis tui 
subscriptione firmare atque impressione 
quinque vulnerum tuorum tamquam sigillis 
consignare digneris. Similiter deprecor et 
te, o beatissima Virgo Maria, atque vos, 
dilectissimi patroni mei NN., ut eiusdem | 
ultimae voluntatis meae testes esse eique 
nomina vestra subscribere atque in con- 
spectu SS. Trinitatis eam recondere velitis. 
Cuius copiam in hoc libello descriptam 
retineo propriique nominis subscriptione 
communio. 


Ita testor 


indignus Dei famulus 


manu propria. 

